PATVIRTINTA

Rokiškio rajono savivaldybės tarybos

2024 m. balandžio 25 d. sprendimu Nr. TS-

**ROKIŠKIO RAJONO SAVIVALDYBĖS ADMINISTRACIJOS 2023 METŲ VEIKLOS ATASKAITA**

**SAVIVALDYBĖS ADMINISTRACIJOS DIREKTORIAUS PRANEŠIMAS**

2023 metais įvyko savivaldos rinkimai, formavosi valdančioji dauguma, mero komanda, keitėsi Rokiškio rajono savivaldybės administracijos vadovai. 2023 m. balandžio 14 d. įsigaliojo Lietuvos Respublikos vietos savivaldos įstatymo nauja redakcija. Pasikeitus teisiniam reglamentavimui administracijos direktorių (politinio (asmeninio) pasitikėjimo valstybės tarnautoją) į pareigas skiria ir atleidžia savivaldybės meras. Esminiai pakeitimai yra susiję su savivaldybės vykdomąja institucija, kuria tapo savivaldybės meras, nors didelė dalis viešojo administravimo funkcijų palikta administracijos direktoriaus arba administracijos kompetencijai.

2023 m. administracijos veikla buvo vykdoma vadovaujantis Rokiškio rajono savivaldybės 2023–2025 metų strateginiu veiklos planu, 2023 metų savivaldybės biudžetu, administracijos metiniu 2023 metų veiklos planu, kuriame numatytos konkrečios priemonės, nurodyti atsakingi skyriai ar specialistai, suformuoti vertinimo kriterijai, Rokiškio rajono savivaldybės tarybos sprendimais ir kitais teisės aktais.

Administracijos vadovas yra atsakingas už administracijos darbo organizavimą, už įstatymų, įstatymų įgyvendinamųjų teisės aktų, Vyriausybės, savivaldybės tarybos, mero sprendimų įgyvendinimą savivaldybės teritorijoje jo kompetencijai priskirtais klausimais. Administracijos struktūrą sudarė 15 skyrių, 10 seniūnijų ir 4 skyriams nepriklausantys specialistai. Rajone vykstantys pokyčiai rodo, kad savivaldybėje dirbantys žmonės nuolat ieško būdų, siūlo naujas idėjas ir imasi naujų darbų, kad rajonas taptų patrauklus čia gyvenantiems ir svečiams. Administracija sklandžiai vykdė pavestas funkcijas, įgyvendino strateginius planus, užtikrino kokybišką ir efektyvų darbą, administracinių ir viešųjų paslaugų teikimą. Veiklos ataskaitoje pateikiama informacija apie pagrindinių administracijai priskiriamų funkcijų įgyvendinimą 2023 metais, apie svarbiausius įgyvendintus projektus, nuveiktus darbus konkrečiose veiklos srityse ir pasiektus rodiklius.

Dėkoju visiems, kartu dirbusiems ir mus palaikiusiems. Tikiu, kad sėkmingai dirbti ir siekti užsibrėžtų tikslų galime tik veikdami kartu, tad kviečiu visus bendram darbui, kad sėkmingai įveiktume 2024 metais užsibrėžtus tikslus ir laukiančius iššūkius.

Administracijos direktorius Valerijus Rancevas

# SAVIVALDYBĖS PLĖTROS TIKSLŲ ĮGYVENDINIMAS

2023 m. pradedamas įgyvendinti Rokiškio rajono savivaldybės strateginis plėtros planas iki 2030 m., patvirtintas Rokiškio rajono savivaldybės tarybos 2023 m. sausio 27 d. sprendimu Nr. TS-1. Rokiškio rajono savivaldybės plėtros 13 tikslų suformuluoti kaip išspęsta savivaldybės esminė problema. Tikslams yra nustatyti poveikio rodikliai (žr. 1 lent.).

|  |  |
| --- | --- |
| **I PRIORITETAS** | **PAŽANGIOS EKONOMIKOS TVARI PLĖTRA** |
| **1.1. tikslas.** Plėtoti investicijas skatinančią, į aukštesnę pridėtinę vertę  orientuotą ekonominę aplinką | |
| **1.2. tikslas.** Tolygiai vystyti švietimo paslaugas ir gerinti prieinamumą | |
| **1.3. tikslas.** Teritorinės sanglaudos didinimas | |
| **II PRIORITETAS** | **KŪRYBIŠKOS IR AKTYVIOS BENDRUOMENĖS TELKIMAS** |
| **2.1. tikslas.** Ilginti turisto buvimo rajone trukmę ir populiarinti rajoną | |
| **2.2. tikslas.** Plėsti kultūros paslaugų skvarbą ir didinti visuomenės kūrybiškumą | |
| **2.3. tikslas.** Ugdyti fiziškai aktyvią ir sportuojančią vietos bendruomenę | |
| **III PRIORITETAS** | **SOCIALIAI ATSAKINGOS VALDYSENOS PLĖTOJIMAS** |
| **3.1. tikslas.** Stiprinti ir saugoti gyventojų sveikatą | |
| **3.2. tikslas.** Didinti socialinę įtrauktį ir tuo pačiu užtikrinti saugesnę aplinką rajone | |
| **3.3. tikslas.** Užtikrinti efektyviai veikiančią savivaldą | |
| **3.4. tikslas.** Užtikrinti sąlygas jaunimo užimtumui visoje rajono teritorijoje ir didinti visuomenės įsitraukimą į valdyseną | |
| **IV PRIORITETAS** | **DARNUS APLINKOS IR INFRASTRUKTŪROS VYSTYMAS** |
| **4.1. tikslas.** Tobulinti rajono susisiekimo sistemą ir didinti gyventojų darnų judumą | |
| **4.2. tikslas.** Labiau saugoti aplinką ir puoselėti kraštovaizdį, skatinti tvarų vartojimą | |
| **4.3. tikslas.** Tolygiai plėtoti alternatyvią energetiką. | |

**1 lentelė.** Rokiškio rajono savivaldybės strateginio plėtros plano iki 2030 m. poveikio rodikliai

|  |  |  |  |
| --- | --- | --- | --- |
| **Stebėsenos rodiklis (matavimo vnt.)** | **Pradinė stebėsenos rodiklio reikšmė (metai)** | **Faktinė stebėsenos rodiklio reikšmė (metai)** | **Siekiama stebėsenos rodiklio reikšmė (2030 metai)** |
|
| 1 | 2 | 3 | 4 |
| Gyventojų užimtumo lygis  (15-64 metų) (proc.) ir  santykis su šalies vidurkiu  (proc.) (Rodiklis iš RPP) | 68,8%  94,9%  (2021 m.) | 74,1 % 100,4 % (2022 m.) | 71,0 % 96,0 % |
| Pridėtinė vertė gamybos sąnaudomis pagal veiklos vykdymo vietą (nefinansinių įmonių), tenkanti 1 dirbančiajam (tūkst. Eur) ir santykis su šalies vidurkiu (proc.) | 15,9 tūkst.  Eur  69,7%  (2020 m.) | 24,8 tūkst.  Eur  81 %  (2022 m.) | 24,0 tūkst. Eur 75,0% |
| Vidutinis mėnesinis (bruto)  darbo užmokestis (EUR) ir  santykis su šalies vidurkiu  (proc.) | 1366,9 Eur  79,5 %  (2022 m. I k.) | 1636,90 Eur 81,6 % (2023 m III k.) | 1600 Eur 85,0 % |
| Nedarbo lygis (proc.) | 17,5 % (2021 m.) | 12,1 (2022 m.) | 8,00 % |
| Apibendrinantis valstybinių brandos egzaminų (VBE) rodiklis ir vieta tarp didžiųjų kaimiškų savivaldybių | 203,8 21 vieta iš 32 (2020-2021 m. m.) | 164,3, 15 vieta iš 32 (2022 m) | Patekti į 15-tuką (2029-2030 m.m.) |
| Vidutinės vieno turisto nakvynės trukmė (d.) ir santykis su šalies vidurkiu (proc.) | 1,9 d. 86,4 % (2021 m.) | 2,9 d. 137,4 % (2022m.) | 2,5 d.  95,0 % |
| Kultūrinėse veiklose dalyvaujančių asmenų skaičius (asm.) | 318 tūkst. asm. (2021 m.) | 433,2 tūkst. asm. (2022 m.) | Nemažėjantis |
| Meno mėgėjų kolektyvų dalyvių skaičius (asm.) | 354 asm. (2021 m.) | 594 asm. (2022 m.) | Didėjantis |
| Aktyviai sportuojančių gyventojų dalis (proc.) ir santykis su šalies vidurkiu (proc.) | 14,1 % 303,2 % (2021 m.) | 3,98 % 86,9 % (2022 m.) | Nemažėjantis |
| Vidutinės tikėtinos gyvenimo trukmė (metais) ir santykis su šalies vidurkiu (proc.) | 72,7 m. 96,8 % (2020 m.) | 74,5 100,4 % (2021 m.) | 75 m.  98,0 % |
| Skirtumas tarp vyrų ir moterų gyvenimo trukmės (metais) | 9,97 m. (2020 m.) | 10,3 (2021 m.) | 8 m. |
| Skurdo rizikos lygis (proc.) ir santykis su šalies rodikliu (proc.) | 30,6 % 153% (2021 m. pr.) | 25,8% 129,7 % (2023 m.) | 22,0 %  133% |
| Asmenų aptarnavimo savivaldybės administracijoje kokybės vertinimas (proc. teigiamai įvertinusių nuo visų respondentų sk.) | 87% (2021 m.) | 76 % (2023 m.) | 95% |  |
| Jaunimo (14–29 metų amžiaus) dalis (proc.) ir santykis su šalies vidurkiu (proc.) | 16,7 % 101,8% (2022 m. pr.) | 16,1% 100 % (2023 m. pr.) | Ne mažesnis nei  šalies vidurkis |  |
| Dalyvavusių Dalyvaujamajame biudžete iniciatyvų skaičius (vnt.) | 6 vnt. (2022 m. pr.) | 9 (2023 m.) | 10 vnt. |  |
| Teršalų, išmetamų į aplinkos orą iš stacionarių taršos šaltinių, kiekis (kg), tenkantis 1 gyventojui ir santykis su šalies rodikliu (proc.) | 23,5 kg  107,8 % (2021 m.) | 22,2 kg 108,8 (2022 m. ) | Nedidėjantis |  |
| Apibendrinantis aplinkosaugos reitingas (balai) | 30,4 balų iš 100 galimų (2021 m.) | 35,03 (2023 m.) | Didėjantis |  |
| Savivaldybei nuosavybės  teise priklausančio  naudojamo ir viso turto  santykis (proc.) | 69,9 %  (2022 m. pr.) | 70,47% (2022 m.) | 80 |  |
| Apibendrinantis darnios  energetikos plėtros  vertinimas (balai) | 29,5 balų iš  100 galimų  (2021 m.) | 26 balai iš 100 galimų (2022 m.) | Didėjantis |  |

# SAVIVALDYBĖS ADMINISTRACIJOS VEIKLOS PLANO ĮGYVENDINIMAS

Rokiškio rajono savivaldybės strateginio plėtros plano tikslus detalizuojantys uždaviniai, priemonės, jų lėšų poreikis bei siekiami rodikliai integruoti į 6 Rokiškio rajono savivaldybės 2023-2025 metų strateginio veiklos plano, patvirtinto Rokiškio rajono savivaldybės tarybos 2023 m. sausio 27 d. sprendimu Nr. TS-2, programas: 01 Savivaldybės funkcijų įgyvendinimo ir valdymo, 02 Ugdymo kokybės ir mokymosi aplinkos užtikrinimo; 03 Kultūros, sporto, bendruomenės, vaikų ir jaunimo gyvenimo aktyvinimo; 04 Socialinės paramos ir sveikatos apsaugos paslaugų kokybės gerinimo; 05 Rajono infrastruktūros objektų priežiūros, plėtros ir modernizavimo; 06 Kaimo plėtros, aplinkos apsaugos ir verslo skatinimo.

Strateginiame veiklos plane nustatytų pažangos ir tęstinės veiklos uždavinių įgyvendinimo Rokiškio rajono savivaldybės administracijoje buvo siekiama rengiant Rokiškio rajono savivaldybės administracijos 2023 metų veiklos planą, patvirtintą Rokiškio rajono savivaldybės administracijos direktoriaus 2023 m. kovo 28 d. įsakymu Nr. AV-271 „Dėl Rokiškio rajono savivaldybės administracijos metinio veiklos plano 2023 m. patvirtinimo“, kuris detalizuoja strateginio veiklos plano programų pažangos ir (arba) tęstinės veiklos uždavinių ar atskirų priemonių, už kurias atsakinga savivaldybės administracija, įgyvendinimą. Savivaldybės administracijos metiniame veiklos plane nurodyti konkretūs Rokiškio rajono savivaldybės administracijos darbai ir projektai, kurie numatomi atlikti 2023 metų planavimo laikotarpiu, darbams ir projektams planuojami skirti asignavimai ir rezultatų, kuriuos įstaiga turi pasiekti, vertinimo kriterijai.

Strateginiame veiklos plane buvo iškelta iš viso 18 uždavinių ir 116 priemonių, už kurių įgyvendinimą atsakinga Rokiškio rajono savivaldybės administracija. Rokiškio rajono savivaldybės metiniame veiklos plane 2023 metams šios 116 strateginio veiklos plano priemonių detalizuotos į 321 veiklą:

01 programos **„Savivaldybės funkcijų įgyvendinimas ir valdymas“** 31 priemonė ir 122 veiklos;

02 programos **„Ugdymo kokybės ir mokymosi aplinkos užtikrinimas“** 13 priemonių ir 38 veiklos;

03 programos **„Kultūros, sporto, bendruomenės, vaikų ir jaunimo gyvenimo aktyvinimas“** 13 priemonių ir 50 veiklų;

04 programos **„Socialinės paramos ir sveikatos apsaugos paslaugų kokybės gerinimas“** 32 priemonės ir 64 veiklos;

05 programos „**Rajono infrastruktūros objektų priežiūra, plėtra ir modernizavimas“** 16 priemonių ir 22 veiklos;

06 programos **„Kaimo plėtra, aplinkos apsauga ir verslo skatinimas“**11 priemonių ir 25 veiklos.

2024 m. balandžio 10 d. Rokiškio rajono savivaldybės administracijos direktoriaus įsakymu Nr. AV-230 „Dėl Rokiškio rajono savivaldybės administracijos metinio veiklos plano 2023 m. ataskaitos patvirtinimo“ buvo patvirtinta Rokiškio rajono savivaldybės administracijos metinio veiklos plano 2023 m. ataskaita, kurioje nurodyti konkretūs Rokiškio rajono savivaldybės administracijos darbai ir projektai, kurie buvo atlikti 2023 metais, darbams ir projektams panaudoti asignavimai ir kitos lėšos (žr. 2 lent.) ir rezultatų, kuriuos įstaiga pasiekė vertinimo kriterijų reikšmės.

**2 lentelė.**Savivaldybės administracijos 2023 metų veiklos plane numatytų programų uždaviniai, jiems įgyvendinti planuoti bei panaudoti asignavimai ir kitos lėšos.

|  |  |  |  |  |
| --- | --- | --- | --- | --- |
| Eil. Nr. | Programos uždavinio pavadinimas | Asignavimai ir kitos lėšos | | |
| Planas | Vykdymas | **Plano įvykdymo proc.** |
| 2023 m. | 2023 m. | **2023 m.** |
| 1 | 2 | 3 | 4 | 5 |
|  | ***Savivaldybės funkcijų įgyvendinimo ir valdymo programa Nr. 01*** | | | |
| 1. | Organizuoti savivaldybės veiklos valdymą | 6174,25 | 5998,1 | **97,2** |
| 2. | Vykdyti savivaldybei perduotas valstybės funkcijas | 663,3 | 652,8 | **98,4** |
|  | ***Ugdymo kokybės ir mokymosi aplinkos užtikrinimo programa Nr. 02*** | | | |
| 3. | Užtikrinti švietimo sistemos funkcionavimą ir teikiamų paslaugų kokybę | 20197,8 | 20457,7 | **101,3** |
| 4. | Pagerinti ugdymo(si) aplinką ir sudaryti vienodas galimybes įgyti kokybišką išsilavinimą visoje rajono teritorijoje | 292,1 | 296,9 | **101,7** |
|  | ***Kultūros, sporto, bendruomenės, vaikų ir jaunimo gyvenimo aktyvinimo programa Nr. 03*** | | | |
| 5. | Užtikrinti kultūros įstaigų funkcijų vykdymą ir paslaugų plėtrą, vykdyti turizmo informacijos ir meno sklaidą | 272,7 | 272,7 | **100,0** |
| 6. | Skatinti kūno kultūros ir sporto plėtrą bei gyventojų fizinį aktyvumą | 20,0 | 20,0 | **100,0** |
| 7. | Remti nevyriausybinių ir jaunimo organizacijų veiklą, skatinti gyventojų iniciatyvas ir palaikyti ryšius su užsienio partneriais | 128,8 | 128,8 | **100,0** |
| 8. | Vykdyti projektus didinančius rajono kultūrinį - turistinį patrauklumą ir skatinančius amatų ir verslo plėtrą | 86,6 | 43,3 | **50,0** |
|  | ***Socialinės paramos ir sveikatos apsaugos paslaugų kokybės gerinimo programa Nr. 04*** | | | |
| 9. | Užtikrinti Lietuvos Respublikos įstatymais, Vyriausybės nutarimais ir kitais teisės aktais numatytų socialinių išmokų ir kompensacijų mokėjimą | 13564,0 | 15406,7 | **113,6** |
| 10. | Plėtoti poreikius atitinkančias, visiems prieinamas asmens ir visuomenės sveikatos paslaugas | 55,9 | 64,3 | **115,0** |
|  | ***Rajono infrastruktūros objektų priežiūros, plėtros ir modernizavimo programa Nr. 05*** | | | |
| 11. | Modernizuoti ir pritaikyti viešojo naudojimo pastatus, gerinant jų būklę ir energetines charakteristikas | 4710,9 | 5345,1 | **113,5** |
| 12. | Užtikrinti nenutrūkstamą šilumos energijos tiekimą | 400,0 | 258,1 | **64,5** |
| 13. | Modernizuoti, plėsti ir prižiūrėti viešąsias erdves ir infrastruktūrą | 1090,0 | 1152,9 | **105,8** |
| 14. | Prižiūrėti ir modernizuoti viešąją susisiekimo infrastruktūrą | 2580,0 | 2607,0 | **101,0** |
| 15. | Užtikrinti kompleksišką savivaldybės teritorinį planavimą | 169,5 | 120,3 | **71,0** |
|  | ***Kaimo plėtros, aplinkos apsaugos ir verslo skatinimo programa Nr. 06*** | | | |
| 16. | Užtikrinti tinkamą melioracijos statinių techninę būklę | 1440,0 | 916,8 | **63,7** |
| 17. | Teikti paramą žemės ūkio ir smulkaus ir vidutinio verslo subjektams | 200,0 | 198,7 | **99,4** |
| 18. | Kurti saugią ir ekologiškai švarią gyvenamąją aplinką | 1240,1 | 1403,6 | **113,2** |
|  | **IŠ VISO:** | **53286,0** | **55666,9** | **104,5** |

Įgyvendinant Rokiškio rajono savivaldybės administracijos 2023 metų veiklos plano uždavinius buvo panaudota 2,4 mln. Eur, t. y. 4,5 proc. daugiau asignavimų ir kitų lėšų nei planuota.

Rokiškio rajono savivaldybės 2023-2025 m. strateginio veiklos plano 6 programoms įgyvendinti buvo išsikelti 8 tikslai:

01 programos **„Savivaldybės funkcijų įgyvendinimas ir valdymas“**  tikslas: Didinti savivaldybės veiklos valdymo ir funkcijų įgyvendinimo efektyvumą.

02 programos **„Ugdymo kokybės ir mokymosi aplinkos užtikrinimas“** tikslas: Tolygiai vystyti kokybiškas švietimo paslaugas, gerinti jų prieinamumą bei atitiktį kintančiai aplinkai ir padidinti mokymosi visą gyvenimą lygį.

03 programos **„Kultūros, sporto, bendruomenės, vaikų ir jaunimo gyvenimo aktyvinimas“** tikslas:Tenkinti visuomenės kultūrinius ir sporto poreikius, remti turizmo plėtrą, jaunimo ir vietos bendruomenės iniciatyvas.

04 programos **„Socialinės paramos ir sveikatos apsaugos paslaugų kokybės gerinimas“** tikslas:Įgyvendinti socialinės paramos politiką, siekiant sumažinti socialinę atskirtį bei stiprinti ir saugoti gyvenojų sveikatą.

05 programos „**Rajono infrastruktūros objektų priežiūra, plėtra ir modernizavimas“** tikslai:1.Užtikrinti infrastruktūros objektų, viešųjų erdvių ir pastatų būklės gerinimą, priežiūrą ir plėtrą; 2. Užtikrinti tvarų rajono teritorijos plėtojimą.

06 programos **„Kaimo plėtra, aplinkos apsauga ir verslo skatinimas“**tikslai: 1. Sudaryti palankias sąlygas ūkininkavimui ir skatinti verslo plėtrą rajone; 2. Vykdyti rajono gyvenamosios aplinkos kokybės gerinimo ir žalos aplinkai prevencijos priemones.

Šių tikslų įgyvendinimui matuoti buvo nustatyta 14 rezultato stebėsenos kriterijų ir jų siektinų reikšmių 2023 metams (žr. 3 lent.).

3 lentelė.Savivaldybės administracijos 2023 metų veiklos plane numatytų rezultato vertinimo kriterijų stebėsenos rodikliai

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Stebėsenos vertinimo kriterijaus kodas | Stebėsenos vertinimo kriterijaus pavadinimas | Faktinė rezultato stebėsenos rodiklio reikšmė | | Siektina rezultato stebėsenos rodiklio reikšmė | Faktinė rezultato stebėsenos rodiklio reikšmė | **Rezultato stebėsenos rodiklio pasiekimo proc.** |
|  |  |  | 2021 m. | 2022 m. | 2023 m. | 2023 m. | **2023 m.** |
|  | 1 | 2 | 3 | 4 | 5 | 6 | 7 |
| 1. | R-1-1-1 | Elektroninių paslaugų dalis nuo bendro RRSA teikiamų administracinių paslaugų skaičiaus (proc.) | 40,0 | n. d. | 45,0 | 45,0 | **100** |
| 2. | R-1-1-2 | Savivaldybės administracijos kvalifikuotų darbuotojų (tarnautojų ir A/B lygio darbuotojų), per metus tobulinusių kvalifikaciją, dalis (proc.) | 36,8 | n. d. | 60,0 | 39,8 | **66,3** |
| 3. | R-2-1-1 | Rokiškio rajono abiturientų Valstybinių brandos egzaminų apibendrintas rodiklis lyginant su šalies mokyklų (proc.) | 90,2 | n. d. | 94,0 | n. d. | **n. d.** |
| 4. | R-2-1-2 | Neformaliojo ir formaliojo suaugusiųjų švietimo galimybėmis savivaldybėje besinaudojančių gyventojų dalis (proc.) | 17,9 | n. d. | 18,0 | 18,0 | **100** |
| 5. | R-3-1-1- | Organizuotų kultūros renginių skaičius (vnt.) | 2108 | 2842 | 2500 | 2978 | **119,1** |
| 6. | R-3-1-2 | Organizuotų sporto renginių skaičius (vnt.) | 298 | 390 | 310 | 433 | **139,7** |
| 7. | R-3-1-3 | Jaunų asmenų, besilankančių atvirose jaunimo erdvėse ir atviruose jaunimo centruose, skaičius (asm.) | n. d. | n. d | 280 | 451 | **161** |
| 8. | R-4-1-1 | NVO teikiamų socialinių paslaugų gavėjų skaičius (asm.) ir jo pokytis palyginti su praėjusiais metais (proc.) | n. d. | n. d. | 495/10,0 | 573/11,3 | **115,8** |
| 9. | R-5-1-1 | Įgyvendintų viešosios aplinkos ir objektų plėtros, atnaujinimo ir pritaikymo visuomenės poreikiams projektų skaičius, vnt. | n. d. | 4 | 2 | 3 | **150** |
| 10. | R-5-1-2 | Vietinės reikšmės kelių su patobulinta danga ilgio dalis bendrame vietinės reikšmės kelių ilgyje, proc. | 8,0 | 8,2 | 8,1 | 8,2 | **101,2** |
| 11. | R-5-2-1 | Parengtų teritorijų planavimo dokumentų (specialiųjų planų, detaliųjų planų) skaičius, vnt. | 178 | 181 | 8 | 9 | **112,5** |
| 12. | R-6-1-1 | Prižiūrimų (šienaujamų, remontuojamų bei rekonstruojamų) griovių ilgis, km | 104,3 | 227,9 | 267,0 | 164,0 | **61,4** |
| 13. | R-6-1-2 | Verslumo lygis (veikiančių MVĮ tenkančių 1000 gyv. metų pradžioje), vnt. | 17,6 | 19,2 | 19,0 | 21,0 | **110,5** |
| 14. | R-6-2-1 | Planuojamų aplinkos kokybės gerinimo priemonių skaičius, vnt. | n. d. | 3 | 3 | 3 | **100** |
| **IŠ VISO ĮGYVENDINTA, PROC.** | | | | | | | **110,6** |

Paaiškinimai dėl rezultato rodiklių vertinimo kriterijų 2023 m. nepasiektų siektinų reikšmių:

1. Rodiklio R-2-1-1 „Rokiškio rajono abiturientų Valstybinių brandos egzaminų apibendrintas rodiklis lyginant su šalies mokyklų (proc.)“ įgyvendinimo 2023 m. įvertinti nėra galimybės, kadangi nacionalinė švietimo agentūra nebeteikia duomenų apie bendrą šalies mokyklų Valstybinių brandos egzaminų apibendrinto rodiklio reikšmes.
2. Rodiklio R-1-1-2 „Savivaldybės administracijos kvalifikuotų darbuotojų (tarnautojų ir A/B lygio darbuotojų), per metus tobulinusių kvalifikaciją, dalis (proc.)“ planuota vertinimo kriterijaus reikšmė nepasiekta dėl mokymų metu buvusio darbuotojų nedarbingumo, atostogų ir kitų nebuvimo darbe atvejų.
3. Rodiklio R-6-1-1 „Prižiūrimų (šienaujamų, remontuojamų bei rekonstruojamų) griovių ilgis, km“ planuota vertinimo kriterijaus reikšmė nepasiekta, nes nušienauta mažiau griovių nei planuota dėl lėšų trūkumo.

**SAVIVALDYBĖS ADMINISTRACIJOS ŽMOGIŠKIEJI IŠTEKLIAI**

Kaip jau minėta, 2023 m. administracijoje buvo 15 skyrių 10 seniūnijų, 4 vyriausieji specialistai, tiesiogiai pavaldūs administracijos direktoriui.

Per ataskaitinį laikotarpį surengti konkursai:

|  |  |  |
| --- | --- | --- |
| Padalinys | Pareigybė | Rezultatas |
| Teisės ir personalo skyrius | Vyriausiasis specialistas | Įvyko |
| Švietimo ir sporto skyrius | Vyriausiasis specialistas | Įvyko |
| Teisės ir personalo skyrius | Vyriausiasis specialistas | Įvyko |
| Statybos ir infrastruktūros plėtros skyrius | Vyriausiasis specialistas | Įvyko |
| Komunikacijos ir kultūros skyrius | Vyriausiasis specialistas | Įvyko |
| Architektūros ir paveldosaugos skyrius | Vyriausiasis specialistas (pakaitinis) | Įvyko |
| Turto valdymo ir ūkio skyrius | Vyriausiasis specialistas (pakaitinis) | Įvyko |
| Turto valdymo ir ūkio skyrius | Vyriausiasis specialistas (pakaitinis) | Įvyko |
| Architektūros ir paveldosaugos skyrius | Vyriausiasis inžinierius (vyriausiasis specialistas) | Įvyko |
| Panemunėlio seniūnija | Seniūno pavaduotojas | Įvyko |
| Socialinės paramos ir sveikatos skyrius | Skyriaus vedėjo pavaduotojas | Įvyko |
| Strateginio planavimo ir investicijų skyrius | Vyriausiasis specialistas | Neįvyko |
| Teisės ir personalo skyrius | Vyriausiasis specialistas | Neįvyko |
| Statybos ir infrastruktūros plėtros skyrius | Vyriausiasis specialistas | Neįvyko |
| Architektūros ir paveldosaugos skyrius | Vyriausiasis inžinierius (vyriausiasis specialistas) | Neįvyko |
| Strateginio planavimo ir investicijų skyrius | Skyriaus vedėjo pavaduotojas | Neįvyko |
| Strateginio planavimo ir investicijų skyrius | Vyriausiasis specialistas | Neįvyko |
| Strateginio planavimo ir investicijų skyrius | Vyriausiasis specialistas | Neįvyko |
| Strateginio planavimo ir investicijų skyrius | Vyriausiasis specialistas | Neįvyko |
|  |  |  |
| Darbuotojų, dirbančių pagal darbo sutartis, konkursai: | | | |
| Padalinys | Pareigybė | Rezultatas |
| Teisės ir personalo skyrius | Vyriausiasis specialistas (personalui) | Įvyko |
| Centralizuotos buhalteris apskaitos skyrius | Buhalteris | Įvyko |
| Jūžintų seniūnija | Vyriausiasis specialistas (pakaitinis) | Įvyko |

Per 2023 m. kvalifikaciją kėlė 95 darbuotojai. Mokymams išleista 8648,10 Eur.

**STRATEGINIS PLANAVIMAS IR INVESTICIJOS**

**Projektų įgyvendinimas.** 2023 m. Rokiškio rajono savivaldybės administracija pradėjo įgyvendinti arba tęsė įgyvendinimą 16 ES struktūrinių fondų, Valstybės investicijų programos, Kaimo plėtros, Klimato kaitos programų ar kitų programų lėšomis finansuojamų įvairių sričių projektų (projektų sąrašas tvirtinamas savivaldybės biudžeto 8 priedu), kurių bendra vertė sudaro 15,5 mln. Eur. Į šiuos projektus per 2023 m. investuota apie 5,97 mln. Eur įvairių lėšų, iš jų: ES – 1,04 mln. Eur, valstybės biudžeto – 3,1 mln. Eur, kitų fondų ir programų – 0,55 mln. Eur bei savivaldybės biudžeto – 1,26 mln. Eur lėšų. 2023 m. Savivaldybė prisidėjo savo lėšomis ir prie savivaldybės įstaigų, nevyriausybinių organizacijų įgyvendintų projektų, investuojant į juos apie 76,9 tūkst. Eur savivaldybės biudžeto lėšų.

2023 m. organizuotas efektyvus tikslinių savivaldybės biudžeto lėšų, skirtų prisidėti prie ES struktūrinių ir kitų fondų finansuojamų projektų, paskirstymas pagal Rokiškio r. savivaldybės tarybos 2023 m. balandžio 27 d. sprendimu Nr. TS-142 patvirtintą Rokiškio rajono savivaldybės tikslinės paskirties lėšų naudojimo Europos ir kitų fondų projektų daliniam finansavimui tvarkos aprašą. 2023 m. skirtas 21388 Eur dalinis savivaldybės finansavimas 13 įvairių rajono įstaigų ir institucijų pateiktoms paraiškoms, laimėjusioms įvairių fondų ar programų projektų dalinį finansavimą ir papildomai į rajoną kultūros, meno, vaikų užimtumo projektams pritraukusiems 78,9 tūkst. Eur įvairių fondų ar programų lėšų.

**Naujų projektų teikimas**. 2023 m. tęsėsi savivaldybės administracijos ES ir kitų programų finansavimui gauti projektų rengimas ir teikimas. 2023 m. buvo parengta ir pateikta 17 paraiškų / projektinių pasiūlymų įvairioms institucijoms dėl finansavimo savivaldybės administracijos parengtiems projektams iš ES, valstybės investicijų ar kitų programų bei fondų gavimo, kurių bendra vertė sudaro apie 18,66 mln. Eur:

⚫2023 m. prasidėjus aktyviam ES investicijų veiksmų programos regioninių pažangos priemonių projektų planavimo procesams, per 2023 m. pateikti projektiniai pasiūlymai Panevėžio regiono plėtros tarybai dėl įtraukimo į regiono plėtros planą ir ES investicijų veiksmų programos finansavimo gavimo pagal regionines pažangos priemones:

,,Ugdymo paslaugų Rokiškio rajone prieinamumo didinimas atskirtį ar socialines rizikas patiriantiems vaikams“ (projekto vertė – 1,2 mln. Eur);

,,Įvairialypio švietimo plėtojimas Rokiškio rajono savivaldybėje, vykdant visos dienos mokyklų veiklą“ (projekto vertė – 0,5 mln. Eur);

„Sveikatos raštingumo, psichikos sveikatos stiprinimo ir kitų visuomenės sveikatos paslaugų prieinamumo ir kokybės didinimas Rokiškio rajono savivaldybėje“ (projekto vertė – 0,7 mln. Eur),

„Geriamojo vandens tiekimo ir nuotekų tvarkymo paslaugų prieinamumo didinimas Rokiškio savivaldybėje“ (projekto vertė – 2,2 mln. Eur),

„Socialinio būsto plėtra Rokiškio rajono savivaldybėje“ (projekto vertė – 1,3 mln. Eur),

„Asmenų su intelekto ir /ar psichine negalia institucinės globos pertvarkai reikiamos infrastruktūros bei paslaugų plėtra Rokiškio rajone“ (projekto vertė – 1,81 mln. Eur).

⚫2023 m. pateikta paraiška tęstiniam Rokiškio r. savivaldybės projektui „Daugiafunkcės sporto salės Rokiškyje, Taikos g. 21A, statyba" , kurio bendra vertė sudaro 9,35 mln. Eur, Valstybės investicijų programos papildomam finansavimui 1,48 mln. Eur gauti 2024-2026 m. 2023 m. Iš VIP gautas planuotas 998 tūkst. Eur finansavimas, projekto įgyvendinimui bei papildomas neplanuotas valstybės biudžeto lėšų finansavimas-1,255 mln. Eur, iš viso daugiafunkcės sporto salės Rokiškyje statybai iš VIP gauta 2,253mln. Eur, bei skirta 0,465 mln. Eur iš savivaldybės lėšų.

⚫2023 m. pateiktos 2 paraiškos LR ekonomikos ir inovacijų ministerijos paskelbtam kvietimui dėl viešųjų ir administracinių paslaugų skaitmeninimo EGADP finansavimui gauti šiems savivaldybės projektams:

„Valstybinės žemės nuomos mokesčio skaitmeninimas Panevėžio rajono ir Rokiškio rajono savivaldybėse“ (pareiškėjas – Panevėžio r. savivaldybė, partneris – Rokiškio r. savivaldybė, Rokiškio r. savivaldybei tenkanti projekto vertė -68 tūkst. Eur, iš jų skirtas EGADP finansavimas – 45,1 tūkst. Eur);

„Rokiškio rajono unikalios skaitmeninės kapinių duomenų bazės sukūrimas, jos atvėrimas gyventojams ir laidojimo viešųjų paslaugų bei duomenų administravimo procesų skaitmeninimas“ (projekto vertė – 320,6 tūkst. Eur, iš jų EGADP lėšos – 265 tūkst. Eur, paraiška vertinama).

⚫Kartu su partneriu Rokiškio tautodailininkų asociacija pateikta projekto „Salų dvaro sodybos rūmų pritaikymas kultūriniam turizmui“ paraiška ES fondų investicijų programos finansuojamos veiklos 08-001-04-06-01 „Kultūros paveldo aktualizavimas ir įveiklinimas“ finansavimui gauti. Bendra projekto vertė sudarė 866,8 tūkst. Eur, planuojama gauti ES parama sudarytų 550 tūkst. Eur.

⚫2023 m. LR socialinės apsaugos ir darbo ministerijai pateikta projekto ,,Pabėgėlių iš Ukrainos priėmimas ir ankstyva integracija“ paraiška, kuriai gautas finansavimas – 13185,20 Eur.

⚫ 2023 m. pateiktos 2 paraiškos VšĮ Inovacijų agentūros paskelbtam GOV TECH inovatyvių sprendimų viešajame sektoriuje kvietimui: projekto ,,Suinteresuotųjų asmenų įtraukimas į viešojo valdymo sprendimų priėmimą Rokiškio rajono savivaldybėje“ paraiškai, kurios vertė buvo 8 tūkst. Eur, suteiktas 7200,00 Eur finansavimas. Projekto ,,Interaktyvus Rokiškio rajono melioracijos statinių žemėlapio testavimas“ paraiškai (projekto vertė – 10 tūkst. Eur) finansavimas nebuvo skirtas dėl nepakankamo finansavimo.

⚫ 2023 m. kartu su partneriais iš Jėkabpilio r. savivaldybės (Latvija) Europos Komisijos Piliečių, lygybės, teisių ir vertybių programos (CERV) finansavimui gauti pateikta paraiška „Latvijos ir Lietuvos dainų ir šokių švenčių aidai abipus sienos“, planuojama projekto vertė – 27,9 tūkst. Eur.

⚫ 2023 m. paskelbus kvietimus teikti paraiškas 2021–2027 m. Europos teritorinio bendradarbiavimo tikslo INTERREG VI-A Latvijos ir Lietuvos bendradarbiavimo per sieną programos finansavimui gauti kartu su partneriais iš Latvijos Respublikos Žiemgalos planavimo regiono pateiktos paraiškos 2 savivaldybės administracijos projektams ir gautas finansavimas : „Socialinio verslumo ekosistemos tobulinimas Žiemgaloje ir Šiaurės Lietuvoje“ (projekto vertė 100 tūkst. Eur, gauta parama – 80 tūkst. Eur) ir „Sugrąžinta istorija“ (projekto vertė – 104,79 tūkst. Eur, gauta parama – 83,83 tūkst. Eur).

⚫ 2023 m. kartu su partneriu VšĮ Inovacijų agentūra EGADP finansavimui gauti pateikta paraiška „Inkubavimo, konsultavimo, mentorystės ir tinklaveikos programų vystymas, skatinant pradedančiųjų SVV subjektų kūrimąsi ir augimą regionuose“, kuriai gavus finansavimą, Rokiškio r. savivaldybei tenkanti vertė sudarytų apie 80 tūkst. Eur.

Per 2023 m. rinkta ir skelbta informacija apie savivaldybės administracijos, jos įstaigų ir įmonių bei NVO galimybes gauti finansavimą projektų įgyvendinimui. Informacija nuolat buvo skelbiama www.rokiskis.lt svetainėje, Rokiškio rajono savivaldybės feisbuko paskyroje, siųsta tinkamiems pareiškėjams (savivaldybės įstaigoms, įmonėms, asocijuotoms rajono struktūroms, nevyriausybinėms organizacijoms). Per 2023 m. paviešinta / išplatinta tikslinėms grupėms daugiau nei 50 skelbimų apie kvietimus gauti finansavimą projektų įgyvendinimui, teiktos konsultacijos projektų rengimo, investicijų pritraukimo klausimais. Užmegzti ryšiai ir konsultuotas investuotojas, pradėjęs atgaivinti Rokiškio r. Kraštų dvarą ir planuojantis paversti jį dar vienu žinomu turizmo traukos objektu rajone, užmegzti ryšiai, teikta informacija investuotojams, besidomintiems buvusio „Juodupės Nemunas“ fabriko patalpomis. 2023 m. atnaujinta savivaldybės tinklapyje informacija investuotojams, pristatanti rajono investicinę aplinką lietuvių ir anglų kalba.

**Metinis veiklos planas.**Rokiškio rajono savivaldybės administracijos direktoriaus 2023 m. kovo 28 d. įsakymu Nr. AV-271 patvirtintas Rokiškio rajono savivaldybės administracijos 2023 metų metinis veiklos planas.

Rokiškio rajono savivaldybės administracijos direktoriaus 2023 m. balandžio 28 d. įsakymu Nr. AV-367 patvirtinta Rokiškio rajono savivaldybės administracijos metinio veiklos plano 2022 m. ataskaita.

Panevėžio regiono plėtros planas. Rokiškio r. savivaldybės administracijos direktorius Valerijus Rancevas ir Strateginio planavimo ir investicijų skyriaus vedėja Jurgita Blaževičiūtė buvo įtraukti į darbo grupę pasiūlymams teikti dėl ES fondų lėšų panaudojimo 2014–2020 m. Panevėžio regiono plėtros plano priemonėms įgyvendinti, dėl pažangos lėšų panaudojimo 2022–2030 m. Panevėžio regiono plėtros plano pažangos priemonėms įgyvendinti, skubos tvarka Panevėžio regiono plėtros tarybai teikiamų derinti teisės aktų projektų, kitų dokumentų bei Panevėžio regiono funkcinės zonos strategijos rengimo. Per 2023 m. buvo aktyviai dalyvauta naujojo laikotarpio Panevėžio regiono plėtros plano 2022–2030 m. rengimo procesuose. Suplanuoti, derinti su regiono plėtros tarybos administracija, ministerijų bei Centrinės projektų valdymo agentūros atstovais ES finansinės paramos regioninės dimensijos principu projektai, aktualūs Rokiškio r. savivaldybei, suformuluoti ir teikti pasiūlymai dėl rajono savivaldybės veiksmų regiono funkcinės zonos veiksmų strategijos. Per 2023 m. rajono savivaldybė atstovauta darbo grupės susitikimuose su Panevėžio regiono plėtros tarybos administracija ir CPVA atstovais dėl Panevėžio regiono plėtros plano rengimo klausimų, nuotoliniuose susitikimuose su šakinėmis ministerijomis dėl ES 2021–2027 m. paramos regiono projektų, 3 susitikimuose dėl funkcinės zonos strategijos rengimo klausimų, savivaldybės vardu teikti pasiūlymai Vidaus reikalų ministerijai ir kitoms ministerijoms dėl teisės aktų, kurių įgyvendinimas gali turėti poveikį regiono plėtrai, projektų.

**Savivaldybės parama verslui.** 2023 m. Rokiškio rajono savivaldybės smulkaus ir vidutinio verslo plėtros programai (toliau – Programa) Rokiškio rajono savivaldybės taryba 2023 m. biudžete skyrė 80 000,00 Eur. Per einamuosius metus visos skirtos lėšos buvo panaudotos. Tai didžiausia Programai kada nors skirta lėšų suma nuo jos veiklos pradžios. Per 2023 m. iš viso surengti 8 Programos vertinimo komisijos posėdžiai.

2023 m. buvo inicijuoti 3 kvietimai teikti paraiškas paramai gauti bei 1 subsidijos verslo idėjai konkursas. Per 2023 m. Programos vertinimo komisija svarstė 83 Programai pateiktas paraiškas, kurias pateikė 44 Rokiškio rajono smulkaus ir vidutinio verslo subjektai ir 16 fizinių asmenų dėl subsidijos verslo idėjai įgyvendinti. Parama buvo skirta 51 paraiškai (kompensuotas 6 įmonių, pradedančių veiklą, steigimo mokestis; 7 verslo subjektų informacinių, reklaminių leidinių parengimo ir leidybos išlaidos; 1 verslo subjekto palūkanos už paskolą; kompensuotos 6 pareiškėjų mokymo kursų-seminarų išlaidos; prisidėta prie Rokiškio rajono savivaldybės administracijos ir Rokiškio verslo klubo parengtų projektų „Rokiškio verslo aitvarai“ 2023 ir „Rokiškio inžinerijos ir gamtos mokslų klasės“; 1 paraiškai kompensuotos dalyvavimo parodoje išlaidos; 1 paraiškai kompensuotas žemės mokestis; verslo planų išlaidos padengtos 1 verslo subjektui; įdarbinimo išlaidos naujų darbo vietų sukūrimui kompensuotos 2 paraiškoms; 22 pareiškėjams padengtos ilgalaikio turto įsigijimo išlaidos; verslo idėjai įgyvendinti subsidijos skirtos 4 pareiškėjams). 2023 m. 32 pateiktoms paraiškoms finansavimas nebuvo suteiktas dėl įvairių priežasčių (neatitiko Programos nuostatų reikalavimų arba suteiktos paramos verslo subjektai atsisakė, arba neužteko Programai skirtų lėšų).

Programa per 2023 m. iš viso parėmė 40 SVV rajono verslo subjektų (2022 m. – 45), 4 fizinius asmenis pateikusius paraiškas dėl subsidijos verslo idėjai įgyvendinti, bei finansavo Rokiškio rajono savivaldybės padėkų vakaro „Rokiškio verslo aitvarai“ organizavimą. Detali informacija apie programą, remiamas sritis, paraiškos bei pridedamos formos paskelbta Rokiškio rajono savivaldybės internetinėje svetainėje [www.rokiskis.lt](http://www.rokiskis.lt/) skyrelyje Verslininkams / Parama verslui. Informacija apie Programos galimybes buvo viešinama Rokiškio rajono laikraščiuose ,,Rokiškio sirena“, „Gimtasis Rokiškis“, taip pat Rokiškio rajono savivaldybės interneto svetainėje [www.rokiskis.lt](http://www.rokiskis.lt/), feisbuko paskyroje bei bendradarbystės centre „Spiečius“ (Tyzenhauzų g. 6, Rokiškis) vykusiuose renginiuose verslo subjektams.

# 1 pav. Lėšų, skirtų SVV plėtros programai, statistika (2010–2023 m.)

Paveikslėlis, kuriame yra tekstas, ekrano kopija, Šriftas, Grafikas

Automatiškai sugeneruotas aprašymas

**2 pav. 2010-2023 m. gautų ir svarstytų paraiškų dinamika**

**3 pav. 2023 m. Programos lėšų paskirstymas pagal paramos kryptis, proc.**

**4 pav. 2022-2023 m. Programa parėmė**

**5 pav. 2022-2023 m. populiariausios Programos paramos kryptys pagal teiktas paraiškas**

2023 m. Rokiškio r. savivaldybės smulkaus ir vidutinio verslo plėtros programa jau antrus metus iš eilės parėmė Rokiškio verslo klubo projektą, skirtą Rokiškio inžinerijos ir gamtos mokslų klasei. Šiais metai projektui iš Programos lėšų buvo skirta 5000 Eur.



Rokiškio inžinerijos ir gamtos mokslų klasė (Rokiškio verslo klubo nuotr.)

2023 m. Rokiškio r. savivaldybės smulkaus ir vidutinio verslo plėtros programos lėšomis buvo finansuotas ir savivaldybės administracijos įgyvendintas jau tradicija tampantis renginys „Rokiškio verslo aitvarai“. Trečią kartą vykusiame apdovanojimų vakare padėkota kuriantiems darbo vietas, remiantiems kultūros, sporto renginius, prisidedantiems prie rajono augimo verslo atstovams*.* Verslo pasiekimai buvo vertinami 10 nominacijų: nominacijoje „Versli moteris“ nugalėjo UAB „Vingrena“ direktorė Justina Vingrienė; „Pats sau bosas“ nugalėtoja išrinkta „Levandų Vanagynės“ puoselėtoja Kotryna Laucytė; geriausiu verslo startuoliu Rokiškyje pripažinta UAB „Turtingas kampas“, jos direktorė Miglė Rijkhoek; lietuviškiausiu pripažintas UAB „Penkios balos vandeny“ (pasiūlymus teikė bendruomenė) pavadinimas, jos direktorius – Algirdas Kazinavičius; už nuolatinę verslo plėtrą apdovanotas UAB „Pandmeta“ direktorius Aurelijus Ragauskas; geriausiu šeimos verslu išrinkta UAB „Dorola“, kuriai vadovauja Pranas Blažys; jaunimui draugiškiausiu verslu pripažinta UAB „Rokvesta“, jai vadovauja Algirdas Kazinavičius; už inovacijas versle pagerbtas AB Rokiškio mašinų gamyklos generalinis direktorius Rimgaudas Kilas; „Rokiškio krašto ambasadoriaus“ nominacijoje apdovanota Laimutės Sadauskienės IĮ, „Metų vadove“ išrinkta UAB „Lašų duona“ generalinė direktorė Iveta Aukštuolienė, šiam apdovanojimui savo siūlymus taip pat galėjo teikti bendruomenė.

Apdovanojimus verslo įmonėms taip pat įteikė socialiniai-ekonominiai partneriai. Valstybinė įstaiga Užimtumo tarnyba dėkojo UAB „Kriaunų malūnas“ ir UAB „Ilzenbergo ūkis“,  Valstybinė mokesčių inspekcija – AB „Rokiškio mašinų gamykla“, valstybės biudžetinė įstaiga Sodra – UAB „Rokiškio Sūris“, Rokiškio verslo klubas – Lašų ŽŪB, Rokiškio Profesinio mokymo centras – Justinai Vingrienei, UAB „Vingrena“.

**BC „Spiečius“ veikla.** Atsižvelgiant į tai, kad nuo 2023 m. bendradarbystės centro „Spiečius“ administravimo veiklas ir paslaugų verslui teikimą iš Rokiškio turizmo ir verslo informacijos centro perėmė Rokiškio r. savivaldybės administracija, 2023 m. BC „Spiečius“ administravimui ir kitų paslaugų verslui teikimui savivaldybės biudžete buvo skirta 15420 Eur. Už šias lėšas BC „Spiečius“ sėkmingai įgyvendino savo veiklas ir suteikė pradedantiesiems verslininkams 93 konsultacijas, surengė 3 informacinių ir mokomųjų renginių ciklus su 9 renginiais, kuriuose dalyvavo 206 dalyviai, įgyvendino spietiečių verslo įgūdžių ugdymo programą, taip pat sėkmingai teikė konsultacijas kitiems rajono subjektams, norintiems pradėti savo verslą, jį plėtoti, platino informaciją rajono verslo subjektams apie galimybes gauti finansavimą iš įvairių fondų ir programų, surengė 4 verslumą rajone skatinančius renginius. Buvo suorganizuota 8 bendruomenės būrimo renginiai ir 4 atvirų durų dienos, siekiant pritraukti į BC „Spiečius“ verslo subjektus. Siekiant plėsti rajono spietiečių tinklaveiką kartu su BC „Spiečius“ nariais vykta į seminarus Kaune ir Panevėžyje.

Paveikslėlis, kuriame yra apranga, vidaus, siena, asmuo

Automatiškai sugeneruotas aprašymasPaveikslėlis, kuriame yra vidaus, apranga, siena, moteris

Automatiškai sugeneruotas aprašymas

Rokiškio BC „Spiečius“ renginiai apie marketingą ir socialinius tinklus su „Nekenčiu marketingo“ įkūrėja, marketingo, socialinių tinklų specialiste Migle Užkurėle

Pagal VšĮ Inovacijų agentūros programą įgyvendinta 8 mėnesius trukusi verslo mentorystės programa, kurios metu vyko 4 sesijos su mentoriais, 4 grupinės sesijos verslų pristatymams. Į programą kaip mentoriai įsijungė stiprūs Rokiškio rajono verslo atstovai, savo patarimais ir patirtimi padėję jauniesiems Rokiškio BC „Spiečius“ nariams: UAB „Daivida“ generalinis direktorius Justinas Kanopa UAB „Ivabaltė“ vadovas Irmantas Tarvydis, individualios įmonės vadovė Laimutė Sadauskienė, Salų dvaro kultūros ir laisvalaikio rezidencijos puoselėtoja ir vadovė Birutė Dapkienė, UAB „Ermelita“ vadovė Ernesta Gilienė, įmonės „Dekoro eskizas“ ir sodybos „Levandų Vanagynės“ įkūrėja ir puoselėtoja Kotryna Laucytė.

2023 m. rudenį įgyvendinta BC „Spiečius“ narių akceleravimo programą, kurios metu vyko 5 mokymų sesijos, lydimos individualių konsultacijų verslo savininkams su įvairiais verslo specialistais. Programa užbaigta baigiamuoju renginiu Kauno mokslo ir technologijų parke, kuriame Rokiškio spietiečiai pristatė savo vystomus verslus. Iš visų Rokiškio BC „Spiečius“ narių, dalyvavusių šioje programoje, 75 proc. išklausė pilną mokymų kursą, 40 proc. dalyvių parengė savo verslo modelio drobę ir užmezgė naudingus jų verslui kontaktus. Programą dalyviai įvertinimo 4,7 balo (iš 5 balų).

BC „Spiečius“ 2023 m. organizavo kartu su VšĮ Inovacijų agentūra nuotolinius , skirtus e. komercijos programai, jau susikūrusiems svetaines ir parduotuves verslams elektroninėje erdvėje.

Per 2023 m. Rokiškio BC „Spiečius“ bendruomenę sudarė 28 aktyvūs nariai. Per 2023 m rugpjūčio-gruodžio mėn. laikotarpį pavyko į Rokiškio BC „Spiečius“ narius pritraukti 11 naujų narių. Iš Rokiškio BC „Spiečius“ visų aktyvių narių įvairių vykdytų programų 85 proc. narių perėjo į aukštesnį lygį, o 92 proc. BC narių rekomenduotų jungtis į jį ir dalyvauti veikloje kitiems asmenims. Bendras Rokiškio BC „Spiečius“ klientų pasitenkinimas per 2023 m. organizuotais renginiais buvo 4,57 balo (iš 5 balų).

2023 m. gruodžio mėn. pradėta vykdyti rajono verslo subjektų apklausa dėl Rokiškio r. savivaldybėje esančios verslo aplinkos vertinimo, kuri planuojama pratęsti 2024 m. Tarpiniais apklausos rezultatais (gauta 50 respondentų atsakymai) pasidalinta su Rokiškio verslo plėtros komisijos nariais.

**VIEŠIEJI PIRKIMAI**

Viešųjų pirkimų skyrius savo veiklą pradėjo nuo 2023 m. sausio 1 d. Rokiškio rajono savivaldybės tarybos sprendimu nuo 2023 m. sausio 1 d. atliekame ir centrinės perkančiosios organizacijos (toliau – CPO) funkcijas.

Siekiant palengvinti Administracijos bei pavaldžių perkančiųjų organizacijų viešųjų pirkimų planavimą, pirkimo procedūrų vykdymą bei sutarčių administravimą buvo įdiegta Pirkimų valdymo sistema (EcoCost).

Per metus suorganizuoti 126 Viešųjų pirkimų komisijos posėdžiai.

2023 m. atlikta 700 pirkimų už beveik 7,4 mln. eurų:

* darbų – 100,

- paslaugų – 279,

- prekių – 321.

180 sutarčių sudarytos raštu: 1 – įvykdžius tarptautinį pirkimą, 21 - supaprastintą pirkimą, 150 - mažos vertės pirkimą ir 8 – per VšĮ CPO LT katalogą.

Mažos vertės sutarčių sudaryta už 2 438 332,03 Eur, iš jų:

- prekių – 349 962,53 Eur,

- paslaugų – 803 440,50 Eur,

- darbų – 1 284 929,00 Eur.

2023 m. 516 mažos vertės sutarčių sudaryta žodžiu, jų vertė – 362 755,90 Eur.

Vykdytas „Rokiškio miesto vartai“ supaprastinto projekto idėjos sukūrimo paslaugų konkursas, tačiau laimėtojas nenustatytas.

Visus pirkimus (išskyrus mažos vertės pirkimus kai sutartis sudaroma žodžiu) atlikome žaliai, laikydamiesi Aplinkos apsaugos kriterijų taikymo, vykdant žaliuosius pirkimus, tvarkos aprašo reikalavimų.

Per metus CPO atliko 12 pirkimų (2 supaprastintus ir 10 mažos vertės) pavaldžioms įstaigoms: Rokiškio rajono savivaldybės priešgaisrinei tarnybai, Rokiškio r. Obelių gimnazijai, Rokiškio Juozo Tumo-Vaižganto gimnazijai ir VšĮ Rokiškio pirminės asmens sveikatos priežiūros centrui.

Vadovaudamiesi Viešųjų pirkimų įstatymo 71 straipsnio 6 dalies 18 punkto nuostatomis neskelbiamų derybų būdu atlikome maisto produktų, kai jie įsigyjami iš trumposios maisto tiekimo grandinės, tiesiogiai iš jas auginančių ūkininkų ar kooperatyvų, pirkimą Rokiškio rajono ikimokyklinio ugdymo įstaigoms.

Po įvykdytų pirkimo procedūrų Viešųjų pirkimų įstatymo nustatyta tvarka paviešintos procedūrų ataskaitos, laimėtojų sutartys ir jų pasiūlymai. Pateikta ataskaitinių kalendorinių metų (2022 m.) ataskaita Atn-3.

Per metus buvo tikslinami, papildomi vidiniai teisės aktai: papildytas Centralizuotų ir decentralizuotų viešųjų pirkimų vykdymo tvarkos aprašas, tikslinti įsakymai dėl pirkimų iniciatorių ir organizatorių skyrimo, papildytas Viešųjų pirkimų komisijos darbo reglamentas, sudaryta Pretenzijų nagrinėjimo komisija ir patvirtintas jos darbo reglamentas, paskirtas prevencinę pirkimų kontrolę atliekantis asmuo.

Skyriaus darbuotojai nuolat gilino savo žinias, analizavo gerąją patirtį ir patys parengė metodines priemones, rekomendacijas, tiekė įžvalgas skyrių ir seniūnijų pirkimų iniciatoriams, organizatoriams bei pavaldžių įstaigų darbuotojams, atsakingiems už viešuosius pirkimus.

Parengti pavyzdiniai neskelbiamos apklausos pirkimo dokumentai (sąlygos, pasiūlymo formos ir sutarčių projektai) pagal pirkimų rūšis ir patalpinti savivaldybės tinklapyje https://rokiskis.lt/administracine-informacija/veikla/veiklos-sritys/viesuju-pirkimu-skyrius.

Atlikta žaliųjų pirkimų analizė, pateiktos rekomendacijos, skaidrėmis pasidalinta su administracijos iniciatoriais.

Atlikta pavaldžių įstaigų apklausa „Ar Jūsų perkančioji organizacija buvo tinkamai pasirengusi viešųjų pirkimų centralizavimui“, pateiktos rekomendacijos, kokius pirkimus reiktų atlikti centralizuotai.

Administracijos iniciatoriams pateikta pagalbinė medžiaga „Praktiniai pavyzdžiai apie kainos/sąnaudų ir kokybės santykio kriterijų vykdant darbų viešuosius pirkimus“.

Žaliųjų pirkimų atmintinė išplatinta el. paštu skyrių ir seniūnijų bei pavaldžių įstaigų pirkimų iniciatoriams.

Atlikta EcoCost 2023 m. sausio–rugpjūčio mėn. sudarytų centralizuotų ir decentralizuotų pirkimų sutarčių raštu ir žodžiu analizė, pateikti pavyzdžiai kaip ištaisyti pastebėtus trūkumus ir dažniausiai daromas klaidas, parengta schema (atmintinė), kokie žingsniai turi būti atlikti vykdant pirkimą EcoCost ir Dokumentų valdymo sistemoje (DVS).

2023 m. vyko nuolatinis administracijos bei pavaldžių įstaigų atsakingų pirkimo iniciatorių, organizatorių ir kitų su viešaisiais pirkimais susijusių darbuotojų konsultavimas žodžiu, demonstruojant darbo vietoje ar nuotoliniu būdu: pirkimo procedūrų, pirkimo dokumentų rengimo (techninės specifikacijos, tiekėjų pašalinimo pagrindų, kvalifikacijos reikalavimų, pirkimo sutarties sąlygų ir kt.) parengimo bei patalpinimo EcoCost, sutarčių viešinimo, ataskaitų teikimo ir kitais klausimais.

**VIDAUS AUDITAS**

Centralizuota vidaus audito tarnyba vadovaudamasi 2023 m. veiklos planu, veiklos ir valdymo vidaus auditus atliko:

- Rokiškio jaunimo centre;

- Rokiškio r. Obelių gimnazijoje;

- VšĮ Rokiškio pirminės asmens sveikatos priežiūros centre;

- VšĮ Rokiškio rajono ligoninėje;

- Rokiškio r. Pandėlio gimnazijoje;

- Panevėžio regiono plėtros taryboje.

Rokiškio rajono savivaldybės administracijos struktūriniame teritoriniame padalinyje (filiale) Obelių seniūnijoje buvo atliktas biudžeto asignavimų valdymo vertinimo vidaus auditas.

Atliktas korupcijos rizikos valdymo vertinimas Rokiškio rajono savivaldybės administracijoje, po audito rekomendacijos nebuvo teiktos, kadangi rizikos valdomos gerai, teigiami pastebėjimai: Teisės ir personalo skyriuje nuo 2023 m. gegužės 8 d. pradėjo dirbti vyriausiasis specialistas, kuris yra atsakingas už korupcijai atsparios aplinkos kūrimą, Rokiškio rajono savivaldybės administracijos direktoriaus 2023 m. rugsėjo 27 d. įsakymu Nr. AV-652 patvirtintas Rokiškio rajono savivaldybės korupcijos prevencijos 2023–2025 metų veiksmų planas, nustatytas Rokiškio rajono savivaldybės atsparumo korupcijai lygis.

Atlikti du Rokiškio rajono savivaldybės administracijos administracinės naštos mažinimo priemonių vykdymo vertinimai, informacija apie administracinės naštos mažinimo priemonių įgyvendinimą, vadovaujantis Lietuvos Respublikos administracinės naštos mažinimo 2012 m. lapkričio 8 d įstatymo Nr. XI-2386 6 straipsnio 2 dalies reikalavimais yra skelbiama savivaldybės interneto svetainėje.

Vykdyta kita veikla, numatyta metiniame veiklos plane: metinės veiklos už 2022-uosius metus ataskaitos parengimas (Lietuvos Respublikos finansų ministerijai ir Lietuvos Respublikos valstybės kontrolei), 2024-ųjų metų Centralizuotos vidaus audito tarnybos veiklos plano parengimas. Kiekvieną metų ketvirtį vykdytas pažangos stebėjimas, parengtos keturios rekomendacijų įgyvendinimo kontrolės pažymos, per 2023 metus buvo pateikta 81 rekomendacija, iš jų įgyvendintos 64 rekomendacijos, neįgyvendinta 17 rekomendacijų, nes nesuėjęs įgyvendinimo terminas, kuris nustatytas 2024 metams.

Teigiami pokyčiai, įvykę audituotuose subjektuose įgyvendinant vidaus audito rekomendacijas:

* parengti strateginiai veiklos planai;
* užtikrinama tinkama ilgalaikio ir trumpalaikio turto inventorizacija: pagal turto buvimo vietą, turtą naudojantys asmenys yra atsakingi už turtą asmenys;
* personalo valdymo srityje: patikslinti darbuotojų pareigybių aprašymai, įrašai darbo sutartyse dėl papildomų darbų, detalizuotas priemokų mokėjimas;
* ikimokyklinį ugdymą organizuojančioms įstaigoms atnaujinta ikimokyklinio ugdymo programa;
* įstaigose patikslintos darbo apmokėjimo sistemos;
* sveikatos priežiūros srityje veikiančių įstaigų atnaujinti veiklos nuostatai, patikslintos organizacinės struktūros, patvirtinti skyrių veiklos nuostatai;
* atnaujintos įstaigų interneto svetainės arba patikslinta teikiama informacija;
* užimtumo didinimo programa rengiama pagal nustatytus reikalavimus;
* užtikrinama didesnė kontrolė, vykdant visuomenei naudingą veiklą;
* pažymėti tarnybiniai automobiliai.

**DOKUMENTŲ VALDYMAS, GYVENTOJŲ APTARNAVIMAS**

**Dokumentų valdymas.** Rokiškio rajono savivaldybės dokumentų valdymas vykdytas sistemoje ,,Doclogix“. Siekiant užtikrinti efektyvų dokumentų tvarkymą ir valdymą, parengtas savivaldybės administracijos dokumentacijos planas, įtraukiant įstaigoje sudaromas bylas ir numatant atsakingus asmenis už teisingą jų formavimą, bei suderintas su Šiaulių regioninio valstybės archyvo Panevėžio filialu.

2023 m. administracijos direktoriaus Valerijaus Rancevo kompetencijos klausimais pasirašyti įsakymai: veiklos organizavimo klausimais – 840 (2022 m. – 1342), personalo klausimais – 1465 (2022 m. – 1597), atostogų klausimais – 305 (2022 m. – 330), komandiruočių klausimais – 65 (2022 m. – 63), 605 sutartys (2022 m. – 849).

Vedėjai pagal suteiktus įgaliojimus pasirašė 481 sutartį (2022 m. – 571). Per praėjusius metus paštu, elektroninėmis priemonėmis gauti ir užregistruoti 6710 (2022 m. – 6648) raštai, išsiųsti 3084 (2022 m. – 3223). Kasmet daugėja elektroninių dokumentų, todėl mažėja paštu siunčiamos korespondencijos – dalis elektroniniu parašu pasirašytų raštų išsiunčiama per dokumentų valdymo sistemą**.**

**Gyventojų aptarnavimas**. Vadovaujantis Rokiškio rajono savivaldybės administracijos direktoriaus 2022 m. vasario 8 d. įsakymu Nr. AV-117 patvirtintomis Asmenų prašymų ir skundų nagrinėjimo Rokiškio rajono savivaldybės administracijoje taisyklėmis, ne rečiau kaip kartą per metus organizuojama anoniminė asmenų apklausa, siekiant įvertinti ir gerinti Rokiškio rajono savivaldybės administracijoje vykdomą asmenų prašymų nagrinėjimą ir atvykusių asmenų aptarnavimą.

Apklausa vykdyta 2023 m. spalio 16 d.–gruodžio 17 d. Anoniminė anketa buvo sudaryta iš 15 klausimų, apklausta 215 respondentų. Popierinius klausimynus užpildė 69 Rokiškio rajono savivaldybės klientai, o elektroninėje sistemoje – 146 asmenys. Tyrime dalyvavo įvairaus amžiaus respondentai, kurių vidutinis amžius – 44 metai. Didžioji dalis (52,56 proc.) apklausos dalyvių gyveno Rokiškio rajone. Atlikus asmenų aptarnavimo kokybės vertinimo anoniminę apklausą ir išanalizavus anketinius apklausos duomenis, nustatyta, kad stiprioji aptarnavimo pusė yra aptarnavusių asmenų pagarba žmogui. Tai patvirtino 84,18 proc. (181) respondentų, nurodydami, kad buvo aptarnauti dėmesingai ir paslaugiai. Šiek tiek prasčiau (70,23 proc. (151)) įvertintas darbuotojo (-ų) pasiekiamumas (telefonu, el. paštu, atvykus). Dauguma respondentų (43,26 proc.) kreipėsi į savivaldybę dėl socialinių paslaugų ir išmokų. Dažniausiai jie tai darė kontaktiniu būdu, t. y. buvo atvykę į savivaldybės administraciją (seniūniją).

Remiantis tyrimo rezultatais, respondentai yra patenkinti asmenų aptarnavimu „vieno langelio“ principu. Jie teigė, kad patogu vienoje vietoje gauti informaciją apie atitinkamos paslaugos suteikimą, apie prašymo, skundo nagrinėjimo eigą ir terminus. Respondentai domisi savivaldybės svetainėje pateikta informacija, deja, didžioji dalis apklaustųjų (52,56 proc.) nesinaudojo galimybe paslaugas gauti el. būdu per Elektroninių valdžios vartų portalą, nes labiau vertina tiesioginį bendravimą su specialistu.

2023 m. visos 64 savivaldybės teikiamos administracinės paslaugos parengtos ir atnaujintos PASIS sistemoje (https://rokiskis.lt/administracine-informacija/viesosios-ir-administracines-paslaugos/). Atlikus Viešųjų ir administracinių paslaugų stebėsenos ir analizės informacinėje sistemoje (PASIS, prieiga internetu https://www.lietuva.gov.lt/) ir Elektroninių valdžios vartų portale (VIISP portalas, prieiga internetu https://www.epaslaugos.lt) tvarkomų administracinių paslaugų aprašymų susiejimo veiksmus, užtikrinta galimybė per VIISP portalą sklandžiai užsakyti elektroniniu būdu teikimas paslaugas.

Parengtas ir Administracijos direktoriaus įsakymu patvirtintas bendras Savivaldybės teikiamų administracinių paslaugų sąrašas.

**INFORMACINIŲ TECHNOLOGIJŲ PRIEŽIŪRA**

Savivaldybės administracijos ir jos padalinių IT ūkio priežiūra vyko nuosekliai visus 2023 m. Kompiuterinės technikos ištekliai atnaujinti 10 kompiuterių ir daugiau kaip 29 kompiuterių priedai (SSD diskai, kompiuterio priedai ir kt.). 2023 m. stebėjimų kamerų veikimui užtikrinti Rokiškio mieste ir rajone skirta 2500 Eur. Rokiškio rajono savivaldybės administracijoje atnaujintos 155 Ms Office paskyros. Veikti parengtas platformos „Dalyvauk“ serveris, parengti jo veikimo teisinio reglamentavimo dokumentai išsiųsti derinti IS saugos priežiūros institucijoms. Įgyvendintas rizikos, atitikties ir saugos auditas, gautos rekomendacijos ir įgyvendinimo konsultacijos.

Savivaldybės informacinių sistemų administratoriai užtikrino šių sistemų sklandų veikimą: socialinių išmokų apskaitos sistema „Parama“, socialinės paramos šeimai informacinė sistema „SPIS“, savivaldybės interneto svetainė (įskaitant seną interneto svetainę, kuri naudojama kaip duomenų bazė), Dokumentų valdymo sistema, Finansų valdymo ir apskaitos sistema, Žemės nuomos apskaitos sistema, savivaldybės elektroninis paštas, savivaldybės administracijos kompiuterių tinklas, savivaldybės tarnybinės stotys. Įgyvendintas savivaldybės finansinės apskaitos informacinės sistemos priežiūros paslaugų pirkimas ir tolimesnis sklandus funkcionavimas. Atnaujinta statybos ir remonto darbų sąmatų skaičiavimams skirta programinė įranga ir jos kompiuterinių vietų licencija. IT specialistai nuolatos užtikrina savivaldybės tarybos posėdžių informacinių technologijų veikimą. Buvo įsigyta papildoma balsavimo įranga.

Ateinančių metų veiklos kokybei užtikrinti įsigytos 4 licencijos: nuotolinė platforma Zoom, anglų kalbos redaktorius, grafinio dizaino programa. Rokiškio rajono savivaldybės administracijos kompiuteriuose atnaujintos 155 programinės įrangos licencijos.

**SAVIVALDYBĖS VEIKLOS VIEŠINIMAS**

Rokiškio rajono savivaldybės interneto tinklalapyje nuolat rengiama ir skelbiama informacija apie savivaldybės administracijos ir savivaldybės vadovų veiklą. Aktualiausios naujienos skelbiamos savivaldybės socialiniuose tinkluose feisbuke, instagrame ir savivaldybės interneto tinklalapyje 4–5 kartus per dieną. Pranešimai ir kita svarbi informacija taip pat buvo skelbiama rajono laikraščiuose „Gimtasis Rokiškis“ ir „Rokiškio Sirena“.

2023 m. toliau tęsta sutartis su nacionaliniu portalu „We love Lithuania“, kuriame buvo talpinamos naujienos lietuvių ir anglų kalbomis apie rajono svarbius įvykius kultūros, turizmo, švietimo ir kitose srityse. Šiame portale galimybę skelbti naujienas turėjo galimybę ir kitos rajono įstaigos. Birželio mėn. portale ir jų socialiniuose tinkluose viena diena buvo skirta Rokiškio kraštui – buvo skelbiami tik su Rokiškio kraštu susijusios naujienos apie populiariausias lankytinas vietas, pramogas, maitinimo, nakvynės vietas ir pan.

Žurnale ‚The Blatic Times“, kuris platinamas Baltijos valstybių oro uostuose, ambasadose ir kitose institucijose buvo paskelbtas straipsnis apie Rokiškio lankytinas vietas ir turistinį projektą „Trijų dvarų patyriminė kelionė „Paragauk paslapties“. Baltijos miestų Sąjungos 2023 m. pavasario leidinyje taip pat išspausdinti du straipsniai apie Rokiškio rajono savivaldybės pagalbą Ukrainai ir apie savivaldybės administracijos vykdomą projektą ukrainiečių integracijai Rokiškio rajone.

Skatinamas gyventojų įsitraukimas į sprendimų priėmimą, viešinant tarybos sprendimų projektus, buvo atlikta gyventojų apklausa dėl gatvės pavadinimo naujai kuriamame gyvenamųjų namų kvartale. Gyventojai taip pat turėjo galimybę išreikšti nuomonę dėl atlikėjo miesto šventei. Šiais metais savivaldybės administracija įgyvendino projektą „Suinteresuotųjų asmenų įtraukimas į viešojo valdymo sprendimų priėmimą Rokiškio rajono savivaldybėje“. Projekto įgyvendinimo metu įdiegtas portalas, kuriame gyventojai gali dalyvauti diskusijose, apklausose, teikti pasiūlymus, palaikyti kitų pasiūlymus.

2023 metais iš komunikacijos priemonėms skirtų lėšų pagaminta smulkiosios atributikos su prekės ženklu: tušinukai, raktų pakabukai, atšvaitai, užrašinių su rašikliais komplektai ir kt. Mieste atnaujintos 4 viešojo transporto stotelės. Savivaldybės administracijos I a. fojė pastatyta telefonų įkrovimo stotelė gyventojams.

2023 m. rudenį kartu su Centrine projektų valdymo agentūra (CPVA) organizuota komunikacijos kampanija „Ką regi(J)onas?“. Kampanijos metu filmavimo komanda lankėsi Rokiškyje, bendravo su savivaldybės meru Ramūnu Godeliausku, tarybos nariu Stasiu Mekšėnu. Taip pat organizuota diskusija, kurioje dalyvavo švietimo, kultūros įstaigų, jaunimo ir verslo atstovai ir kt. Kampanijos metu sukurtas vaizdo reportažas, pasakojantis apie Rokiškį buvo talpinamas naujienų portale „Delfi“.

Auga Rokiškio rajono savivaldybės interneto svetainės lankytojų skaičius (2023 m. – 186 668; 2022 m. – 179 523). Skatinant didesnį informacijos pasiekiamumą, informacija taip pat skelbiama Rokiškio rajono savivaldybės administruojamose socialinių tinklų paskyrose feisbuke, instagrame ir „Linkedin“. Feisbuke naujienų sekėjų skaičius išaugo 13,3 proc. (2023 m. – 5672; 2022 m. – 4918). Didžiausią sekėjų skaičių sudaro 35–44 metų asmenys. 46,2 proc. informacijos skaitytojų yra iš Rokiškio, 12,4 proc. – iš Vilniaus, 4.7 proc. – iš Kauno. Informaciją savivaldybės socialiniuose tinkluose taip pat skaito asmenys iš Jungtinės Karalystės, Vokietijos, Norvegijos, Airijos, Jungtinių Amerikos Valstijų ir kitų šalių.

2023 metų paskutinį ketvirtį darbą pradėjusi Komunikacijos ir kultūros skyriaus vyr. specialistė viešiesiems ryšiams Rasa Keliuotytė sėkmingai įsiliejo į savivaldos komunikacijos procesus.

**TURTO VALDYMAS, LEIDIMŲ (LICENCIJŲ) IŠDAVIMAS, PARAMA BŪSTUI ĮSIGYTI AR IŠSINUOMOTI**

**Turto valdymas.** Savivaldybės administracija 2023 m. gruodžio 31 d. nuosavybės teise ir patikėjimo teise valdė nefinansinio turto (žemė, pastatai, infrastruktūros ir kiti statiniai, transporto priemonės, kompiuteriai, baldai ir nematerialusis turtas) už 94,0 mln. Eur. Savivaldybės įstatinis kapitalas ir dalininkų įnašai akcinėse, uždarosiose akcinėse bendrovėse ir viešosiose įstaigose sudarė 11,7 mln. Eur.

Rokiškio rajono savivaldybė dalyvauja bendrovių ir viešųjų įstaigų valdyme:

|  |  |
| --- | --- |
| **Pavadinimas** | **Savivaldybei priklausanti dalis, proc.** |
| UAB ,,Rokiškio vandenys“ | 100,0% |
| UAB ,,Rokiškio autobusų parkas“ | 100,0% |
| UAB Panevėžio regiono atliekų tvarkymo centras | 13,95% |
| AB ,,Panevėžio energija“ | 6,8% |
| AB ,,Rokiškio komunalininkas“ | 90,83% |
| VšĮ Rokiškio rajono ligoninė | 100,0% |
| VšĮ Pirminės asmens sveikatos priežiūros centras | 100,0% |
| VšĮ Psichikos sveikatos centras | 100,0% |

Vadovaujantis savivaldybės tarybos nustatyta tvarka, 2023 m. buvo sudarytos 4 savivaldybės nekilnojamojo turto nuomos sutartys (išnuomoto turto plotas – 539,36 kv. m), 12 savivaldybės nekilnojamojo turto panaudos sutarčių (perduoto turto plotas – 2701,16 kv. m), 2 susitarimai prie savivaldybės panaudos sutarčių, ir 36 savivaldybės biudžetinėms įstaigoms perduotas valdyti, naudoti ir disponuoti juo patikėjimo teise įstaigų veiklai reikalingas savivaldybės turtas (kilnojamasis ir nekilnojamasis), 1 humanitarinei pagalbai reikalingas turtas Ukrainos Respublikai.

Viešo aukciono būdu buvo parduoti 4 nekilnojamo turto objektai už 49 396,19 Eur (486,83 kv. m).

2023 m. buvo priimti 67 Turto valdymo ir ūkio skyriaus parengti tarybos sprendimai (palyginti su 2022 m., 45,65 proc. daugiau). Beveik pusė priimtų sprendimų (45 proc.) buvo susiję su turto perdavimu (nuoma, panauda, patikėjimu), perėmimu iš valstybės bei turto nurašymu ir likvidavimu, humanitarinės paramos Ukrainos Respublikai teikimu.

Siekiant efektyvaus ir racionalaus turto naudojimo 2023 m. sausio 27 d. Rokiškio rajono savivaldybės tarybos sprendimu Nr. TS-21 ir 2023 m. balandžio 27 d. sprendimu Nr. TS- 138 buvo atnaujintas ir patvirtintas aktualus viešame aukcione parduodamo Rokiškio rajono savivaldybės nekilnojamojo turto ir kitų nekilnojamųjų daiktų sąrašas.

Atsižvelgiant į Lietuvos Respublikos vietos savivaldos įstatymo pakeitimus, buvo patvirtinti 4 nauji tvarkos aprašai, susiję su Rokiškio rajono savivaldybės turto perdavimu valdyti, naudoti ir disponuoti juo patikėjimo teise, Rokiškio rajono savivaldybės turto perdavimu panaudos pagrindais laikinai neatlygintinai valdyti ir naudotis, Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimu bei Rokiškio rajono savivaldybei nuosavybės teise priklausančio turto pripažinimu nereikalingu arba netinkamu (negalimu) naudoti ir jo nurašymu, išardymu ir likvidavimu.

Atsižvelgiant į Lietuvos Respublikos valstybės ir savivaldybių turto valdymo, naudojimo ir disponavimo juo įstatymo pakeitimus, buvo priimtas Rokiškio rajono savivaldybės tarybos 2023 m. sausio 27 d. sprendimas Nr. TS-20 [Dėl Rokiškio rajono savivaldybės tarybos 2021 m. balandžio 30 d. sprendimo Nr. TS -111 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“ pakeitimo](http://dlxvm/DocLogix/Common/Form.aspx?ID=2544984&VersionID=276114&Referrer=6d1410db-3311-4bf9-8389-8beea7aef369)“ ir Rokiškio rajono savivaldybės tarybos 2023 m. spalio 26 d. sprendimas Nr. TS-299 ,,[Dėl Rokiškio rajono savivaldybės tarybos 2023 m. gegužės 25 d. sprendimo Nr. TS-160 „Dėl Rokiškio rajono savivaldybės ilgalaikio materialiojo turto viešo nuomos konkurso ir nuomos be konkurso organizavimo tvarkos aprašo patvirtinimo“ papildymo](http://dlxvm/DocLogix/Common/Form.aspx?ID=2869836&VersionID=298944&Referrer=6d1410db-3311-4bf9-8389-8beea7aef369)“, kuriais iš dalies pakeisti tvarkos aprašai.

**Leidimai, licencijos**. 2023 m. įmonėms išduotos 5 licencijos verstis mažmenine prekyba alkoholiniais gėrimais (2022 m. išduotos 7 licencijos), 4 licencijos verstis mažmenine prekyba tabako gaminiais ir 3 licencijos verstis mažmenine prekyba su tabako gaminiais susijusiais gaminiais.

Per 2023 m. išduota 11 vienkartinių licencijų verstis mažmenine prekyba alkoholiniais gėrimais renginių metu (palyginti su 2022 m., 4 licencijomis daugiau). Išduotų vienkartinių licencijų verstis mažmenine prekyba alkoholiniais gėrimais renginių metu skaičius tiesiogiai koreliuoja su vykstančių komercinių renginių skaičiumi.

Išduoti 3 leidimai vežti keleivius vietinio reguliaraus susisiekimo maršrutais.

**Parama būstui.** Rokiškio rajono savivaldybės taryba 2023 m. priėmė 2 sprendimus, susijusius su parama būstui įsigyti ar išsinuomoti:

Rokiškio rajono savivaldybės tarybos 2023 m. birželio 29 d sprendimu Nr. TS-207 „Dėl socialinių būstų išnuomavimo kaip savivaldybės būstų rinkos kainomis“ leista išsinuomoti socialinį būstą, esantį Vilties g. 42-3, Rokiškio m., kaip savivaldybės būstą rinkos kaina;

Rokiškio rajono savivaldybės tarybos 2023 m. lapkričio 30 d. sprendimu Nr. TS-314 „Dėl parduodamų Rokiškio rajono savivaldybės būstų su pagalbinio ūkio paskirties pastatais sąrašo patvirtinimo“, buvo patvirtintas parduodamų Rokiškio rajono savivaldybės būstų ir pagalbinio ūkio paskirties pastatų sąrašas, sudarant sąlygas savivaldybės būstų nuomininkams įsigyti būstą su pagalbinio ūkio paskirties pastatais.

2023 metų pabaigoje į sąrašus išsinuomoti savivaldybės socialinį būstą buvo įrašyta ir laukė jį nuomotis 71 asmenų / šeimų. 2023 m. priimti 53 prašymai paramai būstui išsinuomoti (iš jų patenkinti 34 prašymai), 17 jaunų šeimų prašymų dėl finansinės paskatos pirmajam būstui įsigyti. Suformuotos 4 pažymos jaunoms šeimoms, patvirtinančios teisę į finansinę paskatą įsigyjant pirmąjį būstą.

Per 2023 m. 13 asmenų / šeimų pateikė prašymus suteikti paramą būstui įsigyti. Suformuotos 5 pažymos, patvirtinančios teisę gauti valstybės iš dalies kompensuojamą būsto kreditą ir (ar) subsidiją. Rokiškio rajono savivaldybėje 3 asmenys / šeimos pasinaudojo būsto nuomos mokesčio dalies kompensacija. Išperkamosios būsto nuomos mokesčio dalies kompensacija nebuvo pasinaudota.

Iš viso 2023 m. buvo sudaryta 11 socialinio būsto nuomos sutarčių ir pasirašyti 5 papildomi susitarimai prie socialinio būsto nuomos sutarties, 2 sutartys buvo pakeistos iš savivaldybės būsto nuomos sutarties į socialinio būsto nuomos sutartį.

**STATYBA IR INFRASTRUKTŪRA**

2023 m. iš kapitalo investicijoms ir ilgalaikio turto remontui savivaldybės biudžete skirto finansavimo atlikti darbai:

atlikta 13 švietimo ir ikimokyklinio ugdymo įstaigų bei vaikų darželių pastatų paprastojo remonto darbai už 226,15 tūkst. Eur (pagrindiniai darbai: Juodupės lopšelio-darželio du sanitariniai mazgų ir salės grindų remontas; Rokiškio lopšelio-darželio „Pumpurėlis“ koridoriaus remontas; Juozo Tumo-Vaižganto gimnazijos ,,Romuvos“ padalinio vandentiekio, nuotekų ir šildymo sistemų remontas; Obelių gim. ikimokyklinio ir priešmokyklinio skyriaus pastato stogo remontas; Rokiškio Juozo Tūbelio progimnazijos priedangos įrengimas; Juodupės gimnazijos vidaus patalpų remontas, pritaikant žmonėms su negalia, ir kitų įstaigų pastatų smulkūs remonto darbai);

kitų biudžetinių įstaigų 7 pastatuose atliktas paprastasis remontas už 177,3 tūkst. Eur (pagrindiniai darbai: Rokiškio krašto muziejaus administracinio pastato fasado dažymas, langų keitimas ir kiti darbai; etnografinės klėties stogo atstatymas; savivaldybės administracinio pastato I aukšto vidaus patalpų remontas; Obelių socialinių paslaugų namų pastato ir aktų salės remontas; Rokiškio socialinės paramos centro Obelių savarankiško gyvenimo namų fasado remontas; Rokiškio kultūros centro laiptų remontas);

seniūnijų pastatuose atliktas paprastasis remontas už 154,4 tūkst. Eur, iš dalies suremontuota 17 pastatų (pagrindiniai darbai: Juodupės seniūnijos kultūros namų pastato stogo ir fasado remontas; Lukštų ir Kazliškio kultūros namų pastatų stogų remontas; Kazliškio seniūnijos Kazliškio kultūros namų pastato lubų apšiltinimas; Obelių seniūnijos garažų vidaus patalpų remontas; Lašų kaimo bendruomenės pastato vidaus patalpų remontas; Pandėlio seniūnijos pastato Puodžialaukės g. 1B Pandėlyje vidaus patalpų remontas; Jūžintų seniūnijos Laibgalių kultūros namų vidaus patalpų remontas; Panemunėlio seniūnijos administracinio pastato salės remontas; Kamajų seniūnijos Kalvių k. bendruomenės pastato fasado remontas bei panduso įrengimas).

Inžinerinėms paslaugoms, kelių priežiūros ir plėtros programos lėšomis finansuojamų objektų netinkamoms išlaidoms padengti panaudota 84,7 tūkst. Eur.

Iš viso atlikta pastatuose remonto darbų bei paslaugų už 642,55 tūkst. Eur.

**Savivaldybės biudžeto lėšomis** 2023 metais užbaigti projekto darbai „Salų dvaro sodybos rūmų pritaikymas kultūriniam turizmui“ – 280,00 tūkst. Eur. Atlikti šie darbai: įrengta gaisrinė signalizacija, rekonstruota šildymo sistema, modernizuotas šilumos punktas, įrengta apsauginė signalizacija, įrengta pamatų horizontali hidroizoliacija, restauruoti paveldosauginiai šviestuvai, atstatyta patalpų polichromija, naujai įrengtos grindys ir grindų danga, sumontuoti nauji langai ir durys, atstatyta sienų apdaila, naujai įrengti sanitariniai mazgai pritaikant žmonėms su negalia, atlikta vidaus patalpų apdaila, pakeisti langai ir durys, inžinerinių sistemų rekonstravimas. Iš viso sutvarkyta  1 aukšto 460 kv. m. patalpų (12 patalpų).

Savivaldybė pasirašiusi finansavimo sutartį Nr. MF-AM-SPF-5(2022) projekto „Rokiškio mokyklos-darželio „Ąžuoliukas“, Taikos g. 15, LT-42142 Rokiškis, energinio efektyvumo didinimas“ (660,77 tūkst. Eur) veikloms įgyvendinti su Lietuvos Respublikos aplinkos ministerijos Aplinkos projektų valdymo agentūra ir kredito sutartį  Nr. SPF-22-4564-11. 2023 m. (660,77 tūkst. Eur). Iš viso projekto biudžetas energiją taupančioms priemonėms – 1321,51 tūkst. Eur ir lėšos, kurios negali būti apmokamos iš projekto lėšų, – 313,00 tūkst. Eur.

2023 m. vasario mėnesį pradėti rangos darbai, panaudota 1101,62 tūkst. Eur (Europos Sąjungos lėšos ir banko paskolos lėšų).

Vidaus patalpų remonto darbams Rokiškio mokyklos-darželio „Ąžuoliukas“ pastate 2023 m. panaudota savivaldybės biudžeto lėšų – 96,74 tūkst. Eur.

Įgyvendinat veiklas atlikti šie darbai: cokolio šiltinimas, lauko sienų šiltinimas, įrengiant vėdinamą fasadą, pakeisti pastato langai ir lauko durys, pakeisti inžineriniai tinklai, apšiltinta rūsio perdanga, apšiltintas stogas, įrengtas naujas šilumos punktas, įrengtas vėdinimas, atnaujintas apšvietimas, pastato išorė pritaikyta žmonių su negalia reikmėms, įrengiant prie pagrindinio įėjimo pandusą, atlikti vidaus patalpų apdailos darbai, atnaujintos laiptinės.

Paveikslėlis, kuriame yra dangus, lauko, debesis, nuosavybė

Automatiškai sugeneruotas aprašymas

Rokiškio mokykla-darželis „Ąžuoliukas“

**Kapitalo investicijų ir ilgalaikio turto remonto lėšos:** parengta techninė dokumentacija Rokiškio lopšelio-darželio ,,Varpelis“ – pastato Jaunystės g. 15, Rokiškyje, atnaujinimo (modernizavimo) kapitalinio remonto techniniam darbo projektui (21,78 tūkst. Eur); Ugdymo paslaugų Rokiškio rajono prieinamumo didinimas atskirtį ar socialines rizikas patiriantiems vaikams (Rokiškio Juozo Tumo Vaižganto gimnazijos Taikos g. 17, Rokiškio m.) projektui – 20,70 tūkst. Eur; Ugdymo paslaugų Rokiškio rajono prieinamumo didinimas atskirtį ar socialines rizikas patiriantiems vaikams (Juozo Tūbelio progimnazijos, P. Širvio g. 2, Rokiškio m.) projektui – 22,00 tūkst. Eur.

**Bendruomenės iniciatyvų darbai:**

- bendruomenės iniciatyvų, skirtų gyvenamajai aplinkai gerinti Rokiškio mieste, rangos darbai (projekto idėjos autorius – asociacija „Rokiškio mamų klubas“, projekto vertė – 18498,48 Eur (su PVM), rangovas – UAB „Traida“), kurių metu L. Šepkos parke įrengtas vaikų gimnastikos kompleksas su liejama EPDM danga; gimnastikos kompleksą sudaro 9 trikampės platformos, jas tarpusavyje jungia vaikų koordinaciją lavinančios kliūtys: balansinės lentos – tilteliai, tubelis vaikams prašliaužti, armuotų virvių tilteliai su turėklais, įtempta armuota virvė, horizontalus išlenktas tiltelis iš plieno vamzdžių su turėklais, horizontalios kopėtėlės skirtos kirsti kliūtį rankomis, kliūtis beždžionių tiltas su L formos lipynėmis, pritvirtintomis ant horizontalios sijos, vėliavos stiebas; integruoti manipuliaciniai žaidimai: „Echo vamzdis“, „Parduotuvė“, „Suskaičiuok iki 10“, „Pasirink vaisų“, „Skaitytuvas“. Gaminys atitinka EN 1176:2018 standartą;

- bendruomenės iniciatyvų, skirtų gyvenamajai aplinkai gerinti Jūžintų miestelyje, rangos darbai (projekto idėjos autorius – Jūžintų kaimo bendruomenė, projekto vertė – 17991,49 Eur (su PVM), rangovas – UAB „Traida“, projekto įvykdymo vieta: Rokiškio r., Jūžintų mstl., J. O. Širvydo g. 1A, Jūžintų miestelio paplūdimys), kurių metu įrengtas 35 metrų ilgio nusileidimas lynu, tinklinė karuselė, spyruoklinė supynė „Arkliukas“, betoninis teniso stalas, betoninis žaidimų stalas;

- turgavietės remonto darbai Obelių m., Stoties g. 2C – 2022 metų bendruomenės iniciatyvų, skirtų gyvenamajai aplinkai gerinti Rokiškio rajone konkursą laimėjusi idėja (idėjos įgyvendinimas pradėtas 2022 metais, baigtas 2023 metais; projekto idėjos autorius – Obelių bendruomenė, projekto vertė – 15000 Eur (su PVM), rangovas – MB „Jovitra“);

* daugiafunkcės sporto salės Taikos g. 21A, Rokiškyje statyba (2023 metais įvykdyta statybos darbų už 2735341,10 Eur (su PVM): 2253000,00 Eur – švietimo, mokslo ir sporto ministerijos lėšos, 482 341,00 Eur – Rokiškio rajono savivaldybės lėšos). Įrengta stogo danga, langai, durys, stoglangiai, fasadinės sistemos, vidaus vandentiekio ir nuotekų tinklai, sumontuotas šilumos punktas, grindų betonavimas, pertvaros; pakloti lauko lietaus vandens nuotekų ir lauko buitinių nuotekų ir vandentiekio tinklai; aplink pastatą įrengta skaldos nuogrinda ir pakloti betoninių plytelių takai.

Paveikslėlis, kuriame yra medis, lauko, namas, ekrano kopija

Automatiškai sugeneruotas aprašymas

**Seniūnijų gatvių apšvietimo atnaujinimo programos lėšų panaudojimas.** 2023 metams savivaldybės biudžete seniūnijų gatvių apšvietimo atnaujinimo programai skirta 80 tūkst. Eur, iš kurių seniūnijų gatvių apšvietimo tinklų plėtrai skirta lėšų suma – 24 tūkst. Eur. Seniūnijų gatvių apšvietimo tinklų priežiūrai 40 tūkst. Eur ir šviestuvams pakeisti – 16 tūkst. Eur pagal Seniūnijų gatvių apšvietimo atnaujinimo programos lėšų naudojimo ir skirstymo tvarkos aprašą.

Seniūnijų gatvių apšvietimo tinklų plėtra vykdyta Juodonių k., Kamajų seniūnijoje ir Jūžintų miestelyje. Juodonių k., Piliakalnio gatvėje įrengtas naujas gatvės apšvietimas. Beržų g., Jūžintų miestelyje įrengta dalis gatvės apšvietimo naujo tinklo.

Seniūnijose pakeisti 245 šviestuvai į naujus, taupius LED šviestuvus, atlikta Rokiškio miesto gatvių apšvietimo tinklų inventorizacija; Lašų kaimo bibliotekoje atliktas malkomis kūrenamos krosnies keitimas; Juozo Tumo-Vaižganto „Romuvos“ padalinyje atliktas senų vandentiekio ir nuotekų vamzdynų keitimas.

**Kitos Statybos ir infrastruktūros skyriaus teiktos paslaugos**. Per 2023 metus išduoti 14 leidimų pagal pateiktas paraiškas (individualiam apsirūpinimui ar ūkinei-gamybinei veiklai su privalomu planuojamu nuotėkų tvarkymo būdo parinkimu) požeminio gėlo vandens gavybos gręžiniams projektuoti ir 3 pritarimai naudoti gręžinį.

2023 m. gauta 13 raštiškų prašymų išduoti pažymą apie naujai suformuotų nekilnojamojo turto kadastro objektų galimybę naudoti pagal paskirtį: 3 juridiniai ir 10 fizinių asmenų. Fiziniai asmenys kreipėsi daugiausia dėl gyvenamosios paskirties patalpų perplanavimo jas sujungiant, prijungiant ar atskiriant ir suformuojant naujus gyvenamosios paskirties nekilnojamo turto vienetus. Tuo tarpu du iš trijų juridinių asmenų (AB ,,Panevėžio energija“) pateikė prašymą dvi šilumos tiekimo trasas, esančias Rokiškio mieste, išskaidyti į 14 ir 19 atskirų kadastrinių vienetų.

Rokiškio rajono 11 -ai gyventojų kompensuota 11 472,80 eurų iš individualių nuotekų valymo įrenginių įrengimo išlaidoms dalinai kompensuoti programos.

Išmokėta 258 095,63 eurai subsidijų už gyventojams tiekiamą šilumą pastatų šildymui ir karšto vandens ruošimui.

**KELIŲ PRIEŽIŪRA**

IšKelių priežiūros ir plėtros programos 2023 metais Rokiškio rajono savivaldybei iš viso buvo skirta 2493,80 tūkst. Eur Kelių priežiūros ir plėtros programos lėšų. Iš jų 1840,30 tūkst. Eur buvo skirta keliams ir gatvėms statyti bei kapitališkai remontuoti, techniniams projektams rengti, statybos techninės priežiūros paslaugoms. 653,5 tūkst. Eur skirta kelių ir gatvių paprastojo remonto bei priežiūros darbams, kelių inventorizacijai.

2023 metais buvo atlikti 2 naujų gatvių (Marcelės Kubiliūtės ir K. Donelaičio) Rokiškio mieste statybos darbai.

Naujame gyvenamosios paskirties sklypų kvartale įrengta nauja 467 m ilgio Marcelės Kubiliūtės gatvė. Šalia naujos asfaltbetonio dangos įrengti ir visi būtini inžineriniai tinklai – gatvės apšvietimo, lietaus ir buitinių nuotekų, vandentiekio ir elektros, todėl kiekvienam sklypo savininkui sudarytos palankios sąlygos prisijungti prie visų būtinų komunikacijų.

Lygiagrečiai su naujos didžiųjų atliekų surinkimo aikštelės statybos darbais, buvo nutiesta nauja 150 m ilgio K. Donelaičio gatvės atkarpa, kuri leidžia gyventojams patogiai atvežti nereikalingas atliekas.

Paveikslėlis, kuriame yra lauko, dangus, debesis, žemė

Automatiškai sugeneruotas aprašymas

Rokiškio miesto K. Donelaičio gatvė prieš ir po statybos darbų

Jūžintų miestelyje buvo išasfaltuotos 2 gatvės – Beržų ir Ateities. Beržų gatvėje papildomai išasfaltuota 19 vietų automobilių stovėjimo aikštelė prie kapinių.

Nemaža dalis Kelių priežiūros ir plėtros programos lėšų buvo skirta pėsčiųjų ir dviračių takų infrastruktūros plėtrai. Nauji pėsčiųjų takai įrengti Rokiškio miesto Juodupės gatvėje ir Obelių miesto J. Jablonskio ir Kamajų gatvėse. Naujas pėsčiųjų takas pradėtas įrenginėti Alvydo Matulkos gatvėje.

Pėsčiųjų ir dviračių takai suremontuoti Respublikos ir Pramonės gatvėse. Pastarojoje darbai dar nebaigti. Bus remontuojama ir važiuojamosios dalies asfaltbetonio danga.

Paveikslėlis, kuriame yra lauko, dangus, debesis, žemė

Automatiškai sugeneruotas aprašymas

Rokiškio miesto Respublikos gatvės pėsčiųjų ir dviračių tako atnaujinimas

Iš viso 2023 m. buvo 1,034 km gatvių įrengta nauja asfaltbetonio danga, 1,627 km gatvių įrengti ar atnaujinti pėsčiųjų ir dviračių takai.

Prižiūrint rajono kelius ir gatves išlyginta apie 4820 km žvyrkelių, ant jų išpilta 5990 kub. m žvyro, atnaujinta arba naujai įrengta apie 74 km pakelės griovių, suremontuota 2579 kv. m išdaužų asfaltbetonio dangoje, įrengtos 5 pralaidos ir atlikti kiti priežiūros darbai.

**ARCHITEKTŪRA, PAVELDOSAUGA IR TERITORIJŲ PLANAVIMAS**

Siekiant užtikrinti sistemingą konkrečių teritorijų darnų vystymąsi, racionalų teritorijų, lėšų ir kitų išteklių panaudojimą, atsižvelgiant į šių teritorijų plėtros ilgalaikius poreikius, 2023 m. parengti aštuoni Rokiškio miesto daugiabučių gyvenamųjų namų kvartalų detalieji planai. Šių kompleksinių teritorijų planavimo dokumentų sprendiniais siekiama suformuoti optimalią urbanistinę struktūrą – kurti sveiką, saugią, darnią gyvenamąją aplinką, sudaryti sąlygas investicijoms, kuriančioms socialinę ir ekonominę gerovę, tinkamos kokybės gyvenimo sąlygas.

Per 2023 metus iš savivaldybės biudžete numatytų asignavimų parengta 37 žemės sklypų formavimo ir pertvarkymo projektų, atliktas 109 žemės sklypų kadastrinių (geodezinių) matavimų ir kadastrinių matavimų duomenų bylų sudarymas.

Parengti 89 įsakymų dėl žemės sklypų formavimo ir pertvarkymo projektų rengimo, 49 mero potvarkių dėl žemės sklypų formavimo ir pertvarkymo projektų patvirtinimo projektai. Vadovaujantis Rokiškio miesto teritorijos bei Rokiškio rajono teritorijos bendraisiais planais ir pagal pateiktus pareiškėjų prašymus perengti 38 mero potvarkių dėl pagrindinės žemės sklypų paskirties, naudojimo būdo keitimo, naudojimo būdo nustatymo projektai.

Per 2023 m. patikrinta į IS ,,Infostatyba“ pateikta projektinė dokumentacija ir išduoti 95 statybą leidžiantys dokumentai; išduota 11 specialiųjų architektūrinių reikalavimų projektinei dokumentacijai parengti; patikrintas ir suderintas 24 prašymas išorinei reklamai įrengti ir išduoti jiems leidimai.

**PAVELDOSAUGA**

2023 kultūros paveldo objektų tvarkybos, restauravimo darbams atlikti panaudota 779,75 tūkst. Eur, iš kurių: valstybinių programų –448,25 tūkst. Eur, savivaldybės biudžeto – 331,50 tūkst. Eur:

* Rokiškio Šv. apaštalo evangelisto Mato bažnyčios vidaus patalpų tvarkybos darbams iš valstybinės kultūros paveldo objektų tvarkybos programos panaudota 448,25 tūkst. Eur;
* Salų dvaro sodybos rūmų vidaus patalpų tvarkybos darbams iš rajono savivaldybės biudžeto skirta ir panaudota 280,00 tūkst. Eur;



Salų dvaro sodybos rūmų vidaus patalpų tvarkybos darbai

* Iš savivaldybės biudžeto religinėms parapijoms skirta 50,00 tūkst. Eur, už juos atlikti Pandėlio, Rokiškio ir sentikių bažnyčių tvarkybos, remonto ir priežiūros darbai;
* Laisvės kovų įamžinimo komisijai skirti 1,500 tūkst. Eur panaudoti partizanų atminimo paminklų (Panemunyje ,,Angelas“, Paduobio k., Ragelių k.) valymo, priežiūros darbams atlikti.

**APLINKOS KOKYBĖ**

2023 metais toliau vykdytaRokiškio rajono savivaldybės aplinkos monitoringo programa 2018–2023 metams. Programos vykdytojas – Vilniaus Gedimino technikos universitetas. Monitoringo programa apima šias sritis: aplinkos oro, paviršinio vandens, požeminio vandens, dirvožemio, kraštovaizdžio ir gyvosios gamtos. 2023 m. atlikta paslaugų už 13431 Eur.

Parengta nauja Rokiškio rajono savivaldybės aplinkos monitoringo programa 2024–2029 metams. Programos rengėjas UAB „Darnaus vystymosi institutas“. Paslaugų vertė 3000 Eur.

2023 m. želdynų ir želdinių tvarkymo ir veisimo darbams panaudota 67907 Eur: 31611 Eur skirta medžių ir krūmų genėjimo bei pavojų keliančių medžių šalinimo darbams, 30851 Eur skirta naujų želdynų ir želdinių darbams finansuoti, 5445 Eur skirta želdinių būklės ekspertizei atlikti.

Bešeimininkių atliekų tvarkymas 2023 metais kainavo 14440 Eur. 2023 metais Rokiškio rajone surinkta 89,221 t bešeimininkių atliekų: didžiųjų atliekų – 31,160 t, naudotų padangų – 44,75 t, elektros ir elektroninės įrangos atliekų – 3,024 t, pavojingų atliekų – 0,727 t, mišrių statybos atliekų turinčių asbesto – 5,220 t bei mišrių statybos ir griovimo atliekų – 4,340 t.

Dvinarės rinkliavos už komunalinių atliekų surinkimą ir jų sutvarkymą administratoriaus UAB Panevėžio regiono atliekų tvarkymo centro (PRATC) pateiktais duomenimis, 2023 m. vietinės rinkliavos mokėtojų Rokiškio rajone buvo: fizinių asmenų – 18626, juridinių asmenų – 478, sodų paskirties objektų – 1097, garažų paskirties objektų – 1402. Bendra vietinės rinkliavos priskaityta suma – 1066230,38 Eur, apmokėta suma – 1055923,73Eur, laikotarpio pabaigoje nesumokėta suma – 10306,65 Eur, 2023 metų priskaitymo ir apmokėjimo santykis – 99,03 proc.

2023 metais Rokiškio rajone surinkta ir atliekų tvarkytojams perduota 5200,46 t mišrių komunalinių atliekų, 287,1 t biologiškai nesuyrančių (kapinių) atliekų, 50,32 t augalinės kilmės maisto atliekų. Surinkta 1022,090 t komunalinių atliekų sraute susidarančių pakuočių bei popieriaus atliekų.

2023 m. iš viso surinkta 198,95 t tekstilės atliekų. Pavojingos ir tekstilės atliekos surenkamos didelių gabaritų atliekų surinkimo aikštelėse Donelaičio g. 16, Rokiškio m., ir Pandėlio viensėdyje Pandėlio sen., kurios priklauso UAB Panevėžio regiono atliekų tvarkymo centrui. Rokiškio DGASA surinkta 43,59 t tekstilės atliekų, Pandėlio DGASA surinkta 13,25 t tekstilės atliekų, konteinerinėse aikštelėse surinkta 142,11 t tekstilės atliekų.

Vykdant Valstybinio atliekų prevencijos ir tvarkymo 2021–2027 metų plano reikalavimus, 2023 metais buvo nupirkti, pastatyti ir pradėti eksploatuoti 75 tekstilės atliekų surinkimo konteineriai ir 47 biologiškai skaidžių (maisto) atliekų surinkimo konteineriai. Individualioms namų valdoms ir daugiabučių namų gyventojams išdalinta 1750 individualių konteinerių ir 5000 maisto atliekų surinkimo kibirėlių.

Rokiškio rajono savivaldybės administracija kartu su UAB Panevėžio regiono atliekų tvarkymo centru įgyvendino projektą „Panevėžio regiono komunalinių atliekų tvarkymo infrastruktūros plėtra“, kurio metu buvo išplėsta Rokiškio didelių gabaritų atliekų surinkimo aikštelė, joje įrengta daiktų keitimosi stotelė KEISK‘is. KEISK‘is įrengta ir Pandėlio didelių gabaritų atliekų surinkimo aikštelėje. Daiktų keitimosi stotelės pradės savo veiklą 2024 m. pradžioje.

Vykdyti Sosnovskio barščio naikinimo darbai, kurie kainavo 19996,05 Eur. Darbai vykdomi 61,15 ha plote, vykdytojas – MB TVūkis.

2023 m. pagal sutartį su AB „Rokiškio komunalininkas“ buvo tvarkomos namų ūkiuose susidariusios asbesto atliekos. Buvo surinkta, nuvežta ir atiduota atliekų tvarkytojams 65,4 t asbesto turinčių atliekų iš 29 Rokiškio rajono namų ūkių už 12962 Eur.

Vykdyti atliekų surinkimo konteinerių aikštelių Rokiškio mieste aptvėrimo gabionais darbai. Gabionais aptvertos 5 aikštelės. Darbų vykdytojas MB „2 vokai“, darbų kaina – 44625 Eur.

39 gyventojams, įsirengusiems individualius nuotekų valymo įrenginius, iš dalies kompensuota įrengimo kaina. Iš viso 2023 metais išmokėta 41365 Eur kompensacijų.

**ŽEMĖS ŪKIS**

**Melioracija.** 2023 m. prižiūrint ir gerinant valstybei priklausančius melioracijos statinius, iš viso atlikta darbų bei paslaugų beveik už 1 mln. (976,635 tūkst.) Eur. Melioracijai gerinti lėšos buvo naudojamos iš trijų šaltinių: valstybės biudžeto lėšos (specialiosios tikslinės dotacijos), Europos žemės ūkio fondo kaimo plėtrai lėšos (toliau – ES lėšos) su privalomu Rokiškio rajono savivaldybės prisidėjimu (investiciniai projektai) ir Rokiškio rajono savivaldybės biudžeto lėšos (avarinis drenažo remontas gyvenvietėse ir tiltų vertinimas).

Specialiųjų tikslinių dotacijų melioracijai 2023 m. lėšomis (287 tūkst. Eur) vykdyti: melioracijos griovių remonto darbai su projektavimo paslaugomis – suremontuota 7 km griovių, suremontuota 10 pralaidų; nušienauta 133 km griovių; vykdytas Bajorų kaimo drenažo sistemos remontas; atlikti 6 tvenkinių hidrotechnikos statinių priežiūros darbai; vykdytas avarinių drenažo gedimų remontas.

2023 m. Europos Sąjungos, valstybės biudžeto lėšomis su privalomu (21 proc.) Rokiškio rajono savivaldybės prisidėjimu pagal Kaimo plėtros programos priemonę „Investicijos į materialųjį turtą“ veiklos srityje „Parama žemės ūkio vandentvarkai“ vykdyti 4 investiciniai projektai. Du iš jų baigti 2023 m. Baigus įgyvendinti vandentvarkos projektą „Rokiškio rajono Neretėlės upės baseino dalies melioracijos griovių ir juose esančių statinių rekonstravimas“, rekonstruota 28,7 km magistralinių melioracijos griovių bei 1 tiltas. Projekto vertė 261,674 tūkst. Eur, iš kurių Rokiškio rajono savivaldybės biudžeto prisidėjimas – 56,155 tūkst. Eur. Taip pat 2023 m. baigtas įgyvendinti vandentvarkos projektas „Rokiškio rajono Suvainiškio, Čedasų ir Žiobiškio kadastrinių vietovių dalies melioracijos griovių ir juose esančių statinių rekonstravimas“. Rekonstruota 22,6 km magistralinių melioracijos griovių bei 1 tiltas. Projekto vertė – 240,235 tūkt. Eur, iš kurių Rokiškio rajono savivaldybės asignavimai sudaro 57,832 tūkst. Eur. 2023 m. naujai pradėti įgyvendinti šie vandentvarkos projektai: „Rokiškio rajono Apaščios, Lailūnų ir Gerkonių kadastrinių vietovių dalies melioracijos griovių ir juose esančių statinių rekonstravimas (numatyta rekonstruoti apie 13,5 km magistralinių melioracijos griovių ir 1 tiltas) bei „Rokiškio rajono Skemų ir Gindvilių kadastrinių vietovių dalies melioracijos griovių ir juose esančių statinių rekonstravimas“ (numatyta rekonstruoti apie 19 km magistralinių melioracijos griovių ir 1 tiltas). Šių projektų įgyvendinimo terminas – 24 mėn., todėl jie bus užbaigti 2024 m. 2023 m. lapkričio mėn. pateikta paraiška pagal Lietuvos žemės ūkio ir kaimo plėtros 2023-2027 metų strateginio plano intervencinę priemonę „Investicijos į melioracijos sistemas“.

Rokiškio rajono savivaldybės biudžeto lėšomis (89,548 tūkst. Eur) atliktas Sėlynės kaimo drenažo sistemos remontas, Rokiškio rajono Stasiūnų kaimo avarinio melioracijos statinių gedimo remonto darbai, valstybei nuosavybės teise priklausančių melioracijos statinių (55 tiltų) būklės vertinimas.

Savivaldybė 2023 m. iš savo biudžeto melioracijos sistemoms palaikyti ir gerinti per įvairias priemones (sumuojant aukščiau išvardintas priemones ir bei savivaldybės Kaimo programos dalį melioracijai) iš viso skyrė apie 500 tūkstančių Eur.

**Kita Žemės ūkio skyriaus veikla.** Žemės ūkio skyrius kartu su seniūnijose dirbančiais specialistais, kuruojančiais žemės ūkio klausimus, vykdė ūkininkų ūkių ir žemės ūkio valdų atnaujinimo, įregistravimo bei pasėlių deklaravimo darbus, konsultavo pareiškėjus. Per 2023 m. patikslinti 2018 ūkininkų ūkių ir 3827 žemės ūkio valdų duomenys. Deklaruoti pasėliai – priimta 2970  paraiškų tiesioginei paramai gauti, deklaruotas 85,5 tūkst. ha plotas. Už 2023 m. rajono pareiškėjams pagal tiesioginių išmokų ir Kaimo plėtros programos plotines priemones išmokėta paramos suma – 14,5 mln. Eur.

Per 2023 metus atlikti 516 traktorių, savaeigių ir žemės ūkio mašinų bei jų priekabų registravimo duomenų pakeitimai, atliktos 2435 technikos apžiūros. 2023 m. pagal Lietuvos žemės ūkio ir kaimo plėtros 2023–2027 m. strateginio plano intervencinę priemonę „Pasėlių, augalų ir gyvūnų draudimas“ pasėlius draudė24 pareiškėjai, apdrausta 3367 ha. Pagal Nacionalinės paramos pasėlių ir augalų draudimui priemonę priimta 41 paraiška, apdrausta 7345 ha pasėlių. Gyvūnų draudimo įmokoms kompensuoti priimtos dvi paraiškos, apdrausti 6568 gyvūnai, išmokėta kompensacijos suma – 167540 Eur. Priimtos 124 bičių laikytojų paraiškos **paramai už papildomą bičių maitinimą (cukrų)** gauti (18 tūkst. tūkst. Eur).

2023 m. vilkai sunaikino 18 ūkinių gyvūnų, padarytai žalai atlyginti priskaičiuota 2362 Eur kompensacijų.Dėl medžiojamųjų gyvūnų žalos vertinimo pagal 15 pareiškėjų prašymus vyko 8 komisijos posėdžiai žalai nustatyti. Dalyvauta rajono strateginių dokumentų rengimo darbe, koordinuota Rokiškio rajono savivaldybės strateginio veiklos plano 06 programa „Kaimo plėtra, aplinkos apsauga ir verslo skatinimas“, dalyvauta ruošiant  Rokiškio rajono savivaldybės strateginio plėtros plano iki 2030 m. projekto dokumentus.

Vykdyta finansinė Rokiškio rajono savivaldybės priemonė – Kaimo programa. 2023 m. šiai veiklai buvo skirta 120 tūkst. Eur. Programos lėšomis kompensuotos 126 ūkininkų išlaidos (62 396 Eur), patirtos šalinant melioracijos gedimus. Patys ūkininkai, tvarkydami melioracijos gedimus, investavo 72 595 Eur. Gyvenvietėse avariniams drenažo gedimams šalinti panaudota 20 tūkst. Eur. 51 ūkininkui kompensuoti 25 204 Eur už pirktą žvyrą, paskleistą ant vietinės reikšmės kelių. Paremta rajono trumpųjų maisto tiekimo grandinių veikla – kompensuota ž. ū. kooperatyvui ,,Ūkio ratas“, tiesiogiai tiekiančiam žemės ūkio produkciją į švietimo įstaigas, už įsigytas, veiklos pradžiai būtinas kanceliarines priemones ir kompiuterinę įrangą (1 631 Eur). Vykdyta rajono žemdirbių pagerbimo šventė, kompensuoti kaime veikiančių asociacijų perregistravimo mokesčiai.

Nevyriausybinių organizacijų ir bendruomeninės veiklos stiprinimo veiksmų plano įgyvendinimo 2.1.1.1 priemonės „Stiprinti bendruomeninę veiklą savivaldybėse“ 2023 m. Rokiškio rajono savivaldybė 18 614 Eur paskirstė 10 seniūnijų. Šios priemonės lėšomis pasinaudojo 17 rajono nevyriausybinių organizacijų. Rokiškio miesto seniūnijai skirta 5 251 Eur, parama pasinaudojo 3 nevyriausybinės organizacijos (toliau – NVO), Rokiškio kaimiškajai seniūnijai – 2 389 Eur (parama pasinaudojo 4 kaimo bendruomenės), Juodupės seniūnijai – 1 810 Eur (parama pasinaudojo 2 NVO), Obelių seniūnijai – 1 670 Eur (parama pasinaudojo 2 NVO), Pandėlio seniūnijai – 1 655 Eur (parama pasinaudojo 1 kaimo bendruomenė), Kamajų seniūnijai – 1 396 Eur (pasinaudojo 1 kaimo bendruomenė), Jūžintų seniūnijai – 1 272 Eur (parama pasinaudojo 1 kaimo bendruomenė), Panemunėlio seniūnijai – 1 174 Eur (parama pasinaudojo 1 NVO), Kazliškio seniūnijai – 954 Eur (parama pasinaudojo 1 kaimo bendruomenė), Kriaunų seniūnijai – 1 043 eurai (parama pasinaudojo 1 kaimo bendruomenė).

Kartu su Rokiškio rajono ūkininkų sąjunga 2023 m. organizuotas konkursas „Pažangiausi metų ūkiai – 2023“. Aplankyti 24 konkurso dalyviai, išaiškinti pažangiausiai ūkininkaujantys 5 ūkių kategorijose. Visi konkurso dalyviai pagerbti jiems skirtame vakare Rokiškio krašto muziejuje.

**ŠVIETIMAS**

Rokiškio rajono savivaldybės bendrojo ugdymo mokyklų tinklo pertvarkos 2021–2025 metų bendrojo plano įgyvendinimas: 2023 m. rugpjūčio 31 d. pertvarkyta Rokiškio r. Kamajų Antano Strazdo gimnazijos vidaus struktūra ir likviduotas Jūžintų skyrius.

Rokiškio rajono savivaldybės pedagoginė psichologinė tarnyba reorganizuota 2023 m. birželio 30 d., prijungiant ją prie Rokiškio rajono savivaldybės švietimo centro. Rokiškio rajono savivaldybės švietimo centro vidaus struktūra pertvarkyta 2023 m. liepos 1 d. ir įsteigtas struktūrinis padalinys – Pedagoginė psichologinė tarnyba.

Rokiškio rajono savivaldybėje 2023 m. rugsėjo 1 d. veikia 4 ikimokyklinio ir priešmokyklinio ugdymo įstaigos – 3 Rokiškio mieste (lopšeliai-darželiai „Nykštukas“, „Pumpurėlis“, „Varpelis“) ir vienas – Juodupėje.

Nuo 2023 m. rugsėjo 1 d. savivaldybėje veikia 9 bendrojo ugdymo mokyklos, iš kurių 5 – Rokiškio mieste: Juozo Tumo-Vaižganto gimnazija, turinti gimnazines klases (I–IVg kl.), 2 progimnazijos – Juozo Tūbelio ir Senamiesčio (1–8 klasės), mokykla-darželis „Ąžuoliukas“ (1–4 kl.), Rokiškio pagrindinė mokykla, skirta mokiniams, turintiems specialiųjų ugdymosi poreikių. Rokiškio rajone veikia 4 gimnazijos ̶ Kamajų Antano Strazdo, Juodupės, Obelių ir Pandėlio. Šios bendrojo ugdymo mokyklos turi skyrius: Rokiškio Juozo Tumo-Vaižganto gimnazija – Suaugusiųjų ir jaunimo mokymo skyrių, VšĮ Rokiškio psichiatrijos ligoninės mokymo skyrių; Rokiškio Senamiesčio progimnazija – Laibgalių ikimokyklinio ugdymo skyrių; Rokiškio r. Kamajų Antano Strazdo gimnazija – ikimokyklinio ugdymo skyrių, neformaliojo švietimo skyrių; Rokiškio r. Juodupės gimnazija – neformaliojo švietimo skyrių; Rokiškio r. Obelių gimnazija – ikimokyklinio ir priešmokyklinio ugdymo skyrių, neformaliojo švietimo skyrių; Rokiškio mokykla-darželis „Ąžuoliukas“ ‒ Kavoliškio skyrių.

Vaikų užimtumą po pamokų, vasaros poilsį, įvairią projektinę veiklą Rokiškio mieste vykdė 3 neformaliojo švietimo įstaigos: kūno kultūros ir sporto centras, Rudolfo Lymano muzikos mokykla ir Rokiškio jaunimo centras. Panemunėlyje ir Pandėlyje veikė universalūs daugiafunkciai centrai, kuriuose, be neformaliojo švietimo, vykdytos ikimokyklinio ir priešmokyklinio ugdymo programos.

Nuo 2023 m. rugsėjo 1 d. ikimokyklinio ugdymo paslaugas teikia 4 lopšeliai-darželiai, 1 mokykla-darželis, 2 universalūs daugiafunkciai centrai, 4 ikimokyklinio ugdymo skyriai.

**Savivaldybėje gyvenančių, ikimokykliniame ir priešmokykliniame ugdyme dalyvaujančių, 3–5 metų vaikų dalis (proc.)**

|  |  |  |  |
| --- | --- | --- | --- |
| **Savivaldybė** | **2021**‒**2022** | **2022**‒**2023** | **2023–2024** |
| **Reikšmė** | **Reikšmė** | **Reikšmė** |
| Rokiškio r. sav. | 87,71 | 91,74 | 96,27 |
| Panevėžio apskritis | 87,71 | 92,15 | 95,51 |
| Lietuva | 90,90 | 91,27 | 95,33 |

Šaltinis. Švietimo valdymo informacinė sistema

Didėja savivaldybėje gyvenančių vaikų, ugdomų pagal ikimokyklinio ar priešmokyklinio ugdymo programas, 3–5 metų vaikų dalis (96,2 proc.). Šis rodiklis šiek tiek aukštesnis už Panevėžio regiono savivaldybių (95,51 proc.) ir už šalies (95,33 proc.).

Šaltinis. Švietimo valdymo informacinė sistema

Priešmokyklinis ugdymas teikiamas ikimokyklinio ugdymo mokyklose, bendrojo ugdymo mokyklose ir neformaliojo švietimo įstaigoje.

Šaltinis. Švietimo valdymo informacinė sistema

Iš viso 2023–2024 m. m. Rokiškio rajono savivaldybėje ugdomi 203 priešmokyklinio amžiaus vaikai, tai sudaro 6 proc. visų mokinių. Komplektuojamų priešmokyklinio ugdymo grupių, kuriose yra ne daugiau kaip 20 mokinių yra 100 proc.

Rokiškio rajono savivaldybės ugdomi 599 mokiniai, turintys specialiųjų ugdymosi poreikių. Rokiškio pagrindinėje mokykloje ugdomi 26 mokiniai, bendrojo ugdymo mokyklose – 573 mokiniai.

Šaltinis. Švietimo valdymo informacinė sistema

Mokinių, turinčių specialiųjų ugdymosi poreikių, ugdomų integruotai bendrosios paskirties mokyklose, dalis yra 20,71 proc. Šis rodiklis šiek tiek aukštesnis už Panevėžio apskrities savivaldybių (19,52 proc.) ir žymiai aukštesnis už šalies (12,56 proc.)

Įgyvendinant įtraukųjį ugdymą vis daugiau mokinių, turinčių specialiųjų ugdymosi poreikių, integruojama į bendrojo ugdymo mokyklas. Tačiau dėl švietimo pagalbos specialistų (specialiųjų pedagogų, logopedų, psichologų) trūkumo pilnai užtikrinti visą švietimo pagalbą nėra galimybių. Labiausiai trūksta psichologų.

Šaltinis. Švietimo valdymo informacinė sistema

Švietimo pagalbą Rokiškio rajono savivaldybėje 2023–2024 mokslo metais gaunančių mokinių dalis sudaro 82,22 proc. Tai truputį didesnis rodiklis už Panevėžio apskrities (81,90 proc.) ir šalies vidurkį (78,50 proc.).

2023 m. rugsėjo 1 d. duomenimis Rokiškio rajono savivaldybės švietimo įstaigose mokėsi 3485 mokiniai (69 mokiniais mažiau negu 2022 m. rugsėjo 1 d.).

Šaltinis. Švietimo valdymo informacinė sistema

Akademinius mokinių pasiekimus atspindi pagrindinio ugdymo pasiekimų patikrinimo (toliau – PUPP) ir valstybinių brandos egzaminų (toliau – VBE) rezultatai. 2023 m. PUPP lietuvių kalbos ir literatūros ir matematikos surinktų taškų procentinis vidurkis savivaldybėje yra daugiau kaip 3 proc. mažesnis už šalies vidurkį. PUPP matematikos įvertinimai daugumos mokyklų buvo prastesni nei vidutiniai.

**2023 m. PUPP rezultatai**

|  |  |  |  |
| --- | --- | --- | --- |
| Dalykas | Surinktų taškų procentais vidurkis | | |
| Savivaldybės | Šalies | Skirtumas |
| Lietuvių kalba ir literatūra | 54,7 | 58,3 | -3,6 |
| Matematika | 40,5 | 48,7 | -8,2 |

Šaltinis. Nacionalinė švietimo agentūra

**Savivaldybės pavaldumo mokyklų, 2023 m. procentinių dalių ir vidutinių įvertinimų palyginimas su šalies bendrojo ugdymo mokyklų rodikliais, pagal egzaminus**

|  |  |  |  |  |  |  |
| --- | --- | --- | --- | --- | --- | --- |
| Egzaminas | **Egzaminą laikiusių abiturientų procentinė dalis iš bendro valstybinius brandos egzaminus**  **laikiusiųjų skaičiaus** | | | **Egzaminą laikiusių abiturientų vidutinis egzamino įvertinimas** | | |
| Savivaldybės pavaldumo bendrojo ugdymo  mokyklų vidurkis | Savivaldybės teritorijos bendrojo ugdymo  mokyklų vidurkis | Šalies bendrojo ugdymo  mokyklų vidurkis | Savivaldybės pavaldumo bendrojo ugdymo  mokyklų vidurkis | Savivaldybės teritorijos bendrojo ugdymo  mokyklų vidurkis | Šalies bendrojo ugdymo mokyklų  vidurkis |
| Biologijos VBE | 29,4 proc. | 29,4 proc. | 25,8 proc. | 39,8 | 39,8 | 45,8 |
| Chemijos VBE | 11,5 proc. | 11,5 proc. | 7,0 proc. | 30,7 | 30,7 | 45,3 |
| Užsienio k. (anglų) VBE | 63,2 proc. | 63,2 proc. | 67,7 proc. | 49,5 | 49,5 | 59,5 |
| Geografijos VBE | 25,1 proc. | 25,1 proc. | 20,2 proc. | 42,4 | 42,4 | 47,8 |
| Istorijos VBE | 46,9 proc. | 46,9 proc. | 30,5 proc. | 37,5 | 37,5 | 39,6 |
| Informacinių technologijų  VBE | 13,7 proc. | 13,7 proc. | 12,1 proc. | 28,6 | 28,6 | 34,1 |
| Lietuvių k. ir literatūros  VBE | 77,5 proc. | 77,5 proc. | 69,5 proc. | 48,2 | 48,2 | 44,9 |
| Matematikos VBE | 65,0 proc. | 65,0 proc. | 58,1 proc. | 24,4 | 24,4 | 33,3 |
| Fizikos VBE | 14,1 proc. | 14,1 proc. | 10,6 proc. | 30,7 | 30,7 | 43,6 |
| Užsienio k. (rusų) VBE | 6,7 proc. | 6,7 proc. | 22,3 proc. | 65,6 | 65,6 | 72,2 |

Šaltinis. Nacionalinė švietimo agentūra

2023 m. savivaldybės egzaminą laikiusių abiturientų vidutinis egzamino įvertinimas aukštesnis už šalies bendrojo ugdymo mokyklų buvo lietuvių kalbos ir literatūros VBE. Žemesnis nei šalies bendrojo ugdymo mokyklų buvo šių valstybinių brandos egzaminų: biologijos, chemijos, geografijos, istorijos, informacinių technologijų, matematikos, fizikos ir rusų kalbos.

Iš viso 2023 m. savivaldybės abiturientai gavo 7 šimtukus (2 abiturientai gavo po 2 šimtukus): 4 šimtukus užsienio kalbos (anglų) ir 3 lietuvių kalbos ir literatūros VBE gavo Rokiškio Juozo Tumo-Vaižganto gimnazijos abiturientai.

**Mokinių, gavusių Brandos atestatus, dalis (proc.)**

|  |  |  |  |
| --- | --- | --- | --- |
| **Savivaldybė** | **2020**–**2021 m. m.** | **2021**–**2022 m. m.** | **2022**–**2023 m. m.** |
| **Reikšmė** | **Reikšmė** | **Reikšmė** |
| Rokiškio r. sav. | 89,08 | 94,01 | 95,69 |

Šaltinis. Švietimo valdymo informacinė sistema

Didėja vidurinį išsilavinimą įgijusių ir brandos atestatus gavusių abiturientų dalis (95,69 proc.). Pažymėtina, kad šis rodiklis per pastaruosius trejus metus padidėjo 6,61 proc. punkto.

2023 metais buvo organizuotos 32 olimpiados / konkursai rajono mokiniams (3 daugiau nei 2022 metais). Juose dalyvavo 1476 mokiniai. Prizininkais tapo 190 mokinių. Vienas Rokiškio Juozo Tumo-Vaižganto gimnazijos mokinys tapo 6 rajoninių olimpiadų prizininku. Į respublikinius olimpiadų ir konkursų etapus buvo pakviestas 21 dalyvis. Respublikinėje fizikos olimpiadoje Rokiškio Juozo Tumo-Vaižganto gimnazijos mokinys užėmė pirmąją vietą. Respublikinėje technologijų olimpiadoje Rokiškio Juozo Tumo-Vaižganto gimnazijos mokinys užėmė trečiąją vietą. 52-ajame tarptautiniame jaunimo epistolinio rašinio konkurso nacionaliniame etape Rokiškio Juozo Tumo-Vaižganto gimnazijos mokinys apdovanotas pagyrimo raštu už puikų rašinį. Meninio skaitymo konkurso regiono etape Rokiškio r. Pandėlio gimnazijos mokinių kompozicija laimėjo trečiąją vietą.

2023 m. balandžio 3–7 d. atliktas Rokiškio Juozo Tumo-Vaižganto gimnazijos (toliau – gimnazija) išorinis vertinimas, kurio tikslas – kokybės krepšelį gavusios mokyklos padarytos pažangos vertinimas. Išanalizavę gimnazijos pateiktus ir gimnazijos interneto svetainėje viešai paskelbtus dokumentus bei išklausę bendruomenės patirtis ir įžvalgas pokalbiuose, stebėję 83 ugdomąsias veiklas (pamokas ir kitas veiklas), išorės vertintojai išskyrė šiuos Rokiškio Juozo Tumo-Vaižganto gimnazijos stipriuosius veiklos aspektus: rezultatyvi mokyklos veikla padeda užtikrinti tinkamą projekto „Kokybės krepšelis“ veiklų įgyvendinimą (1.1. Mokyklos pasiekimai ir pažanga – 3 lygis); mokyklos vizijos bendrumas ir veiklos kryptingumas sudaro sąlygas veiklų tvarumui. (3.1. Perspektyva ir bendruomenės susitarimai – 3 lygis, išskirtas aspektas 4 lygis); prasminga dalykų integracija skatina mokinių motyvaciją mokytis (2.1. Ugdymas(is) ir mokinių patirtys – 3 lygis); mokyklos tinklaveika išplečia mokinių ugdymo(si) galimybes (3.6. Mokyklos tinklaveika – 3 lygis); pozityvus profesionalumas padeda mokiniams siekti pažangos (3.7. Kompetencija – 3 lygis).

Gimnazijai rekomenduota tobulinti šiuos aspektus: pradedant nuo veikimo kartu, lyderystės pasidalijimo bei pamokos sėkmės kriterijų formulavimo kartu su mokiniais, abipusiai naudingo grįžtamojo ryšio teikimo ir baigiant vertinimo informacijos naudojimu asmeninės pažangos siekiui norint užtikrinti veiklų, lemiančių mokinių pažangos ir pasiekimų tvarumą, projekto veiklų tęstinumą siekiant kiekvieno mokinio ir visos mokyklos pažangos.

Išorės vertintojų rekomendacija – gimnazijos savininkei – Rokiškio rajono savivaldybei: planuoti ir numatyti lėšas gimnazijos patalpų remontui; teikti konsultacinę pagalbą gimnazijos vadovams žmogiškųjų išteklių valdymo, jų telkimo bendroms veikloms klausimais.

**Neformaliojo vaikų švietimo prieinamumas.** Neformaliojo vaikų švietimo (toliau – NVŠ) paskirtis – tenkinti mokinių pažinimo, ugdymosi ir saviraiškos poreikius, padėti jiems tapti aktyviais visuomenės nariais. Lietuvoje atlikti tyrimai atskleidė, kad vaikai ir jaunuoliai, dalyvaujantys NVŠ veiklose geriau vertina savo gebėjimą veikti komandoje, siekti tikslo, analizuoti save, psichologinį atsparumą ir kūrybiškumą. NVŠ veiklos padeda tapti versliu, išmokti dirbti komandoje, tapti savarankišku, realizuoti saviraiškos poreikius, tapti atsakingu, kūrybingu, iniciatyviu, atrasti save, išmokti spręsti problemas ir priimti sprendimus.

**Neformaliojo švietimo veiklose dalyvaujančių mokinių dalis (proc.)**

|  |  |  |  |
| --- | --- | --- | --- |
| Savivaldybė | 2021–2022 m. m. | 2022–2023 m. m. | 2023–2024 m. m. |
| Reikšmė | Reikšmė | Reikšmė |
| Rokiškio r. sav. | 62,68 | 62,54 | 69,05 |
| Lietuvoje | 61,9 | 62,62 | 63 |

Šaltinis. Švietimo valdymo informacinė sistema

Neformaliojo švietimo veiklosedalyvaujančių mūsų rajono mokinių dalis atskirais laikotarpiais atitiko arba buvo didesnė nei Lietuvos vidurkis.

Mokinių registro duomenimis, 2023 m. dalyvavusių vaikų skaičius (nuo 1–4g. kl. mokinių skaičiaus): tikslinėse Neformaliojo vaikų švietimo (NVŠ) programose – 35,6 proc. (iš jų: 15 proc. ugdymo programų kryptis – gamtos mokslų, technologijų, inžinerijos ir matematikos tyrimų ir eksperimentinės veiklos); formalųjį švietimą papildančiose programose (FŠPU) – 35 proc.; neformaliojo švietimo įstaigų ir skyrių programose – 20,5 proc.; bendrojo ugdymo mokyklų būreliuose – 41,6 proc.

**Neformaliojo vaikų švietimo programų kryptys, programos ir jas besirenkanti mokinių dalis.** Bendrojo ugdymo mokyklų mokiniai (unikalūs, dalis – 41,62 proc. visų mokinių), lankantys neformaliojo vaikų švietimo būrelius bendrojo ugdymo mokyklose, pagal kryptis 2023–2024 m. m.

Šaltinis. Švietimo valdymo informacinė sistema

Bendrojo ugdymo mokyklų mokiniai (dalis – 55,05 proc. visų mokinių), lankantys neformaliojo vaikų švietimo būrelius už bendrojo ugdymo mokyklos ribų (t. y. neformaliojo švietimo tiekėjų – neformaliojo švietimo mokyklų, skyrių, laisvųjų mokytojų ir kitų akredituotų tiekėjų programas), pagal kryptis 2023–2024 m. m.

Šaltinis. Švietimo valdymo informacinė sistema

Neformaliojo švietimo teikėjų įvairovė (bendrojo ugdymo mokyklų (9), neformaliojo švietimo įstaigų (5), neformaliojo švietimo skyrių (3), profesinio mokymo centro (1), Rokiškio baseino (1), laisvųjų mokytojų (14), NVO ir VŠĮ (6)) ir jų vykdomų programų krypčių įvairovė didina vaikams ir jaunimui pasirinkimo galimybes ir prieinamumą.

**NVŠ dalyvaujančių ir valstybės biudžeto lėšomis pasinaudojančių mokinių dalis (proc.)**

|  |  |  |  |
| --- | --- | --- | --- |
| Savivaldybė | 2021–2022 m. m. | 2022–2023 m. m. | 2023–2024 m. m. |
| Reikšmė | Reikšmė | Reikšmė |
| Rokiškio r. sav. | 30,9 | 35,62 | 33,83 |
| Lietuva | 26,18 | 26,64 | 27,58 |

Šaltinis. Švietimo valdymo informacinė sistema ir Mokinių registro duomenys

Šaltinis. Švietimo valdymo informacinė sistema ir Mokinių registro duomenys

2023 m. 35,62 proc. (nuo 1–4g kl. mokinių skaičiaus savivaldybėje) lankė tikslinio vaikų neformaliojo švietimo programas (NVŠ), kurios buvo finansuojamos valstybės biudžeto lėšomis (131,0 tūkst. Eur) ir savivaldybės biudžeto lėšomis (28792,5 Eur).

NVŠ dalyvaujančių ir valstybės biudžeto lėšomis pasinaudojančių mokinių dalis kasmet sudaro virš 30 proc., o tai reiškia, kad už vaikų būrelius visiškai arba iš dalies mokėjo valstybė. Šis prieinamumo rodiklis 2023 m. (35,62 proc.) mūsų rajone yra 9 proc. didesnis nei Lietuvos vidurkis.

**Vaikų ir jaunuolių užimtumo galimybės stovyklose.** Rokiškio rajono savivaldybės Vaikų ir jaunimo socializacijos programos lėšomis (35000,00 Eur – savivaldybės biudžeto lėšos) buvo finansuotos ir veikė 23 vaikų ir jaunimo vasaros poilsio stovyklos, kuriose dalyvavo 994 mokiniai (37,6 proc. nuo visų mokinių skaičiaus), iš jų 71 – iš šeimų, kurioms teikiamos socialinės paslaugos ir 44 globojami ar turintys negalę vaikai. Stovyklas organizavo švietimo, socialinių paslaugų įstaigos bei nevyriausybinės organizacijos.

**Neformalusis suaugusiųjų švietimas.** Rokiškio rajono savivaldybės tarybos 2023 m. vasario 24 d. sprendimu Nr. TS-43 patvirtintas Rokiškio rajono savivaldybės neformaliojo suaugusiųjų švietimo ir tęstinio mokymosi 2023–2025 metų veiksmų planas (toliau – Veiksmų planas), kurio tikslas – plėtoti darnią Rokiškio rajono suaugusiųjų švietimo sistemą derinant mokymąsi visą gyvenimą su savivaldybės bendruomenės poreikiais. Veiksmų plano uždaviniai: vykdyti informacinę sklaidą apie neformaliojo suaugusiųjų švietimo teikėjus; sudaryti palankesnes finansines sąlygas rajono suaugusiųjų dalyvavimui mokymosi visą gyvenimą veiklose; skatinti mokymosi visą gyvenimą įvairovę pagal rajono visuomenės poreikį (pagal įstaigų ir organizacijų strateginius, veiklos planus, vykdomus projektus ir kt. priemones) bei stiprinti suaugusiųjų švietimo paslaugų teikėjų bendradarbiavimą; įgyvendintų priemonių stebėsena. Veiksmų plano įgyvendinimo koordinatoriumi paskirtas Rokiškio rajono savivaldybės švietimo centras (toliau – Švietimo centras). Pagal šį planą 17 rajono institucijų sudaro sąlygas suaugusiems asmenims tenkinti savišvietos poreikius, įgyti bendrąsias kompetencijas, lavinti kūrybines galias ir gebėjimus. Vyko mokymasis su kitais ir iš kitų. Tęsiamas Erasmus+KA1 programos projektas. Projekto partneriai: asociacija „Veiklus pilietis“, Rokiškio krašto muziejus, Rokiškio rajono savivaldybės visuomenės sveikatos biuras, Rokiškio rajono savivaldybės Juozo Keliuočio viešoji biblioteka, Rokiškio baseinas. 2023 m. įvyko keturios stažuotės su darbo stebėjimo vizitais, kuriose dalyvavo 26 asmenys iš projekto partnerių institucijų. Dalyviai lankėsi Italijoje, Vokietijoje, Ispanijoje, Prancūzijoje. Dalyviai ne tik klausėsi paskaitų, susipažino su šių šalių neformaliojo suaugusiųjų švietimo veikla ir galimybėmis, bet ir stebėjo savo kolegų darbą organizuojant ir vykdant neformaliojo suaugusiųjų švietimo veiklas, kuriant bendradarbystės tinklus.

2023 m. Švietimo centre buvo sudarytos sąlygos suaugusiems asmenims mokytis visą gyvenimą, lavinti kūrybines galias ir gebėjimus, įgyti ir tobulinti bendrąsias ir profesines kompetencijas. Vyko 248 kvalifikacijos tobulinimo renginiai, kuriuose dalyvavo 4923 dalyviai. Švietimo bendruomenę ir socialinius partnerius įtraukė į pedagogų kvalifikacijos tobulinimo procesą per projektus, kvalifikacijos tobulinimo programų rengimą, atsižvelgiant į mokyklų įsivertinimo ir išorinio vertinimo rezultatų duomenis ir rekomendacijas, nacionalinius mokinių pasiekimų patikrinimo, pagrindinio ugdymo pasiekimų patikrinimų rezultatus bei mokyklų kvalifikacijos tobulinimo planus ir poreikius, švietimo, mokslo ir sporto ministro patvirtintus kvalifikacijos tobulinimo prioritetus. 2023 metais buvo parengtos ir patvirtintos 45 kvalifikacijos tobulinimo programos, iš kurių 36 ilgalaikės ir 9 trumpalaikės. Kryptingas mokymasis vyko 24 rajono įvairių dalykų mokytojų metodiniuose būreliuose. Mokytojai mokėsi drauge ir vieni iš kitų. Vyko 56 metodiniai pasitarimai, kuriuose mokytojai dalinosi savo patirtimi, sumanymais, atradimais.

Rokiškio trečio amžiaus universitetas (TAU) prie Rokiškio rajono savivaldybės švietimo centro vienijo 82 narius. 2023 m. senjorai dalyvavo 48 užsiėmimuose: meninėse, sportinėse veiklose, klausėsi paskaitų, keliavo, buvo organizuojamos kūrybinių darbų parodos. Įgyvendinta neformaliojo suaugusiųjų švietimo programa „Veiklumas – emocinio stabilumo garantas vyresniame amžiuje“. Įvyko tapybos ant šilko, tapybos ant drobės, dekoravimo meno mokymai, paskaitos: „Pozityvaus gyvenimo strategijos“ ir „Psichologinis imunitetas“.

**Projektai.** Projektas „Atviros ekosistemos atsiskaitymams negrynaisiais pinigais bendrojo ugdymo įstaigų valgyklose kūrimas“. Rokiškio rajono savivaldybės administracija dalyvauja projekte partnerio teisėmis. Projektu siekiama pradedant jau nuo mokyklinio amžiaus skatinti finansinės elgsenos, kai atsiskaitymams naudojami negrynieji pinigai, kaitą, taip prisidedant prie praktinių mokinių finansinio raštingumo įgūdžių formavimo. Atsiskaitymas negrynaisiais pinigais taip pat aktualus tėvams – paprastesni ir greitesni pinigų pervedimai, galimybė stebėti vaiko valgiaraščio pasirinkimus. Mokyklose siekiama skaitmenizuoti ir supaprastinti mokėjimų bei sandėlio apskaitą, taip pat pagal poreikį sudaryta galimybė skaitmenizuoti ir kitas funkcijas mokyklose. 2023 m. rajono bendrojo ugdymo įstaigų su skyriais valgyklose (8) įdiegta atsiskaitymams negrynaisiais pinigais pritaikyta infrastruktūra – nauji išmanūs kasos aparatai ir elektroniniai mokinio pažymėjimų (toliau – EMP) skaitytuvai. Savivaldybės švietimo pagalbos įstaigoje Rokiškio rajono savivaldybės švietimo centre įdiegtas EMP spausdintuvas ir EMP personalizavimo programinė įranga. Mokiniai aprūpinti elektroniniais mokinio pažymėjimais, kuriais naudojasi ir kaip atsiskaitymo priemone mokyklų valgyklose. 2023 m. mokiniams buvo išduoti 2496 EMP (92 proc. visų mokinių skaičiaus).

Įgyvendintas Europos socialinio fondo agentūros finansuojamas projektas „Karjeros specialistų tinklo vystymas“, kurio tikslas – užtikrinti profesinio orientavimo paslaugų teikimą įvairaus amžiaus mokiniams bendrojo ugdymo, profesinio mokymo ir kitose švietimo įstaigose. Iš projekto lėšų buvo apmokama savivaldybės karjeros specialistų (3,3 pareigybės) darbo užmokesčio išlaidos. Buvo užtikrintas karjeros specialistų paslaugų teikimas visų savivaldybės bendrojo ugdymo mokyklų mokiniams.

2023 m. baigtos vykdyti projekto ,,Pabėgėlių iš Ukrainos priėmimas ir ankstyva integracija Nr. HOME/2022/AMIF/AG/EMAS/TF1/LT/0013“, finansuojamo iš Prieglobsčio, migracijos ir integracijos fondo priemonės „Pagalbos ekstremaliosios situacijos atveju“ veiklos. Projekto partneris Rokiškio rajono savivaldybės švietimo centras (toliau – Švietimo centras). Birželio–rugsėjo mėn. vyko lietuvių kalbos kursai ukrainiečiams. Švietimo centro pažymėjimus gavo 40 rajone gyvenančių ukrainiečių. Rugpjūčio–rugsėjo mėn. vyko dailės ir Gongų terapijos suaugusiems ir vaikams, skirtos spręsti asmenų migracijos metu patirto streso, taip pat kitų fizinių ir psichologinių patirčių sukeltoms problemoms, užsiėmimų organizavimas. Užsiėmimus lankė 24 asmenys. Spalio–lapkričio mėn. vyko sociokultūrinio ir pilietinio orientavimo mokymai. Veiklose dalyvavo 20 asmenų. Projekto veiklos įgyvendintos. Dalyviai įgijo kalbinių, praktinių įgūdžių, pagrindinių žinių apie Lietuvos ir Rokiškio krašto istoriją bei kultūrą, susipažino su Lietuvos teisine, socialinės apsaugos, sveikatos priežiūros, švietimo, darbo sistema, mokėsi įveikti stresą meno terapija.

Tūkstantmečio mokyklų programa (toliau – TŪM). 2023 m. Švietimo ir sporto skyrius, bendradarbiaudamas su Europos socialinio fondo agentūra (toliau – ESFA), parengė Rokiškio rajono savivaldybės švietimo pažangos planą – projektą, kuris yra sudėtinė ESFA įgyvendinamo projekto ,,Tūkstantmečio mokyklos II“ dalis. Planuojamo savivaldybės projekto vertė – 1 718 509,38 Eur, iš jų: 1 500 000 Eur – ES lėšos ir 218 509,38 Eur – valstybės biudžeto lėšos, projekto trukmė – 2 metai. Projekte dalyvauja 5 savivaldybės mokyklos: Rokiškio Juozo Tumo-Vaižganto gimnazija, Rokiškio Juozo Tūbelio progimnazija, Rokiškio Senamiesčio progimnazija, Rokiškio r. Kamajų Antano Strazdo gimnazija ir Rokiškio r. Pandėlio gimnazija. Kitos savivaldybės bendrojo ugdymo mokyklos į projektą įsitrauks tinklaveikos būdu. Projekto tikslai: mažinti mokinių pasiekimų atotrūkius Rokiškio rajono savivaldybėje ir didinti mokyklų pasiektų rezultatų tvarumą; didinti Rokiškio rajono kokybiško ir inovatyvaus kultūrinio ir STEAM ugdymo, neformaliojo švietimo paslaugų prieinamumą; sukurti integralias, optimalias ir kokybiškas ugdymosi sąlygas visoje Rokiškio rajono savivaldybėje. Projekto veiklos apima 4 tobulinimo sritis: lyderystė, įtraukusis, kultūrinis ir STEAM ugdymas. Pagal TŪM programos veiklos tipą numatyta: infrastruktūros atnaujinimas / sukūrimas, įrangos ir mokymo priemonių įsigijimas, mokyklų vadovų ir pedagoginių darbuotojų kompetencijų stiprinimas, tinklo mokyklų išteklių prieinamumo gerinimas, ugdymo veiklų ir užsiėmimų organizavimas. Projekto įgyvendinimo pradžia – 2024 m. sausio mėn.

**SPORTAS**

2023 m. administruojant Kultūros, sporto, bendruomenės, vaikų ir jaunimo gyvenimo aktyvinimo programos lėšas, parengtos ir pasirašytos 37savivaldybės biudžeto lėšų naudojimo sutartys: rajono reprezentacinių sporto renginių (,,CBet Rally Rokiškis“ ir ,,Tradicinis ralis ,,Aplink Lietuvą 2023“ Lietuvos Respublikos Prezidento taurei laimėti. Rokiškio rajono etapas.“) – 2 (19950 Eur), sporto nevyriausybinių organizacijų projektams finansuoti – 10 (6 000 Eur), sporto srityje veikiančių fizinių ir juridinių asmenų veiklai finansuoti – 25 (10 890,99 Eur), vykdyta jų įgyvendinimo stebėsena ir kontrolė. Iš savivaldybės biudžeto lėšų 2023 m. finansavimą gavo šių sporto šakų atstovai (klubai ir fiziniai asmenys): kerlingo, automobilių sporto (ralis), dziudo / sambo, futbolo (vyrai), jėgos trikovės, keturračių kroso, krepšinio (vaikai, vaikinai, vyrai), motociklų sporto (motokrosas), muaitai, neįgaliųjų sporto, paramotorų slalomo, stalo teniso, štangos spaudimo, šonaslydžio, paplūdimio tinklinio, sunkiosios atletikos.

Daug dėmesio skirta bendradarbiavimui su rajono sporto nevyriausybinėmis organizacijomis (toliau – NVO): nuolat rinkti duomenys apie rajone veikiančias sporto NVO, teikiamos konsultacijos dėl paraiškų teikimo sporto NVO projektams ir sporto srityje veikiančių fizinių ir juridinių asmenų veiklai finansuoti, taip pat dėl sporto statistinių duomenų pateikimo ir pretendentų geriausių sportininkų apdovanojimui pateikimo, naujų klubų kūrimo, įstatų rengimo.

Per 2023 m. Švietimo ir sporto skyrius organizavo 27 sporto renginius – Lietuvos mokyklų žaidynių rajonines, zonines, tarpzonines ir finalines varžybas (kvadrato, ,,Drąsūs, stiprūs, vikrūs“, futbolo, tinklinio, krepšinio 3x3, keturkovės, smiginio, plaukimo).

Organizuojant mokyklų žaidynių varžybas sistemingai vyko bendradarbiavimas su Lietuvos neformaliojo švietimo agentūra, Rokiškio rajono kūno kultūros ir sporto centru, mokyklų žaidynėse dalyvaujančiomis Rokiškio rajono bendrojo ugdymo mokyklomis, kitų savivaldybių sporto padaliniais / sportininkų ugdymo centrais. Svarbi partnerystė – su Rokiškio rajono savivaldybės švietimo centru siekiant veiksmingo bendradarbiavimo su Rokiškio rajono fizinio ugdymo mokytojų metodine grupe.

Švietimo ir sporto skyrius atliko koordinacinį vaidmenį įgyvendinant Antrokų mokymo plaukti programą Rokiškio baseine ir didinant Rokiškio baseino paslaugų prieinamumą mokiniams įgyvendinant formaliojo ugdymo (fizinio ugdymo) programas mokyklose bei vaikų fiziniam aktyvumui skatinti ikimokyklinio ugdymo įstaigose.

2023 m. organizuotas Rokiškio rajono savivaldybės mokinių Lietuvos kūno kultūros ženklo normatyvų centralizuotas laikymas.

**KULTŪROS, TURIZMO IR TARPTAUTINIŲ RYŠIŲ VEIKLA**

2023 m. toliau sėkmingai įgyvendintos Komunikacijos ir kultūros skyriaus administruojamos konkursinės priemonės, kurių lėšomis, teikdami projektine paraiškas, naudojasi biudžetinės kultūros įstaigos, nevyriausybinės organizacijos ir laisvieji menininkai.

Rajono renginių finansavimo priemonės lėšomis (65000 Eur) įgyvendinta 20 prioritetinių renginių: valstybinių ir kalendorinių reginių ciklas, gausiai įtraukęs įvairaus amžiaus ir pomėgių žiūrovus; pirmą kartą organizuotas respublikinis vokalinės muzikos konkursas Irenos Jasiūnaitės vardo premijai laimėti; muzikavimo tradiciją įprasmino 140-ųjų muzikos mokyklos įkūrimo metinių renginiai; įvyko ir deramo dėmesio sulaukė visi ilgamečiai tradiciniai renginiai: profesionalių teatrų festivalis „Vaidiname žemdirbiams“, tarptautinis vargonų muzikos festivalis, klasikinės muzikos festivalis, tradicinė „Širvynė“; įvyko lankytojų pamėgti teminiai renginiai: armonikierių ir tercetų bei duetų pasirodymai Obeliuose, liaudiškos muzikos šventė Juodupėje, konkursinė „Juozuko mugė“. Daugiausia lankytojų pritraukė šie masiniai kultūros renginiai: Rokiškio miesto šventė ir Žiemos švenčių ciklas. Renginių programos lėšomis finansuotas jaunimo diskusijų, muzikos ir sporto festivalis „Rokiškis Youth Fest 2023“.

Leidybos ir komunikacijos finansavimo priemonės lėšomis įgyvendintas tikslinio leidinio „Rokiškio rajonas. Meilė iš 201 žvilgsnio“ leidybos projektas. Leidinyje lietuvių ir anglų kalba pristatytos Rokiškio rajono savivaldybės lankytinos vietos. Priemonės lėšomis įgyvendintas leidybos konkursas, finansuoti keturių leidinių spaudos darbai: Rokiškio kultūros centro leidinio „Rokiškio teatrinis genas“, Aleksandravėlės bendruomenės „Gyvenimo ratu“ ir Rokiškio rajono savivaldybės viešosios Juozo Keliuočio bibliotekos leidinys „Rokiškėnai – knygų autoriai. 2 dalis“ bei biografinė knyga „Pranciškus Eigminas, Sambo legenda“. Kaip ir kasmet, buvo bendrai finansuotas periodinio kultūros žurnalo „Prie Nemunėlio“ leidybos projektas. Organizuotame įvažiavimo į miestą dekoravimo konkurse gauti 3 projektai, iš kurių nepasirinktas nė vienas. Dalyvio premija (1500 Eur) išmokėta vienam projektui, kitų projektų vertinimas nesurinko premijuoti reikalingų balų. Nepanaudotos lėšos (3000 Eur) grąžintos į biudžetą.

Etninės kultūros, istorijos ir tautinės atminties išsaugojimo veikloms finansuoti priemonės lėšomis (15000 Eur) įgyvendinta 20 istorinio atminimo projektų. Dauguma jų skirti Aukštaitijos metams paminėti, taip pat Marcelės Kubiliūtės 125-osioms metinėms. Vienas nedidelis projektas skirtas nematerialaus kultūros paveldo reiškinio – giesmynų (kantičkų) populiarinimui. Kasmet finansuojamas savanorių karių kapų priežiūros projektas (sutvarkoma ir nuolatos prižiūrima apie 90 kapaviečių). Priemonės lėšomis finansuotas folkloro ansamblių „Gastauta“, „Vengerinė“, „Saulala“, „Sadulala“ tautinių kostiumų elementų atnaujinimas. Iš šios programos 2023 m. finansuotas Rokiškio rajono meno mėgėjų kolektyvų dalyvavimas Dainų šventės apžiūrose.

Kultūrinės veiklos sklaidos ir kokybės gerinimo priemonės lėšomis (11000 Eur) organizuota Rokiškio rajono kultūros darbuotojų kvalifikacijos tobulinimo metodinė diena, kultūros apdovanojimų teikimo renginys, bendrai finansuota 11 kultūros ir meno sklaidos projektų: iš kurių net 4 išvykos į užsienį, kur pristatyti mūsų rajono kūrybiniai produktai: liaudies šokis Bulgarijoje, teatras Vokietijoje ir Lenkijoje, folkloras Estijoje. Iš šios priemonės lėšų įsigytos projektų vertinimo konsultantų paslaugos. Trijų konsultantų išvados suteikė objektyvią pagalbą priimant finansavimo sprendimus Kultūros NVO projektų finansavimo ir 2024 m. rajono prioritetinių renginių finansavimo konkursuose. Priemonės lėšomis pagaminta telefonų įkrovimo stotelė „mano energija tavo“ su Rokiškio prekės ženklo simbolika, pagaminta smulkių reprezentacinių priemonių: bloknotų, rašymo priemonių ir pan.

Sėkmingai įgyvendinta Kultūros NVO finansavimo priemonė (16000 Eur), kurios konkurse pareiškėjai galėjo tikėtis projektinio finansavimo 3 kategorijose: kultūros ir meno inovatyvių veiklų; privačios muziejininkystės vystymo, bendruomeninės santalkos renginių organizavimo. Gautos 23 paraiškos, finansavimas skirtas 17 projektų: prisidėjimas prie NVO infrastruktūros gerinimo suteiktas skirtinguose projektuose, kur dažniausiai įsigyjama smulki technika, pvz.: mikrofonas, indai ir pan., privačios muziejininkystės skatinimas įgyvendintas skiriant lėšų kunigo Jono Katelės muziejui; bendrai finansuoti rajone gerai žinomi bendruomenės santalkos renginiai: „Kuc Kuc Kamajuos“, „Baltramiejaus gyvųjų amatų kermošius“, „Juodupės miestelio tradicinė šventė“, „Medunešio šventė“, „Viduramžiai – rudeninės gandrinės“ ir kt. Šios priemonės įgyvendinimas leidžia stiprinti nevyriausybinio sektoriaus kompetencijas, kol bus pasiruošta ateityje numatomam kultūros paslaugų perdavimui.

Rokiškio rajono savivaldybės tarptautinio bendradarbiavimo veiklų finansavimas 2023 metais siekė 16000 Eur. Komunikacijos ir kultūros skyrius parengė du tarptautinio bendradarbiavimo dokumentus: rezoliuciją Tarptautiniam olimpiniam komitetui dėl sportininkų iš Rusijos Federacijos eliminavimo iš tarptautinių varžybų; bendradarbiavimo sutarties su Červionkos-Leščynų miestu (Lenkija) sutarties projektą. Dėl pastarojo dokumento iš partnerių pastabų nebuvo gauta, tačiau sutarties pasirašymo procedūra nepradėta siekiant išgryninti potencialias bendradarbiavio sritis. Priemonės lėšomis organizuotos 3 išvykos į partnerių susitikimus bei renginius užsienyje: ES miestų sąjungos „Douzelage“ projektą „Laisva spauda ir poveikis (Free Press Under Pressure)“ Sitarde (Nyderlandai); metinį minėtosios organizacijos suvažiavimą nematerialaus paveldo tematika Rovinje (Kroatija); Baltijos miestų sąjungos (UBC) suvažiavimą Gdanske (Lenkija). Išvykose dalyvavo 3 savivaldybės vadovai, 3 administracijos specialistai, 3 savivaldybės įstaigų darbuotojai, 2 jaunimo atstovai. Savivaldybės ir jos biudžetinės įstaigos atstovai dalyvavo 3 ambasadų renginiuose Vilniuje (JAV (2), Rumunija). Rokiškio rajone organizuota 10 tarptautinių svečių priėmimo renginių: JAV ambasados delegacija, Čekijos Respublikos ambasados delegacija, Kazachstano bei Sakartvelo kultūros įstaigų atstovų delegacija; Lenkijos automobilių sporto delegacija; Rokiškio miesto šventės delegacijų priėmimas (Latvija (3), Lenkija, Ukraina). Parengti 8 grupiniai ir individualūs sveikinimai partnerių nacionalinių švenčių proga. Komunikacijos ir kultūros skyrius tarpininkavo 7 užsienio interesantams, ieškantiems projektų partnerių Rokiškio rajone. Iš UBC (Baltijos miestų sąjungos) gauta 18 kvietimų į nuotolinius ir kontaktinius renginius. Pagrindinės šių renginių temos išlieka šios: urbanistika, miestų vystymas; lygios galimybės; jaunimo reikalų politika; ugdymo turinio ir įstaigų aplinkos inovacijos. Į du kvietimus projektinei partnerystei atsiliepė Rokiškio švietimo centras.

2023 m. parengta Rokiškio rajono savivaldybės įstaigų tarptautinio bendradarbiavimo veiklos apžvalga, kuriai informaciją teikė beveik visos biudžetinės įstaigos.

Administruojant Kultūros, sporto, bendruomenės, vaikų ir jaunimo gyvenimo aktyvinimo programos lėšas, parengta ir pasirašyta 120 biudžeto lėšų naudojimo sutarčių (76 – kultūros srities, 44 – kitų programos sričių), vykdyta nuosekli įgyvendinimo stebėsena ir kontrolė. 2023 m. toliau pildyti finansavimo priemonių metraščiai (prioritetinių renginių, kultūros NVO). Jie viešinti savivaldybės interneto svetainėje. Pastebėjus, kad dauguma projektų vykdytojų turi sunkumų pildant projekto ataskaitą, parengta atmintinė projektų vykdytojams su detaliais paaiškinimais. Skyriaus specialistai kultūrai suteikė apie 25 įvairaus pobūdžio konsultacijas pareiškėjams ir projektų vykdytojams.

2023 m. paskutinį ketvirtį tradiciškai parengtas Rokiškio rajono 2024 m. renginių planas. Šiuo didelės apimties dokumentu naudojasi daug suinteresuotųjų šalių: žiniasklaida, rajono vadovai, žiūrovai, seniūnijos, bendruomenės, taip pat ir ne rajone registruoti renginių viešose vietose organizatoriai. 2023 m. išduota 12 renginių viešose vietose leidimų. Didžiąją jų dalį sudaro leidimai mugėms.

2023 m. lapkričio mėn. organizuota kasmetinė rajono kultūros specialistų ir kultūros nevyriausybinių organizacijų kvalifikacijos tobulinimo metodinė diena. Pranešimą apie Aukštaitijos kalendorinių švenčių specifiką skaitė etnologė Nijolė Marcinkevičienė. Projektinėmis patirtimis dalijosi Komunikacijos ir kultūros skyriaus vedėja I. Matelienė, Rokiškio kultūros centro direktorė V. Baltrūnaitė-Kirstukienė, Rokiškio rajono savivaldybės J. Keliuočio viešosios bibliotekos direktorė Daiva Vilkickienė. Dalyviams išduoti kvalifikacijos tobulinimo pažymėjimai. 2023 m. balandžio mėnesį organizuotas Pasaulinės kultūros dienos minėjimas, kurio metu Janinai Komkienei įteiktas Rokiškio rajono savivaldybės kultūros ir meno apdovanojimas – sidabro ženklas „Už nuopelnus Rokiškio krašto kultūrai“.

Darbą užbaigė 2019-2023 m. kadencijos Rokiškio rajono savivaldybės kultūros ir turizmo taryba ir pradėjo naujos sudėties tarybos nariai. Per metus surengti 6 posėdžiai, kuriuose svarstyta daugiau kaip 40 klausimų kultūros, turizmo klausimais.

Komunikacijos ir kultūros skyrius prižiūrėjo kultūros bei turizmo įstaigų veiklą, kuriai iš Savivaldybės biudžeto 2023 m. buvo skirta 3 190 752 Eur biudžeto lėšų, 16,17 proc. daugiau nei 2022 m. – 2 746 722 Eur. Pačios įstaigos gavo 423 200 Eur pajamų, kurias sudarė specialiosios lėšos, projektinių fondų lėšos bei privati parama. Šios lėšos buvo 12 proc. mažesnės nei 2022 m. 482 200 Eur. Tai lėmė mažesnis projektinis finansavimas ir privati parama.

Komunikacijos ir kultūros skyriaus administruojama priemone 2023 m. kaimo kultūrinei veiklai paskirstyta 20 000 Eur.

**PINIGINĖS PARAMOS ADMINISTRAVIMAS IR SOCIALINĖS PASLAUGOS**

Vadovaujantis Lietuvos Respublikos išmokų vaikams įstatymu, Išmokų vaikams skyrimo ir mokėjimo nuostatais, kitais teisės aktais skiriamos ir mokamos išmokos vaikams iš valstybės biudžeto lėšų. Per ataskaitinį laikotarpį keitėsi Lietuvos Respublikos išmokų vaikams reglamentavimas. Buvo didinamos išmokos vaikams, šeimoms, auginančioms 3 ir daugiau vaikų, vaikams su negalia.

Išmokų vaikams gavėjų skaičius, palyginti su 2022 m., sumažėjo, nes 2022 metais dėl karo Ukrainoje atvyko į Rokiškio rajono savivaldybę šeimų iš Ukrainos su mažamečiais vaikais, už kuriuos buvo mokamos išmokos vaikams. 2023 m. ukrainiečių šeimos pradėjo išvykti iš savivaldybės į kitas savivaldybes, respublikas, todėl 2023 m. gavėjų skaičius sumažėjo. Taip pat mažėja ir savivaldybėje gyvenančių vaikų skaičius:

|  |  |  |  |  |  |  |
| --- | --- | --- | --- | --- | --- | --- |
| Išmokos pavadinimas | 2021 metai | | 2022 metai | | 2023 metai | |
| **Išmokėta,**  **tūkst. Eur** | **Vaikų sk.** | **Išmokėta,**  **tūkst. Eur** | **Vaikų  sk.** | **Išmokėta,**  **tūkst. Eur** | **Vaikų sk.** |
| Išmokos vaikams | 4334,427 | 4427 | 4121,342 | 4414 | 5182,008 | 4220 |

**Tikslinių kompensacijų mokėjimas.** Lietuvos Respublikos tikslinių kompensacijų įstatymais nustatytos kompensacijos skiriamos ir mokamos iš valstybės biudžeto lėšų. 2023 m. tikslinių kompensacijų gavėjų skaičius padidėjo, nes rajone didėja senyvo amžiaus asmenų, kuriems nustatomi specialieji poreikiai:

|  |  |  |  |  |  |  |
| --- | --- | --- | --- | --- | --- | --- |
| Išmokos pavadinimas | 2021 metai | | 2022 metai | | 2023 metai | |
| **Išmokėta,**  **tūkst. Eur** | **Gavėjų  sk.** | **Išmokėta,**  **tūkst. Eur** | **Gavėjų  sk.** | **Išmokėta,**  **tūkst. Eur** | **Gavėjų  sk.** |
| Tikslinės kompensacijos | 2425,653 | 1242 | 2682,550 | 1242 | 3196,572 | 1357 |

**Piniginės socialinės paramos mokėjimas.** Užklupus finansiniams sunkumams, rajono savivaldybės gyventojai gali kreiptis dėl piniginės socialinės paramos: socialinės pašalpos, būsto šildymo, karšto ir geriamojo vandens išlaidų kompensacijų, o jeigu jų daugiabutis renovuojamas, – turi teisę kreiptis dėl kredito ir palūkanų įmokų apmokėjimo. Seimui priėmus Piniginės socialinės paramos nepasiturintiems gyventojams įstatymo pataisas, kuriomis nutarta, kad skiriant piniginę socialinę paramą nevertinamas asmens nuosavybės teise turimas turtas. Priėmus pakeitimą nepasiturintiems gyventojams buvo sudarytos palankesnės sąlygos gauti piniginę socialinę paramą tada, kai labiausiai jos reikia, taip jie bus apsaugoti nuo infliacijos sukeltų pasekmių. 2021–2022 metais išaugus energetinių išteklių kainoms, labai išaugo ir rajono gyventojų, kurie galėjo pasinaudoti valstybės parama ir gauti šildymo kompensacijas:

|  |  |  |  |  |  |  |
| --- | --- | --- | --- | --- | --- | --- |
| Išmokos pavadinimas | 2021 metai | | 2022 metai | | 2023 metai | |
| **Išmokėta,**  **tūkst. Eur** | **Asmenų sk.** | **Išmokėta,**  **tūkst. Eur** | **Asmenų sk.** | **Išmokėta,**  **tūkst. Eur** | **Asmenų sk.** |
| Socialinės pašalpos | 1973,994 | 1972 | 2185,531 | 2700 | 2447,284 | 2590 |
| Kieto kuro kompensacijos | 82,006 | 484 | 640,964 | 2886 | 1814,747 | 6026 |
| Būsto šildymo išlaidų ir išlaidų karštam, šaltam vandeniui kompensacijos | 147,087 | 1534 | 430,084 | 2915 | 681,729 | 3084 |
| Kredito, paimto daugiabučiam namui atnaujinti (modernizuoti) ir palūkanų apmokėjimas už asmenis, turinčius teisę į būsto šildymo išlaidų kompensaciją | 63,104 | 170 | 83,017 | 297 | 102,539 | 310 |

**Mokinių nemokamas maitinimas.** Šeimos, auginančios mokyklinio amžiaus vaikus, gali gauti nemokamą maitinimą ir paramą mokinio reikmenims įsigyti prasidedant naujiems mokslo metams. Nepriklausomai nuo šeimos pajamų ir be atskiro prašymo pateikimo, nemokami pietūs mokykloje skiriami visiems prieš mokyklinukams, pirmokams ir antrokams. Nemokamą maitinimą gaunančių vaikų skaičius 2023 metais, palyginti su 2022 m., sumažėjo, nes 2022 metais dėl karo Ukrainoje atvyko į Rokiškio rajono savivaldybę šeimų iš Ukrainos su mokyklinio amžiaus vaikais, kuriems buvo skiriamas nemokamas maitinimas:

|  |  |  |  |  |  |  |
| --- | --- | --- | --- | --- | --- | --- |
| Išmokos pavadinimas | 2021 metai | | 2022 metai | | 2023 metai | |
| **Išmokėta,**  **tūkst. Eur** | **Vaikų sk.** | **Išmokėta,**  **tūkst. Eur** | **Vaikų  sk.** | **Išmokėta,**  **tūkst. Eur** | **Vaikų sk.** |
| Nemokamas mokinių maitinimas | 334,299 | 1524 | 333,644 | 1648 | 376,765 | 1602 |
| Parama mokinio reikmenims | 73,440 | 918 | 84,916 | 923 | 87,612 | 894 |

**Socialinės reabilitacijos paslaugų asmenims su negalia bendruomenėje finansavimas**. Priemonė finansuojama iš valstybės biudžeto ir rajono savivaldybės biudžeto skirtų lėšų. Priemonė skirta gerinti asmenų su negalia socialinę integraciją į visuomenę, įtraukiant asmenų su negalia socialinės integracijos srityje veikiančias nevyriausybines organizacijas teikti asmenims su negalia reikalingas socialinės reabilitacijos paslaugas, kurios padėtų atkurti ar palaikyti asmens su negalia socialinius, savarankiško gyvenimo įgūdžius, didinti jų užimtumą, galimybes savarankiškai dalyvauti bendruomenės gyvenime ir darbo rinkoje. Įgyvendinant priemonę, nuo 2023 metų finansuojamos tik akredituotos organizacijos ir įstaigos:

|  |  |  |  |
| --- | --- | --- | --- |
| Metai | Teikė paslaugas NVO, vnt. | Skirta savivaldybės biudžeto lėšų, Eur | Skirta valstybės biudžeto lėšų, Eur |
| 2021 | 4 | 10424 | 54680 |
| 2022 | 4 | 10062 | 50288 |
| 2023 | 4 | 33511,10 | 82792,50 |

**Būsto ir gyvenamosios aplinkos pritaikymas asmenims su negalia.** Priemonėfinansuojama iš valstybės biudžeto ir rajono savivaldybės biudžeto lėšų, siekiant užtikrinti asmenų su negalia socialinę integraciją, plėtoti aplinkos prieinamumą, užimtumą, jų medicininį, socialinį ir techninį aptarnavimą:

|  |  |  |  |
| --- | --- | --- | --- |
| Metai | Pritaikyta būstų | Skirta savivaldybės biudžeto lėšų, Eur | Skirta valstybės biudžeto lėšų, Eur |
| 2021 | 6 | 11664,89 | 15394,60 |
| 2022 | 4 | 7108,97 | 10726,98 |
| 2023 | 10 | 17943,95 | 95576,93 |

**KITŲ VALSTYBINIŲ (PERDUOTŲ SAVIVALDYBĖMS) FUNKCIJŲ VYKDYMAS**

**Civilinės būklės aktų registravimas.** Įvertinus Rokiškio rajono duomenis, 2023 metais gimusių naujagimių skaičius yra pats mažiausias nuo Lietuvos nepriklausomybės laikotarpio, mirčių per tą patį laikotarpį 2023 metais fiksuota taip pat mažiausiai. Detali ketverių metų statistika pateikiama žemiau esančioje lentelėje.

Per 2023 metus Civilinės metrikacijos ir archyvų skyriuje įregistruotas konkrečių civilinės būklės aktų įrašų skaičius:

|  | **Civilinės būklės akto pavadinimas** | | | | **Civilinės būklės aktų įrašų papildymas, pakeitimas, ištaisymas** | |
| --- | --- | --- | --- | --- | --- | --- |
| Gimimas | Santuoka | Santuokos nutraukimas | Mirtis | Dėl vardo, pavardės ar tautybės pakeitimo | Dėl kitų priežasčių |
| Registravimas Lietuvoje | 119 | 76 | 69 | 517 | 22 | 32 |
| Užsienio valstybėje sudarytų aktų įtraukimas į apskaitą | 19 | 7 | 2 | 6 | - | - |
| Bažnyčios (konfesijų) nustatyta tvarka sudarytų santuokų įtraukimas į apskaitą | - | 25 | - | - | - |  |
| **Iš viso:** | 138 | 108 | 71 | 523 | 54 | |

Gimė 66 berniukai, 72 mergaitės. Tėvystė pripažinta 47 vaikams (2022 m. – 53, 2021 m. – 55, 2020 m. – 38), tėvystė visai nebuvo pripažinta 4 vaikams. Gimė dvi dvynukių mergaičių poros. 24 mamoms gimė po trečią vaiką, 5 mamoms – po ketvirtą, 2 mamoms – po penktą ir po vieną mamą – po šeštą ir septintą vaiką.

Daugiausiai vaikų užsienio valstybėse Lietuvos piliečiams gimė Jungtinėje Karalystėje (8), Vokietijoje (4), Norvegijoje (2), po vieną vaiką gimė Švedijoje, Danijoje, Kipre, Airijoje, Islandijoje. Gautas vienas teismo sprendimas dėl tėvystės nuginčijimo ir nustatymo ir vienas teismo sprendimas tik dėl tėvystės nustatymo.

Į apskaitą skyriuje įtrauktos 6 mūsų šalies piliečių mirtys užsienyje: Jungtinėje Karalystėje – 3, Čekijoje, Islandijoje, Danijoje – po 1. Viena mirtis įregistruota teismo sprendimu pripažinus asmenį mirusiu.

Užsienyje registruotos ir į apskaitą Lietuvoje įtrauktos Lietuvos Respublikos piliečių santuokos pagal šalis: Jungtinės Amerikos Valstijos – 2, Ukraina, Nyderlandai, Ispanija, Jungtinė Karalystė, Vokietija – po 1.

Daugiausia santuokų bažnyčioje 2023 metais sudaryta Rokiškio Šv. apaštalo evangelisto Mato parapijos bažnyčioje – 18, po dvi santuokas Pandėlio ir Kamajų bažnyčiose, po vieną – Lukštų, Obelių ir Panemunėlio bažnyčiose.

Į apskaitą Lietuvoje įtraukti du Lietuvos Respublikos piliečių užsienyje registruoti santuokos nutraukimai: Norvegijoje ir Jungtinėje Karalystėje. Įsigaliojus teisės aktų pakeitimams, nuo 2023 metų santuoką nutraukti galima ir pas notarą (jei nėra nepilnamečių vaikų). Tokių dokumentų iš notarų skyriuje gauta 14.

Dėl vardo ir (ar) pavardės pakeitimo 2023 metais gauti 22 prašymai. Daugiausiai prašymų gauta pakeisti pavardę. Kaip ir ankstesniais metais, pavardes dažniausiai keitė moterys, nes norėjo turėti bendrą su sutuoktiniu pavardę (kai užsienyje registruojant santuoką moters pavardė santuokos dokumente nėra pakeista), susitrumpinti pavardę, susigrąžinti anksčiau turėtą pavardę.

2023 metais pagal pateiktus asmenų prašymus išduoti 397 civilinės būklės aktų įrašus liudijantys išrašai, nuorašai ar kopijos (2022 m. – 393, 2021 m. – 307), 13 pažymų, patvirtinančių kliūčių sudaryti santuoką nebuvimą (2022 m. – 12, 2021 m. – 8). Pareiškėjai prašymuose nurodė, kad santuokas pageidauja sudaryti Kipre (3), Vokietijoje (2), Ispanijoje (2), Latvijoje (2), Austrijoje (1), Švedijoje (1), Tailande (1), Estijoje (1).

**Savivaldybėms pagal teisės aktus priskirtų archyvinių dokumentų tvarkymas.**

Civilinės metrikacijos ir archyvų skyriuje (P. Širvio g. 1, Rokiškis) saugomi 145 kolūkių ir tarybinių ūkių, 95 žemės ūkio bendrovių, 562 privačių juridinių asmenų dokumentai, taip pat nuolat ir ilgai saugomi savivaldybės dokumentai.

Vadovaujantis Lietuvos Respublikos dokumentų ir archyvų įstatymo 16, 17 straipsnių reikalavimais, 2023 metais priimtos toliau saugoti 18 likviduotų juridinių asmenų 1992 dokumentų bylos, kurių saugojimo terminai nepasibaigę: 423 ilgai saugomos bylos ir 1569 trumpai saugomos bylos. Iš viso naikinti atrinktos 422 likviduotų juridinių asmenų trumpai saugomos bylos, kurių saugojimo terminas yra pasibaigęs. Parengti šių bylų naikinimo aktai ir suderinti su Šiaulių regioninio valstybės archyvo Panevėžio filialu.

2019–2023 m. laikotarpiu į Civilinės metrikacijos ir archyvų skyrių priimti saugoti likviduotų juridinių asmenų dokumentai:

|  |  |  |
| --- | --- | --- |
| Metai | Likviduotų juridinių asmenų skaičius | Perimtų saugoti bylų skaičius |
| 2019 | 15 | 372 |
| 2020 | 12 | 873 |
| 2021 | 11 | 840 |
| 2022 | 12 | 272 |
| 2023 | 18 | 1992 |

**Valstybinės kalbos vartojimo kontrolė**. Vykdant valstybės perduotą savivaldybėms valstybinės kalbos vartojimo ir taisyklingumo kontrolės funkciją, atliekama kalbos vartojimo ir taisyklingumo kontrolė apima viešųjų užrašų, žiniasklaidos, įmonių ir įstaigų rengiamų dokumentų kalbos priežiūrą, stebėseną, ar viešieji užrašai ir dokumentai rengiami laikantis teisės aktų ir kalbos vartojimo taisyklingumo reikalavimų, teikiamos konsultacijos Valstybinės kalbos įstatymo, Valstybinės lietuvių kalbos komisijos nutarimų ir kitų teisės aktų, reglamentuojančių valstybinės kalbos vartojimą ir taisyklingumą, klausimais. Savivaldybėje, patikrinta 11 įstaigų, 11 interneto svetainių (išsiųsti raštai, klaidų sąrašai); nuolat konsultuoti savivaldybės administracijos, seniūnijų, įstaigų ir įmonių darbuotojai, asmenys kalbos klausimais el. paštu, telefonu arba žodžiu; derinti išorinių reklamų, iškabų tekstai, renginių skelbimai; savivaldybės tinklalapyje skelbti straipsniai valstybinės kalbos vartojimo klausimais (skiltyje ,,Bendrasis skyrius“ / ,,Skyriaus informacija“). 2023 m. spalio 3 d. surengti nuotoliniai mokymai Rokiškio rajono savivaldybės visuomenės sveikatos biurui, parengta metodinė medžiaga.

**Civilinė sauga**. 2023 metais savivaldybėje buvo paskelbta ekstremalioji situacija dėl sausros. 2023 metais registruota 12 įvykių (rasti sprogmenys).

2023 m. Rokiškio rajono savivaldybėje įvyko 4 Ekstremaliųjų situacijų operacijos centro posėdžiai (priimti sprendimai buvo įgyvendinti); stalo pratybos ,,Gyventojų evakavimo organizavimas – laikinai evakuotų gyventojų surinkimo ir apgyvendinimo organizavimas“; vykdytas gyventojų švietimas civilinės saugos klausimais: ,,Priedangos. Priedangų žymėjimas ir pasirengimas evakuacijai“, „Bendruomenių lyderių mokymai“, „Išgyvenimo krepšys“, „Žinojimas saugo“.

2023 m. buvo vykdoma savivaldybei priklausančių statinių inventorizacija, įvertinti kolektyvinės apsaugos statiniai ir priedangos. Per 2023 m. savivaldybės teritorijoje numatyti 48 kolektyvinės apsaugos statiniai (31 daugiau negu praėjusiais metais), padaugėjo ir priedangų (nuo 6 iki 26).

**Valstybės garantuojamos pirminės teisinės pagalbos teikimo užtikrinimas.** Pirminės teisinės pagalbos per 2023 metus kreipėsi 503 asmenys. Surašyti 179 prašymai antrinei teisinei pagalbai gauti, parengti 5 procesiniai dokumentai, 25  dokumentai, skirti valstybės ir savivaldybių  institucijoms. Šeimos teisės klausimais konsultuoti 204 asmenys (santuokos sudarymas ir nutraukimas, sutuoktinių turtinės teisės ir pareigos, šeimos narių tarpusavio išlaikymas, tėvystės nustatymas ir pripažinimas, kitos vaikų ir tėvų tarpusavio teisės ir pareigos, globa ir rūpyba, įvaikinimas), darbo teisės – 5 (darbo sutarties sudarymas ir vykdymas, darbo užmokestis, garantijos ir kompensacijos, darbo sutarties pasibaigimas, darbuotojų sauga ir sveikata), socialinės apsaugos teisės – 5 (socialinis draudimas, socialinė parama), administracinės teisės ir administracinio proceso klausimais – 22, civilinės teisės ir civilinio proceso – 120, baudžiamosios teisės – 23, baudžiamojo proceso –7 ir kitais klausimais – 15 asmenų. Vykdyti privalomąją mediaciją prašymus pateikė 97 asmenys.

**Jaunimo politikos įgyvendinimas savivaldybėje.** Jaunimo politika Rokiškio rajono savivaldybėje įgyvendinama pagal nacionaliniu mastu išskirtas prioritetines Jauninimo politikos veiklos sritis. Jaunimo reikalų agentūros lėšomis buvo finansuotos 5 programos (atvirųjų jaunimo centrų veiklos projektų finansavimas, Rokiškio jaunimo centro mobiliojo darbo su jaunimu veiklos projektas, savivaldybių jaunimo organizacijų tarybų programų finansavimas, jaunimo savanoriškos tarnybos programų finansavimas, jaunimo vasaros užimtumo ir integracijos į darbo rinką programa).

Rokiškio rajone vykdoma jaunimo savanoriška tarnyba. 2023 metais Jaunimo savanorišką tarnybą baigė 14 jaunų žmonių, jaunuoliai finansuoti Jaunimo reikalų agentūros ir Rokiškio rajono savivaldybės administracijos lėšomis. Jaunimo savanoriškos tarnybai įgyvendinti Rokiškio rajone iš Rokiškio rajono savivaldybės administracijos biudžeto buvo skirta 3000 Eur. Jaunimo savanorišką veiklą organizavo Rokiškio jaunimo organizacijų sąjunga ,,Apvalus stalas“.

Rokiškio rajone taikoma darbo su jaunimu forma – atviras darbas su jaunimu, kurį vykdo Rokiškio jaunimo centras (atvirtas jaunimo centras), dirbantis neformaliojo švietimo ir jaunimo politikos srityje, per ataskaitinius metus atvirame jaunimo centre apsilankė 421 unikalus lankytojas. Rokiškio jaunimo centras vykdo mobilų darbą su jaunimu. Mobilus darbas vykdomas 4 kaimiškose vietovėse (Panemunėlyje, Duokiškyje, Juodupėje, Pandėlyje*)*, kurios labiausiai nutolusios nuo rajono centro. Tokiu būdu siekiama gerinti vaikų ir jaunimo laisvalaikio užimtumą kaimiškose vietovėse. 2023 m., vykdant mobilų darbą, veiklose dalyvavo 108 unikalūs lankytojai, per ataskaitinį laikotarpį mobiliojo darbo su jaunimu komanda organizavo 178 išvykas, skirtas darbui su jaunimu. 2023 m Jaunimo reikalų agentūra skelbė Atvirųjų jaunimo centrų ir atvirųjų jaunimo erdvių finansavimo konkursą, konkurse paraišką pateikė finansavimą gavo Rokiškio jaunimo centras, buvo finansuota atviros jaunimo erdvės įkūrimas Juodupės miestelyje, gautas finansavimas 13000 Eur, nuo 2024 metų pradžios Juodupės miestelyje veikia atvira jaunimo erdvė, dar viena atvira jaunimo erdve veikia Obelių miestelyje, šią atvirojo darbo su jaunimu formą vykdo jaunimo bendrija ,,Sėlos Ramuva“, per ataskaitinius metus atvirosios jaunimo erdvės veiklose dalyvavo 30 unikalūs lankytojai.

2023 m. birželio–rugpjūčio mėnesiais buvo vykdoma jaunimo vasaros užimtumo ir integracijos į darbo rinką programa. Šios programos dalyviai (14–19 metų amžiaus) turėjo galimybę įsidarbinti Rokiškio rajone veikiančiose darbovietėse. Darbdaviams už visu etatu įdarbintą jaunuolį per mėnesį kompensuota 300 Eur. Iš Rokiškio rajono savivaldybės administracijos biudžeto buvo skirta 9683,74 Eur, programoje dalyvavo 23 jaunuoliai, 13 darbdavių, veiklą vykdančių Rokiškio rajone.

2022 m. Rokiškio savivaldybės administracija skelbė jaunimo iniciatyvų finansavimo konkursą, buvo finansuoti 6 jaunimo iniciatyvų projektai, projektų unikalių dalyvių (14–29 metų) skaičius – 671, iš Rokiškio rajono savivaldybės administracijos biudžeto skirta 5000 Eur.

Rokiškio jaunimo organizacijų sąjungos ,,Apvalus stalas“ veiklai bendrai finansuoti iš Rokiškio rajono savivaldybės administracijos biudžeto skirta 6730 Eur, iš Jaunimo reikalų agentūros buvo skirta 19100 Eur.

Rokiškio rajono savivaldybėje veikė Jaunimo reikalų taryba, per ataskaitinius metus surengusi 5 posėdžius.

**Tarpinstitucinis bendradarbiavimas.** Rokiškio rajono savivaldybės administracijoje 2023 m. buvo gauta 59 prašymai, kurie buvo nukreipti nagrinėti Savivaldybės vaiko gerovės komisijai.

Paveikslėlis, kuriame yra tekstas, ekrano kopija, Šriftas, skaičius

Automatiškai sugeneruotas aprašymas

2023 m. Savivaldybės vaiko gerovės komisija organizavo 9 posėdžius, kuriuose nagrinėjo prašymus dėl minimalios priežiūros priemonių skyrimo, dėl privalomo ikimokyklinio ugdymo skyrimo, dėl koordinuotai teikiamų paslaugų, dėl pagalbos organizuojant mokymosi procesą ir tvirtino Savivaldybės vaiko gerovės komisijos 2023 m. veiklos planą. Aštuoni komisijos posėdžiai vyko įprastu būdu, vienas – nuotoliniu. 2023 m. nebuvo gauta prašymų dėl vidutinės priežiūros priemonių ar auklėjamojo poveikio priemonių skyrimo.

2023 m. į Rokiškio rajono savivaldybės administraciją dėl pagalbos organizuojant mokymosi procesą kreipėsi dvi švietimo įstaigos, dėl minimalių priežiūros priemonių skyrimo kreipėsi Panevėžio apskrities vyriausiojo policijos komisariato Rokiškio policijos komisariatas (46) ir Panevėžio apygardos prokuratūros Panevėžio apylinkės prokuratūra (1), kitų savivaldybių policijos komisariatai (2), dėl privalomo ikimokyklinio ugdymo skyrimo kreipėsi Rokiškio socialinių paslaugų centras (8). Visi prašymai buvo nukreipti nagrinėti Savivaldybės vaiko gerovės komisijai. Dažniausiai dėl minimalių priežiūros priemonių skyrimo į Rokiškio rajono savivaldybės administraciją kreipiasi policijos komisariatas, kai nepilnamečiai padaro administracinio nusižengimo požymių turinčias veikas arba baudžiamojo kodekso veikos požymių turinčias veikas.

2023 m. Savivaldybės vaiko gerovės komisija siūlė skirti penkias vaiko minimalias priežiūros priemones, skyrė vieną koordinuotai teikiamą paslaugą ir septynis privalomus ikimokyklinius ugdymus. Kai nepilnamečiui skiriamos minimalios priežiūros priemonės, įstatyminiams vaiko atstovams (vaiko tėvams, globėjams, įtėviams) skiriamos koordinuotai teikiamos paslaugos, todėl bendras koordinuotai teikiamų skirtų paslaugų skaičius – 6. Dviem atvejais minimalios priežiūros priemonė buvo skirtos kartu skiriant šeimai atvejo vadybą. Dažnai nebuvo skirtos priemonės todėl, kad šeimai jau teikiama atvejo vadyba ir buvo siūloma papildyti Pagalbos šeimai planą komisijos siūlomomis priemonėmis.

Bendras nepilnamečių 2023 m. padarytų administracinių nusižengimų skaičius – 52. Daugiausiai padarytų nusižengimų ir nusikalstamų veikų susiję su fizinio skausmo sukėlimu (19), vagystėmis iš parduotuvių (14), viešosios tvarkos pažeidimu, turto sugadinimu (4), elektroninių cigarečių ar jo skysčio turėjimu (7), alkoholio vartojimu viešose vietose (4), kelių eismo taisyklių pažeidimais (2), disponavimo pornografinio turinio medžiaga ir jos platinimu (1), narkotinių medžiagų vartojimu (1). Kadangi administracinio nusižengimo požymių turinčias veikas arba nusikalstamos veikos požymių turinčias veikas padarė nepilnamečiai, kuriems iki veikų padarymo datos nebuvo sukakę 16 metų, informacija perduodama savivaldybės administracijos direktoriui ir Valstybės vaikų teisių paslaugos ir įvaikinimo tarnybai. Buvo gauti 3 pranešimai apie asmenis, kurie sulaukė amžiaus, nuo kurio gresia administracinė atsakomybė, informuojant apie skirtas bylos nagrinėjimo datas.

Paveikslėlis, kuriame yra tekstas, ekrano kopija, Šriftas, monitorius

Automatiškai sugeneruotas aprašymas

Pagal Rokiškio rajono savivaldybės administracijos direktoriaus 2021 m. vasario 10 įsakymą Nr. AV-113 „Dėl Vaiko minimalios ir vidutinės priežiūros priemonių ar auklėjamojo poveikio priemonės įgyvendinimo Rokiškio rajono savivaldybėje organizavimo, koordinavimo ir kontrolės tvarkos aprašo patvirtinimo“, gavus Rokiškio rajono savivaldybės administracijoje informaciją apie nepilnamečio padarytą teisės pažeidimą ar vieną administracinį nusižengimą padariusius nepilnamečius, surenkama informacija ir, jeigu charakteristika teigiama, jie stebimi, teikiamos rekomendacijos mokyklai dėl prevencinės veiklos stiprinimo. 2023 metais vyko 23 individualūs pokalbiai, informuojant nepilnametį apie gresiančias atsakomybes sulaukus amžiaus, nuo kurio gresia administracinė ar baudžiamoji atsakomybė, taip pat siekiant išsiaiškinti priežastis, kurios paskatino nusikalsti.

Nepilnamečių, dariusių nusižengimus ir nusikalstamas veikas, amžius svyruoja nuo 10 iki 17 metų. Jaunesnio amžiaus vaikai dažniausiai linkę į smulkias vagystes, elektroninių cigarečių ar jų skysčių turėjimą, kelių eismo taisyklių pažeidimus, fizinio skausmo sukėlimą bendraamžiams, patyčias socialiniuose tinkluose. Vyresnio amžiaus – alkoholio vartojimą, neteisėtą cigarečių įsigijimą, viešosios tvarkos pažeidimus.

2023 metais didelis dėmesys skirtas prevenciniam darbui su nepilnamečiais, kai tik iškilusios elgesio problemos sprendžiamos mokyklų vaiko gerovės komisijos posėdžiuose. Tokiuose posėdžiuose svarstytas 21 vaikas dažniausiai dėl netinkamo elgesio pamokose, trukdymo mokytis kitiems mokiniams ir mokyklos nelankymo. Po pokalbio mokinys dar kurį laiką stebimas, bendradarbiaujama su mokykla, pasikeičiama informacija apie elgesio pokyčius.

**SENIŪNIJŲ VEIKLA**

Seniūnijų veiklą reglamentavo veiklos nuostatai. Seniūnijos savo veikloje vadovavosi Lietuvos Respublikos Konstitucija, Civiliniu kodeksu, Vietos savivaldos įstatymu, kitais įstatymais, Vyriausybės nutarimais, Rokiškio rajono savivaldybės tarybos sprendimais, mero potvarkiais, administracijos direktoriaus įsakymais ir kitais savivaldybės institucijų sprendimais. 2023 m. veiklą vykdė vadovaudamosi Rokiškio rajono savivaldybės administracijos direktoriaus 2023 m. gegužės 16 d. įsakymu Nr. AV-386 „Dėl Rokiškio rajono savivaldybės administracijos seniūnijų 2023 metų veiklos planų patvirtinimo“ patvirtintu metiniu veiklos planu (toliau – Metinis veiklos planas). Metinis veiklos planas parengtas remiantis trimečiu Rokiškio rajono savivaldybės strateginiu veiklos planu, kuriame suformuluota savivaldybės misija, strateginiai tikslai, aprašytos vykdomos programos, siekiami rezultatai ir numatomi finansavimo šaltiniai bei žmogiškieji ištekliai jiems įgyvendinti.

Seniūnijų veikla finansuota iš savivaldybės biudžeto. Seniūnijos ir seniūno funkcijoms įgyvendinti reikalingos lėšos gali būti skiriamos ir iš kitų finansavimo šaltinių.

**Juodupės seniūnija** 2023 metais buvo 10,5 etato. Iš jų 2 – valstybės tarnautojai, likusieji – dirbantys pagal darbo sutartis.

**Seniūnijos duomenų pokytis per 2023 metus**

|  |  |  |  |
| --- | --- | --- | --- |
| **Rodiklis** | **Mato vnt.** | **2022-12-31** | **2023-12-31** |
| Seniūnijos plotas | ha | 19200 | 19200 |
| Gyventojų skaičius | žmonės | 2788 | 2734 |
| Kaimų skaičius | vnt. | 58 | 58 |
| Bendras seniūnijos vidaus kelių ilgis | km | 140 | 140 |
| Valomų šaligatvių ilgis | km | 5 | 5 |
| Valomų gatvių ilgis | km | 17 | 17 |
| Valomų gatvių skaičius | vnt. | 58 | 58 |
| Veikiančių kapinių skaičius | vnt. | 11 | 11 |
| Neveikiančių kapinių skaičius | vnt. | 18 | 18 |
| Kapinių teritorijų plotas | ha | 12 | 12 |
| Lankytinų vietų seniūnijoje skaičius | vnt. | 8 | 8 |
| Kultūros paveldo objektų skaičius | vnt. | 3 | 3 |
| Eksploatuojamų šviestuvų skaičius | vnt. | 235 | 235 |
| Parkų skaičius | vnt. | 2 | 2 |
| Seniūnijos prižiūrimų viešųjų erdvių plotas | ha | 6,9 | 6,9 |
| Seniūnijos prižiūrimų gėlynų plotas | ha | 0,20 | 0,20 |
| Socialiai remtinų šeimų skaičius | vnt. | 195 | 286 |

Juodupės seniūnijoje veikė penkios bendruomenės: Juodupės miestelio, Aleknų, Didsodės, Lukštų, Onuškio ir Maineivų kaimų.

Seniūnijos teritorija suskirstyta į keturias seniūnaitijas: Didsodės, Juodupės, Lukštų, Onuškio. Juodupės seniūnijos seniūnaitijose 2023 metais buvo organizuojami seniūnaičių rinkimai, Didsodės seniūnaitijoje išrinktas į seniūnaičius Dainius Luibys, Juodupės seniūnaitijoje – Kristina Alsytė-Daščiorienė, Onuškio seniūnaitijoje – Elena Blažienė, Lukštų seniūnaitijoje seniūnaitis neišrinktas neatsiradus kandidatui.

Juodupės miestelyje yra Juodupės gimnazija, ambulatorija, biblioteka, vaikų darželis, vaikų dienos centras. Juodupėje, Didsodės, Lukštų ir Onuškio kaimuose veikė Rokiškio rajono savivaldybės J. Keliuočio viešosios bibliotekos filialai.

**Jūžintų seniūnija** 2023 m. pradžioje buvo 14,75 etato, metų pabaigoje – 19,75 etato. Seniūnijoje dirbo 2 valstybės tarnautojai, likusieji – dirbantys pagal darbo sutartis.

**Seniūnijos duomenų pokytis per 2023 metus**

|  |  |  |  |
| --- | --- | --- | --- |
| **Rodiklis** | **Mato vnt.** | **2023-01-01** | **2023-12-31** |
| Seniūnijos plotas | ha | 19500 | 19500 |
| Gyventojų skaičius | žmonės | 1374 | 1315 |
| Kaimų skaičius | vnt. | 56 | 56 |
| Bendras seniūnijos vidaus kelių ilgis | km | 183 | 181,932 |
| Valomų gatvių ir šaligatvių ilgis | km | 19,61 | 19,61 |
| Gatvių skaičius | vnt. | 55 | 55 |
| Veikiančių kapinių skaičius | vnt. | 3 | 3 |
| Neveikiančių kapinių skaičius | vnt. | 28 | 33 |
| Kapinių teritorijų plotas | ha | 3,5 | 3,5 |
| Lankytinų vietų seniūnijoje skaičius | vnt. | 23 | 23 |
| Kultūros paveldo objektų skaičius | vnt. | 35 | 35 |
| Eksploatuojamų šviestuvų skaičius | vnt. | 170 | 183 |
| Parkų skaičius | vnt. | 1 | 1 |
| Seniūnijos prižiūrimų želdinių plotas | ha | 15,3 | 17,1 |
| Seniūnijos prižiūrimų gėlynų plotas | ha | 0,9 | 0,9 |
| Socialiai remtinų šeimų skaičius seniūnijoje | vnt. | 68 | 70 |

Jūžintų seniūnijos teritorija suskirstyta į keturias seniūnaitijas: Jūžintų, Čivylių, Ragelių ir Laibgalių. Visose seniūnaitijose išrinkti seniūnaičiai.

Jūžintų seniūnijoje veiklą vykdė Rokiškio kultūros centro padaliniai Jūžintuose ir Laibgaliuose, yra susikūręsRokiškio kultūros centro rajono padalinio Jūžintuose sakralinės muzikos kolektyvas „Aleliuja“ (vadovė – Vilma Likienė).

Veiklą vykdė Jūžintų kaimo, Laibgalių ir Ragelių bendruomenės, asociacija „Mūsų Jūžintai“, draugija „Kuparas“, sporto-pramogų klubas „Elniaragis“, kuris metų pabaigoje nutraukė veiklą. Seniūnijos teritorijoje veikė Stačiaragio medžiotojų klubas ir Jūžintų medžiotojų būrelis.

Iki 2023 m. rugsėjo mėn. Jūžintų miestelyje veikė Kamajų A. Strazdo gimnazijos Jūžintų skyrius. Nuo rugsėjo 1 d. Jūžintų skyrius uždarytas. Laibgalių kaime veikė Rokiškio Senamiesčio progimnazijos Laibgalių ikimokyklinio ugdymo skyrius, keturi J. Keliuočio viešosios bibliotekos filialai: Čivylių, Jūžintų, Laibgalių ir Ragelių.

Seniūnijos teritorijoje yra Žiūkeliškių poilsiavietė, kurioje laisvalaikį gali leisti biudžetinių, viešųjų įstaigų ar visuomeninių organizacijų atstovai. Sudarytos 7 sutartys, surinkta 1343,06 Eur lėšų.

Jūžintų miestelyje veikė Rokiškio socialinės paramos centro filialas – Jūžintų dienos ir trumpalaikės globos centras. Seniūnijoje buvo keturios parduotuvės, du bendrosios praktikos gydytojo kabinetai.

Gyventojų skaičius seniūnijoje kasmet mažėja. Per 10 metų (nuo 2014 metų iki 2023 m.) seniūnijoje sumažėjo 439 gyventojais.

**Kamajų s**eniūnijoje 2023 m. patvirtinta 15,00 pareigybių (14,25 etato). Iš jų 2 – valstybės tarnautojai, likusieji – dirbantys pagal darbo sutartis.

**Seniūnijos duomenų pokytis per 2023 metus**

|  |  |  |  |
| --- | --- | --- | --- |
| **Rodiklis** | **Mato vnt.** | **2023-01-01** | **2023-12-31** |
| Seniūnijos plotas | ha | 20095 | 20095 |
| Gyventojų skaičius | žmonės | 1698 | 1634 |
| Gyvenamųjų vietovių / kaimų skaičius | vnt. | 80 | 80 |
| Bendras seniūnijos vidaus kelių ir gatvių ilgis | km | 270,785 | 269,205 |
| Valomų gatvių skaičius | vnt. | 54 | 54 |
| Valomų gatvių ilgis | km | 41,3 | 41,3 |
| Valomų šaligatvių ilgis | km | 5,1 | 5,1 |
| Bendras kapinių skaičius | vnt. | 58 | 59 |
| Veikiančių kapinių skaičius | vnt. | 12 | 11 |
| Riboto veikimo kapinių skaičius | vnt. | 4 | 9 |
| Neveikiančių kapinių skaičius | vnt. | 42 | 39 |
| Bendras kapinių teritorijų plotas | ha | 10,37 | 10,98 |
| Lankytinų vietų seniūnijoje skaičius | vnt. | 22 | 22 |
| Kultūros paveldo objektų skaičius | vnt. | 68 | 68 |
| Parkų skaičius | vnt. | 2 | 2 |
| Eksploatuojamų šviestuvų skaičius | vnt. | 181 | 190 |
| Paplūdimių skaičius | vnt. | 5 | 5 |
| Prižiūrimų gėlynų plotas | ha | 0,5 | 0,5 |
| Seniūnijos prižiūrimų viešųjų erdvių plotas | ha | 51,55 | 51,64 |

Kamajų seniūnijoje veiklą vykdė šešios kaimo bendruomenės: Kamajų miestelio, Aukštakalnių, Duokiškio, Kalvių, Salų ir Verksnionių kaimų bendruomenės. Seniūnijos teritorija suskirstyta į šešias seniūnaitijas: Aukštakalnių, Duokiškio, Kalvių, Kamajų, Salų ir Verksnionių. Visose seniūnaitijose išrinkti seniūnaičiai. Kamajų seniūnaitijoje pirmą kartą išsirinktas seniūnaitis.

Kamajų miestelyje veikė Kamajų Antano Strazdo gimnazija ir Kamajų Antano Strazdo gimnazijos ikimokyklinio ugdymo skyrius, InMediCA klinika bei ,,Benu“ vaistinės Kamajų skyriai, šeši Rokiškio rajono savivaldybės Juozo Keliuočio viešosios bibliotekos filialai: Aukštakalnių, Duokiškio, Kalvių, Kamajų, Salų ir Verksnionių.

**Kazliškio s**eniūnijoje 2023 m. patvirtinti 7 etatai, iš jų 1 – valstybės tarnautojas, likusieji – dirbantys pagal darbo sutartis.

**Seniūnijos duomenų pokytis per 2023 metus**

|  |  |  |  |
| --- | --- | --- | --- |
| **Rodiklis** | **Mato vnt.** | **2023-01-01** | **2024-01-01** |
| Seniūnijos plotas | ha | 10 148 | 10 148 |
| Gyventojų skaičius | žmonės | 536 | 529 |
| Kaimų skaičius | vnt. | 46 | 46 |
| Bendras seniūnijos vidaus kelių ilgis | km | 101,1 | 101,1 |
| Valomų šaligatvių ilgis | km | 2,57 | 2,57 |
| Gatvių skaičius | vnt. | 12 | 12 |
| Veikiančių kapinių skaičius | vnt. | 9 | 9 |
| Neveikiančių kapinių skaičius | vnt. | 9 | 9 |
| Kapinių teritorijų plotas | ha | 3,04 | 3,04 |
| Lankytinų vietų seniūnijoje skaičius | vnt. | 9 | 9 |
| Eksploatuojamų šviestuvų skaičius | vnt. | 54 | 54 |
| Seniūnijos prižiūrimų teritorijų plotas | ha | 8,71 | 8,71 |

Kazliškio seniūnijoje veiklą vykdė dvi kaimo bendruomenės: Konstantinavos bendruomenės santalka ir Kazliškio kaimo bendruomenė. Taip pat veikia dvi visuomeninės organizacijos: asociacija „Kazliškio kooperacijos ir užimtumo centras“ ir asociacija „Kazliškio jaunimo užimtumo centras“.

Seniūnijos teritorija suskirstyta į tris seniūnaitijas: Kazliškio, Konstantinavos ir Degenių. Kazliškio gyvenvietėje ir Konstantinavos kaime veikė Rokiškio rajono savivaldybės Juozo Keliuočio viešosios bibliotekos filialai.

**Kriaunų seniūnija.** 2023 metų pradžioje seniūnijoje buvo patvirtinta 11 etatų, iš jų 2 – valstybės tarnautojai, likusieji – dirbantys pagal darbo sutartis.

**Seniūnijos duomenų pokytis per 2023 metus**

|  |  |  |  |
| --- | --- | --- | --- |
| **Rodiklis** | **Mato vnt.** | **2023-01-01** | **2023-12-31** |
| Seniūnijos plotas | ha | 10526 | 10526 |
| Gyventojų skaičius | žmonės | 769 | 728 |
| Kaimų skaičius | vnt. | 28 | 28 |
| Seniūnijos vietinių kelių ilgis | km | 128,58 | 130,76 |
| Šaligatvių plotas | kv. m. | 2000 | 2000 |
| Gatvių skaičius | vnt. | 38 | 38 |
| Veikiančių kapinių skaičius | vnt. | 6 | 6 |
| ha | 2,20 | 2,20 |
| Neveikiančių kapinių skaičius | vnt. | 13 | 13 |
| ha | 2,00 | 2,00 |
| Lankytinų vietų seniūnijoje skaičius | vnt. | 17 | 17 |
| Eksploatuojamų šviestuvų skaičius | vnt. | 86 | 86 |
| Parkų skaičius | vnt. | 2 | 2 |
| Seniūnijos prižiūrimų želdinių plotas | ha | 8,00 | 8,00 |
| Seniūnijos prižiūrimų gėlynų plotas | ha | 0,5 | 0,5 |
| Socialiai remtinų asmenų (gaunančių maisto paketus) skaičius | vnt. | 210 | 181 |
| Seniūnijos eksploatuojami, apskaitoje esantys pastatai ir patalpos (plotas – 4602,05 kv. m.), iš jų:  savivaldybės būstas – 1 (plotas –59,04 kv. m.);  socialiniai būstai – 3 (plotas – 147,26 kv. m.);  kitos paskirties pastatai – 7 (plotas – 4395,75 kv. m.) | vnt. | 10 | 10 |
| Seniūnijos prižiūrimi, apskaitoje esantys žemės sklypai | vnt. | 15 | 15 |
| ha | 12,50 | 12,50 |

Kriaunų seniūnijos teritorija suskirstyta į dvi seniūnaitijas – Kriaunų ir Lašų. Seniūnijoje veiklą vykdė Kriaunų bendruomenė, Lašų kaimo bendruomenė ir asociacija „Sartai mano kraštas“.

Kriaunų buvusiame mokyklos pastate veikė asociacijos Maltos ordino pagalbos tarnybos vaikų dienos centras „Pas maltiečius“, asociacijos Rokiškio rajono neįgaliųjų draugijos Kriaunų padalinys.

Kriaunų seniūnijoje2023 m. sausio 1 d. gyveno 769 gyventojai, čia deklaravę savo gyvenamąją vietą.

**Obelių** seniūnijoje 2023 m. patvirtinta 16 etatų. Iš jų 2 – valstybės tarnautojai, likusieji –dirbantys pagal darbo sutartis.

**Seniūnijos duomenys 2023 metais**

|  |  |  |
| --- | --- | --- |
| **Rodiklis** | **Mato vnt.** | **2023-12-31** |
| Seniūnijos plotas | ha | 24000 |
| Gyventojų skaičius | žmonės | 2335 |
| Kaimų skaičius | vnt. | 141 |
| Bendras seniūnijos vidaus kelių ilgis | km | 189 |
| Gatvių skaičius | vnt. | 60 |
| Parkų skaičius | vnt. | 3 |
| Veikiančių kapinių skaičius | vnt. | 21 |
| Neveikiančių kapinių skaičius | vnt. | 32 |
| Riboto laidojimo kapinių skaičius | vnt. | 5 |
| Kapinių teritorijų plotas | ha | 12,65 |
| Lankytinų vietų seniūnijoje skaičius | vnt. | 42 |
| Kultūros, istorijos paveldo objektų skaičius | vnt. | 22 |
| Seniūnijos prižiūrimų želdinių plotas | ha | 27 |
| Seniūnijos prižiūrimų gėlynų plotas | ha | 0,45 |
| Socialiai remtinų šeimų skaičius | vnt. | 136 |
| Mirusių asmenų | vnt. | 40 |
| Gimusių vaikų | vnt. | 13 |
| Išvykusių asmenų | vnt. | 16 |
| Atvykusių (ir pakeitusių gyvenamąją vietą seniūnijos teritorijoje) asmenų | vnt. | 174 |
| Šeimų, kurioms teikiamos soc. paslaugos | vnt. | 17 |

Obelių seniūnijoje veikė penkios kaimo bendruomenės: Obelių bendruomenės centras, Aleksandravėlės kaimo bendruomenė, Antanašės bendruomenės centras, Kairelių kaimo bendruomenė ir Pakriaunių kaimo bendruomenė ir prie jos esantis Vaikų dienos centras; trys visuomeninės organizacijos: jaunimo bendrija „Sėlos Ramuva“, asociacija „Vienožinskio tėviškės bendruomenė“, asociacija Andriaus Dručkaus iniciatyva.

Seniūnijos teritorija suskirstyta į penkias seniūnaitijas: Aleksandravėlės, Antanašės-Zarinkiškių-Stasiūnų, Gediškių-Bučiūnų, Pakriaunių, Obelių m. - Obelių priemiesčio k.. 2023 metais vykusiuose rinkimuose kiekvienoje seniūnaitijoje išrinktas seniūnaitis.

Obelių seniūnijoje Obelių mieste veiklą vykdė Obelių gimnazija su neformalaus ugdymo centru, Obelių savarankiško gyvenimo namai, Laisvės kovų istorijos muziejus, Obelių ambulatorija, Obelių girininkija, Lietuvos pašto filialas, ,,Gintarinė“ vaistinė, Obelių socialinių paslaugų namai ir juose įsikūrę Krizių centras, Kultūros padalinys ir Vaikų dienos centras.

Obelių m., Pakriaunių k., Gediškių k., Aleksandravėlės k., Antanašės k. veikė Rokiškio rajono savivaldybės Juozo Keliuočio viešosios bibliotekos filialai.

Seniūnijos teritorijoje dirbo nemažai verslo įmonių. Obelių mieste įsikūrusi medžio apdirbimo įmonė „Ramundas“ GM, prekybos tinklo „Aibė“ parduotuvės, „Sabavilis“, ,,Daividos“ ir „Darolos“ parduotuvės, autoservisas ,,Automasta“, kirpykla, parduotuvė ,,Gėlinukas“, Erikos siuvimo ir dizaino studija. Audronių I kaime – Obelių spirito varykla ir „Rokiškio aliejinė“, Obelių Priemiesčio k. kavinė ,,Obelių malūnas“, šunų ir kačių kirpykla ,,Grafas“.

**Panemunėlio** seniūnijoje 2023 m. sausio 1 d. patvirtinta 8,5 etato. Iš jų – 2 valstybės tarnautojai, likusieji darbuotojai dirbo pagal darbo sutartis.

**Bendrieji duomenys apie seniūniją**

|  |  |  |  |
| --- | --- | --- | --- |
| **Rodiklis** | **Mato vnt.** | **2023-01-01** | **2023-12-31** |
| Seniūnijos plotas | ha | 14100 | 14100 |
| Gyventojų skaičius | žmonės | 1116 | 1143 |
| Kaimų skaičius | vnt. | 48 | 48 |
| Bendras seniūnijos vidaus kelių ilgis | km. | 114,173 | 111,400 |
| Gatvių ilgis kaimuose ir gyvenvietėse | km | 10,615 | 10,615 |
| Valomų gatvių ir šaligatvių ilgis | km | 10,615 | 10,615 |
| Valomų šaligatvių ilgis | km | 3,214 | 3,214 |
| Veikiančių kapinių skaičius | vnt. | 4 | 4 |
| Neveikiančių kapinių skaičius | vnt. | 6 | 6 |
| Kapinių teritorijų plotas | ha | 2,64 | 2,64 |
| Lankytinų vietų seniūnijoje skaičius | vnt. | 13 | 13 |
| Parkų skaičius | vnt. | 1 | 1 |
| Seniūnijos prižiūrimų viešųjų erdvių plotas | ha | 7,109 | 7,109 |
| Seniūnijos prižiūrimų gėlynų plotas | ha | 0,25 | 0,25 |
| Socialiai remtinų šeimų (asmenų) skaičius | vnt. | 57 | 54 |
| Eksploatuojamų gatvių apšvietimo šviestuvų skaičius | vnt. | 124 | 135 |

Panemunėlio seniūnijoje buvo trys kaimo bendruomenės: Panemunėlio geležinkelio stoties, Panemunėlio miestelio ir Augustinavos kaimo. Aktyviai veikė Panemunėlio miestelio bendruomenė ir asociacija Panemunėlio kraštas. Seniūnijos teritorija suskirstyta į keturias seniūnaitijas: Augustinavos, Panemunėlio geležinkelio stoties, Panemunėlio miestelio ir Šetekšnos. Visose seniūnaitijose išrinkti seniūnaičiai.

Gyventojų skaičius iki 20213 m. seniūnijoje kasmet mažėjo:

2019 m. – 1208 gyventojai;

2020 m. – 1180 gyventojų;

2021 m. – 1151 gyventojas;

2022 m. – 1116 gyventojai;

2023m. – 1143 gyventojai.

**Pandėlio** seniūnijoje 2023 m. buvo patvirtinta 16,5 etato, iš jų 2 – valstybės tarnautojai, likusieji – dirbantys pagal darbo sutartis. Etatų skaičius ataskaitiniais metais nesikeitė.

Pandėlio seniūnijoje veiklą vykdė penkios kaimo bendruomenės: Pandėlio miesto, Lailūnų, Sriubiškių, Panemunio, Suvainiškio kaimo bendruomenės. Seniūnijos teritorija suskirstyta į septynias seniūnaitijas: Pandėlio, Gerkonių, Sriubiškių, Lailūnų, Apaščios, Panemunio ir Suvainiškio. Dėl pernelyg nedidelio gyventojų skaičiaus Puodžialaukės seniūnaitija mero potvarkiu panaikinta. 2023 metais išrinkti šeši seniūnaičiai. Neišrinktas Apaščios seniūnaitijos seniūnaitis, nes seniūnaitijos gyventojai nepasiūlė nė vieno kandidato.

Pandėlio seniūnijoje veikė Pandėlio gimnazija, Pandėlio universalus daugiafunkcis centras, veikia VŠĮ Rokiškio PASPC Pandėlio ambulatorija, Rokiškio rajono savivaldybės Juozo Keliuočio viešosios bibliotekos penki filialai.

**Seniūnijos duomenų pokytis per 2023 metus**

|  |  |  |  |
| --- | --- | --- | --- |
| **Rodiklis** | **Mato vnt.** | **2023-01-01** | **2024-01-01** |
| Seniūnijos plotas | ha | 32439 | 32439 |
| Gyventojų skaičius | žmonės | 2380 | 2297 |
| Gyvenamųjų vietovių skaičius | vnt. | 124 | 124 |
| Bendras seniūnijos vidaus kelių ir gatvių ilgis | km | 285,51 | 284,68 |
| Valomų šaligatvių ilgis | km | 2,11 | 2,11 |
| Valomų gatvių ilgis | km | 33,98 | 33,98 |
| Valomų gatvių skaičius | vnt. | 49 | 49 |
| Veikiančių kapinių skaičius | vnt. | 25 | 10 |
| Riboto naudojimo kapinių skaičius | vnt. | 0 | 14 |
| Neveikiančių kapinių skaičius | vnt. | 31 | 22 |
| Kapinių teritorijų plotas | ha | 10,7 | 9.23 |
| Lankytinų vietų seniūnijoje skaičius | vnt. | 12 | 12 |
| Kultūros paveldo objektų teritorijų skaičius | vnt. | 6 | 10 |
| Saugomų teritorijų skaičius | vnt. | 2 | 2 |
| Eksploatuojamų šviestuvų skaičius | vnt. | 289 | 353 |
| Parkų skaičius | vnt. | 3 | 3 |
| Seniūnijos prižiūrimų viešųjų erdvių plotas | ha | 18,3 | 18,3 |

**Rokiškio kaimiškoji seniūnijoje** 2023 m. patvirtinti 9 etatai. Iš jų 2 – valstybės tarnautojai, likusieji – dirbantys pagal darbo sutartis. Nuo 2023 m. gruodžio 6 d. įsteigtas 1 papildomas darbininko etatas.

**Seniūnijos duomenų pokytis per 2023 metus**

|  |  |  |  |
| --- | --- | --- | --- |
| **Rodiklis** | **Mato vnt.** | **2023-01-01** | **2023-12-31** |
| Seniūnijos plotas | ha | 28531 | 28531 |
| Gyventojų skaičiaus pokytis | žmonės | 4309 | 4202 |
| Kaimų skaičius | vnt. | 102 | 102 |
| Bendras seniūnijos vidaus kelių ilgis | km | 278 | 278 |
| Valomų gatvių, kelių ilgis | km | 220 | 220 |
| Valomų šaligatvių ilgis | km | 4,95 | 4,95 |
| Gatvių skaičius | vnt. | 224 | 105 |
| Veikiančių kapinių skaičius | vnt. | 6 | 7 |
| Neveikiančių kapinių skaičius | vnt. | 26 | 32 |
| Kapinių teritorijų plotas | ha | 5,5 | 8,8456 |
| Lankytinų vietų seniūnijoje skaičius | vnt. | 27 | 28 |
| Kultūros paveldo objektų skaičius | vnt. | 10 | 10 |
| Eksploatuojamų šviestuvų skaičius | vnt. | 283 | 290 |
| Parkų skaičius | vnt. | 6 | 6 |
| Seniūnijos prižiūrimų viešųjų erdvių plotas | ha | 32,2 | 32,62 |
| Seniūnijos prižiūrimų gėlynų plotas | ha | 0,4 | 0,6 |
| Socialiai remtinų asmenų (gaunančių maisto paketus) skaičius | vnt. | 824 | 855 |

Seniūnijoje veiklą vykdė šešios kaimo bendruomenės: Bajorų, Kavoliškio, Sėlynės, Skemų, Žiobiškio ir kaimo bendruomenė „Čedasai“. Kaimo bendruomenė „Čedasai“ (kodas 300097707) Registrų centro 2023-06-21sprendimu likviduota kaip juridinis vienetas (CK 2.70 str.), nes neteikė ataskaitų.

Didžiosiose seniūnijos gyvenvietėse deklaruotų asmenų skaičius: Bajorų k. – 503, Čedasų mstl. – 137, Kavoliškio k. – 1067, Sėlynės k. – 164, Skemų k. – 547, Žiobiškio k. – 273.

Seniūnijos teritorija suskirstyta į šešias seniūnaitijas: Čedasų, Bajorų, Kavoliškio, Sėlynės, Skemų ir Žiobiškio. Visose šešiose seniūnaitijose išrinkti seniūnaičiai.

**Rokiškio miesto seniūnija.** Seniūnijoje 2023 m. pradžioje patvirtinti 5 etatai. Iš jų 2 – valstybės tarnautojai, likusieji – dirbantys pagal darbo sutartis.

**Seniūnijos duomenų pokytis per 2023 metus**

|  |  |  |  |
| --- | --- | --- | --- |
| **Rodiklis** | **Mato vnt.** | **2023-01-01** | **2023-12-31** |
| Seniūnijos plotas | ha | 1157,16 | 1157,16 |
| Gyventojų skaičius | žmonės | 11838 | 11671 |
| Bendras seniūnijos gatvių ilgis | km | 55 | 55 |
| Valomų gatvių ir šaligatvių ilgis | km | 94 | 94 |
| Gatvių skaičius (soduose) | vnt. | 44 | 44 |
| Veikiančių kapinių skaičius | vnt. | 2 | 2 |
| Neveikiančių kapinių skaičius | vnt. | 2 | 2 |
| Kapinių teritorijų plotas | ha | 10 | 10 |
| Eksploatuojamų šviestuvų skaičius | vnt. | 1300 | 1300 |
| Seniūnijos prižiūrimų želdinių plotas | ha | 59 | 59 |

Rokiškio miesto seniūnijoje veiklą vykdė „Velykalnio“ ir „Pušyno“ bendruomenės.

Seniūnijos teritorija suskirstyta į aštuonias seniūnaitijas. penkiose seniūnaitijose išrinkti seniūnaičiai.

Išsamios seniūnijų 2023 m. veiklos plano vykdymo ataskaitos pateikiamos Rokiškio savivaldybės interneto svetainėje https://rokiskis.lt/administracine-informacija/seniunijos/.